MALTA DEBATES TAL-KAMRA TAD-DEPUTATI (Rapport Ufficjali u Rivedut) IT-TMIEN PARLAMENT Seduta Nru. 179 It-Tnejn, 2 ta' Frar, 1998 Stampat fl-Uffiċċju ta' l-Iskrivan Kamra tad-Deputati MALTA Prezz Lm1 IT-TMIEN PARLAMENT Seduta Nru. 179

It-Tnejn, 2 ta' Frar, 1998

Il-Kamra tad-Deputati ltaqghet fil-Kamra tal-Parlament, il-Palazz, il-Belt Valletta, fid-6.10 p.m.

Talba

SEDUTA NRU.

It-Tnejn, 2 ta' Frar, 1998

WERREJ MINUTI 960

MISTOQSIJIET-TWEĠIBIET ORALI 960

TQEGĦID TA' KARTI 965

ORDNIJIET TAL-ĠURNATA ABBOZZ TA' LIĠI LI JEMENDA L-ATT DWAR L-AMMINISTRAZZJONI TAT-TAXXA THE INCOME TAX MANAGEMENT (AMENDMENT) BILL(KUMITAT U TIELET QARI) 967 ABBOZZ TA' LIĠI LI JEMENDA L-ATT DWAR DAZJU TAS-SISA (EMENDA NRU 3) THE EXCISE DUTY (AMENDMENT) (NO.

3) BILL (KUMITAT) 969 ABBOZZ TA' LIĠI DWAR IL-KUMMERĊ TA' L-ASSIGURAZZJONI THE INSURANCE BUSINESS BILL (TIENI QARI) 982 ABBOZZ TA' LIĠI LI JEMENDA L-ATT DWAR DAZJU TAS-SISA (EMENDA NRU 3) THE EXCISE DUTY (AMENDMENT) (NO 3) BILL (VOTAZZJONI) 996

AĠĠORNAMENT 997

MISTOQSIJIET GĦAL TWEĠIBIET ORALI MWIEĠBA BIL-MIKTUB 1003

MISTOQSIJIET GĦAL TWEĠIBIET BIL-MIKTUB 1035

MINUTI

Il-Minuti tas-Seduta Nru. 178 li saret fit-28 ta' Jannar, 1998 ġew konfermati.

MISTOQSIJIET-TWEĠIBIET ORALI

MINISTERU TAL-FINANZI - TASK FORCE

L-ONOR.

CENSU GALEA (f'isem l-Onor.

Tonio Borg) staqsa lill- Ministru tal-Finanzi u l-Kummerċ: Jista' l-Ministru jgħid kemm-il task force ġiet maħtura minnu fl-oqsma differenti tad-dipartimenti li jaqgħu taħtu?

ONOR.

LEO BRINCAT (Ministru tal-Finanzi u Kummerċ): Fid-dipartimenti li jaqgħu taħt il-ministeru tiegħi nħatret task force dwar ix-xogħol tad-duty free services fis-seaport u oħra dwar statistics board.

MADAM SPEAKER (Onor. Myriam Spiteri Debono): L-Onor.

Carmelo Abela, mistoqsija supplimentari.

ONOR.

CARMELO ABELA: Madam Speaker, jista' l-Ministru jagħti dettalji dwar dawn it-task forces u jekk kienx hemm xi task force jew task forces oħrajn li diġa' temmew xogħolhom?

MADAM SPEAKER: Il-Ministru Brincat.

ONOR.

LEO BRINCAT: Biex nibda mill-aħħar parti tal-mistoqsija, kien hemm task force oħra li kienet qiegħda tagħmel studju fuq is-sistema ta' parallel trading.

Fil-fatt din lestiet ix-xogħol tagħha matul l-1997 u r- rapport was made public u tqassam lill-istampa.

Irrid ngħid li qatt ma kienet l-intenzjoni li dan id-dokument fuq parallel trading ikollu xi binding effect imma kien intiż biss biex jistimola dibattitu dwar il-vantaġġi u l-iżvantaġġi ta' parallel trading.

Jekk niftakar sewwa, kien hemm riżervi min-naħa taċ-Chamber of Commerce imma mbagħad kellek organizzazzjonijiet oħrajn bħall-GRTU li kienu favur parallel trading.

Aħna qgħadna attenti li fil-kompożizzjoni ta' din it-task force ikollna ċertu bilanċjat biex ikun hemm rappreżentanza kemm min-naħa ta' min hu favur parallel trading u anke min-naħa ta' min hu kontra.

Fil-fatt għalkemm parallel trading huwa permess anke mill-Competition Act, jekk niftakar sewwa, fil-konklużjoni ta' dak ir-rapport konna ħallejna triq miftuħa sabiex wieħed jiżen, biex ngħid hekk, il-vantaġġi u l-iżvantaġġi ta' din is-sistema.

Nerġa' ngħid li l-intenzjoni prinċipali tagħna kienet li nistimolaw diskussjoni fil-pajjiż dwar dan is-suġġett.

Ħalli niġi issa għaż-żewġ bordijiet jew task forces li għandna riferenza għalihom f'din il- mistoqsija.

Waħda minn dawn it-task forces qiegħda tagħmel studju dwar statistics board li, kif ħabbarna lill-istampa, hija chaired mis-Sur Reno Camilleri, bniedem ta' ċertu integrita', li għamel żmien twil konness ma' l- istatistika u li taħt l-amministrazzjoni l-oħra kien anke permanent secretary fil-ministeru għas-servizzi ekonomiċi.

F'dan l-istastics board ke llna rappreżentanza kemm min-naħa ta' l-Istatistika, kemm min-naħa ta' l- Economic Planning mill-ministeru tal-finanzi u anke rappreżentanti tal- korpi kostitwiti.

Tajjeb li wieħed jgħid li bħalissa qegħdin inħejju leġislazzjoni li twassal għall-ħolqien ta' istitut nazzjonali dwar l- istatistika.

Dan l-advisory board għandu sitt għanijiet prinċipali fix-xogħol tiegħu.

L- ewwelnett li jassisti l-ongoing programme li għaddej bħalissa biex is- Central Office of Statistics jiġi upgraded.

It-tieni nett biex jagħmel stocktaking tas-sorsi statistiċi available u anke jidentifika sorsi potenzjali addizjonali bil-ħsieb li jkun hemm kordinazzjoni aħjar u kollaborazzjoni aħjar fil-kompilazzjoni ta' ċerta data.

It-tielet biex ifassal pjan li jwassal għall-ħolqien tan-national institute of statistics - u tajjeb li wieħed jgħid li l-abbozz ta' liġi diġa' tlesta u qed jiġi mifli min-naħa ta' l-Uffiċċju ta' l-Avukat Ġenerali - u r-raba' li ssir assessment kritika tas-sistema preżenti nazzjonali li għandna ta' l- istatistika u tal-metodoloġiji u anke biex isiru rakkmandazzjonijiet dwar kif dawn is-sistemi jistgħu jiġu mtejba u, biex ngħid hekk, tittieħed azzjoni rimedjali.

Il-ħames punt huwa li tiġi promossa l-kredibilita' ta' l-official statistics fil-pajjiż, u tiġi promossa fost il-pubbliku in ġenerali.

Dan għaliex taħt diversi amministrazzjonijiet, biex ma nkunx kontroversjali, dejjem kien hemm ċertu xettixiżmu dwar l-istatistika uffiċjali li joħroġ il-gvern tal-ġurnata, hu liema hu.

Aħna nħossu li nkunu wasalna mhux biss meta nwaqqfu l-istitut nazzjonali ta' l-istatistika fil-pajjiż iżda meta l-pubbliku in ġenerali jkun qiegħed iħares lejn l- istatistika uffiċjali b'sens qawwi ta' kredibilita'.

Jien naħseb li dan għandu jkun l-għan ta' kull amministrazzjoni, u fil-limitazzjoni tar- riżorsi tagħna nista' nwiegħed li kemm aħna kif ukoll il-bord nazzjonali ta' l-istatistika, meta jitwaqqaf, se naħdmu f'din id-direzzjoni.

L-aħħar punt li jirrigwarda l-istatistics board huwa intiż biex jiffaċilita t- transizzjoni jew il-fażi tat-transizzjoni b'mod smooth kemm jista' jkun, b'mod li jikkonċerna r-riforma fl-istatistika li hemm bżonn isir fil- pajjiż, il-proċess innifsu u anke t-trasformazzjoni ta' l-uffiċju preżenti għal istitut ta' l-istatistika.

Rigward it-task force dwar id-duty free services at the seaport, kont ħadt l-inizjattiva li nwaqqfu għal raġuni sempliċi.

Kienu qegħdin jasluli diversi rapporti li l-istandards, speċjalment f'Pinto Wharf, kienu qegħdin jiddeġeneraw.

Ir-rapporti li kellna dwar il-fatt li seta' kien hemm xi abbużi ta' duty free services, f'dak li għandu x'jaqsam ma' l-ivvjaġġar tal- passiġġieri permezz tal-Libyan ferries, u l-mod kif kien qed jiġi kondott il-business hemmhekk, kien qed jagħti l-impressjoni li konna qisna xi bazaar u fil-fatt wieħed mill-ewwel kummenti li għamluli kienet proprju li qiegħed jipprevali "a bazaar environment."

Allura waqqafna din it-task force li għadha għaddejja bix-xogħol tagħha u pprovajna naraw li f'din it- task force ikun hemm rappreżentanza wiesgħa jew firxa wiesgħa kemm jista' jkun.

Fil-fatt hemm rappreżentanza min-naħa tal-ministeru tal-finanzi, rappreżentanza min-naħa tal-ministeru għat-trasport u portijiet u ovvjament rappreżentanza mid-dwana, mill-pulizija u mill-Malta Maritime Authority.

Ħassejna wkoll li għandhom jidħlu ċ-Chamber of Commerce, li huma rappreżentati mid-direttur ġenerali tagħhom, is-Sur Tony Borg Cardona, u wkoll iċ-chairman ta' l-assoċjazzjoni tat-traders li huma liċenzjati li joperaw duty free shops, li huwa Dr. Joe Micallef Stafrace, persuna prominenti u rinomata fis-soċjeta' Maltija.

Naturalment għadu kmieni wisq biex nirrapporta l-konklużjonijiet ta' dan it-task force, biss ovvjament meta jikkonkludi x-xogħol tiegħu nkun lest li nagħti t-tagħrif kollu neċessarju li din il-Kamra.

MADAM SPEAKER: L-Onor.

Joe Cassar, mistoqsija supplimentari.

ONOR.

JOE CASSAR: Billi l-Ministru semma l-istatistika, jista' jgħidilna jekk huwiex se joħroġ dalwaqt il-figuri dwar kemm nies qegħdin jaħdmu bi qligħ u kemm nies huma qiegħda?

MADAM SPEAKER: Il-Ministru.

ONOR.

LEO BRINCAT: Hekk kif il-figuri jkunu available ninsisti li jiġu ppubblikati minnufih.

Jiena la qiegħed nagħmel xi pressure biex ma joħorġux u lanqas se nindaħlilhom b'xi mod ieħor.

GĦalhekk meta jibagħtuli draft copy - u kull meta jibagħtuli draft copy ta' l-istatistika jiena nawtorizzahom dejjem, hu x'inhu s-settur li jikkonċernaw - jiena ovvjament ngħaddihom għall-pubblikazzjoni.

SEGRETARJAT PARLAMENTARI TAS-SELF-EMPLOYED - REFURBISHMENT TA' UFFIĊINI

L-ONOR.

CENSU GALEA (f'isem l-Onor.

Austin Gatt) staqsa lill- Ministru tal-Finanzi u l-Kummerċ: Jista' l-Ministru jgħid kemm ġie jiswa jew, jekk ix-xogħol għadu ma spiċċax, kemm se jiġi jiswa r-refurbishment tal-uffiċċju l-ġdid tas-Segretarjat Parlamentari għas-Self Employed?

Jista' l-Ministru jagħti wkoll breakdown ta' l-ispiża u għal kull item jindika: jekk inħarġitx tender jew quotation, u jekk inħarġet tender meta u fejn ġiet ippubblikata; min ittenderja jew min ġie avviċinat biex jikkwota; kemm kienet kull tender jew quotation; min ħa x-xogħol; u min kien jagħżel it-tenders jew quotations?

ONOR.

LEO BRINCAT: It-tagħrif mitlub qiegħed jitpoġġa fuq il-Mejda tal- Kamra.

MINISTERU TAL-FINANZI - BORD TA' DIXXIPLINA

L-ONOR.

CARMELO ABELA (f'isem l-Onor.

Adrian Vassallo) staqsa lill-Ministru tal-Finanzi u l-Kummerċ: Jista' l-Ministru jgħid kemm kien in-numru ta' persuni li jaqgħu taħt ir-responsabbilta' tal-ministeru tiegħu li matul l-1997 tressqu quddiem xi bord tad-dixxiplina?

Minn liema dipartimenti kienu?

Xi grad kellhom?

Ta' xiex kienu akkużati u x'weħlu f'kull każ?

ONOR.

LEO BRINCAT: It-tagħrif mitlub qiegħed jitqiegħed fuq il-Mejda tal-Kamra.

ENEMALTA - SERVIZZ TAD-DAWL

L-ONOR.

CENSU GALEA staqsa lill-Ministru tal-Finanzi u l-Kummerċ: Jista' l-Ministru jagħti ndikazzjoni dwar kemm kienu t-talbiet f'Malta u f'Għawdex sabiex jinqata' s-servizz tad-dawl, xahar b'xahar, fil-perjodu bejn l-1 ta' Ottubru u l-31 ta' Diċembru 1997?

ONOR.

LEO BRINCAT: L-Onor.

Membru talab indikazzjoni iżda jiena se nagħtih il-fatti.

L-Enemalta rċeviet dawn l-applikazzjonijiet biex jitneħħa s-servizz ta' l- elettriku:

Ottubru 1997 99 Novembru 1997 334 Diċembru 1997 305 TOTAL 738

It-tagħrif mitlub raħal b'raħal u xahar b'xahar qiegħed jitqiegħed fuq il- Mejda tal-Kamra.

Ma jkunx ħażin, Madam Speaker, li wieħed ikun jaf ukoll kemm irċeviet applikazzjonijiet l-Enemalta fl-istess perijodu biex jiddaħħal is-servizz ta' l-elettriku jew biex tiżdied il-kapaċita' tal-kurrent elettriku:

Talbiet għal servizzi ġodda

Ottubru 1997 417 Novembru 1997 344 Diċembru 1997 331

TOTAL 1091

Talbiet għal servizzi addizzjonali:

Ottubru 1997 50 Novembru 1997 34 Diċembru 1997 47 TOTAL 131

TARXIEN - TRIQ SAN BARTILMEW - BINI

L-ONOR.

JOE CASSAR staqsa lill-Vici Prim Ministru, Ministru għall- Affarijiet Barranin u ta' l-Ambjent: Jista' l-Viċi Prim Ministru jgħid jekk il-bini u l-ambjent fi Triq San Bartilmew, Ħal Tarxien huwiex f'xi mod imħares mill-Awtorita' ta' l-Ippjanar?

ONOR.

GEORGE VELLA (Viċi Prim Ministru, Ministru għall-Affarijiet Barranin u ta' l-Ambjent): Triq San Bartilmew f'Ħal Tarxien - li qiegħda wara l-Knisja ta' San Bartilmew fi Triq il-Kbira - ġiet skedata fis-26 ta' Marzu, 1996; din tidher fil-Gazzetta tal-Gvern li ġġib l-istess data u f'avviż numru 199/96.

(Ara mappa 4 Ref.

427/95, sit innumerat 71, paġna numru 2485)

Din it-triq qiegħda wkoll f'żona protetta jew aħjar f'area ta' konservazzjoni urbana skond l-Att ta' l-1992 dwar l-Ippjanar ta' l- Iżvilupp.

MADAM SPEAKER: L-Onor.

Cassar, mistoqsija supplimentari.

ONOR.

JOE CASSAR: Jista' l-Ministru jispjega kif dan l-aħħar f'din it- triq twaqqgħet dar?

Ta' min jgħid li dwar dan kien hemm rapporti mill- Kunsill Lokali ta' Hal Tarxien lill-Awtorita' ta' l-Ippjanar pero' din ta' l-aħħar qalet li dik iż-żona m'hijiex protetta.

MADAM SPEAKER: Il-Viċi Prim Ministru.

ONOR.

GEORGE VELLA: Madam Speaker, jiena dawn l-affarijiet ma nkunx informat bihom għaliex dawn huma affarijiet tal-Planning Authority.

GĦalhekk nitlob lill-kollega tiegħi jagħtini d-dettalji dwar dan il-każ ħalli nkun nista' nikkonfronta l-awtoritajiet tal-Planning Authority rigward din l-inkongruwenza.

Dan għaliex, kif qed ngħid, mill- informazzjoni li għandi din hija żona protetta jew aħjar qiegħda f'area ta' konservazzjoni urbana.

Allura jekk il-kollega tiegħi qed jgħid li twaqqgħet xi dar bil-permess tal-Planning Authority, nitolbu jagħtini l- informazzjoni biex inkun nista' ninvestiga.

AMBAXXATI - KORSIJIET FIL-LINGWI

L-ONOR.

CENSU GALEA (f'isem l-Onor.

Joe Borg) staqsa lill-Vici Prim Ministru, Ministru għall-Affarijiet Barranin u ta' l-Ambjent: Jista' l-Viċi Prim Ministru: jgħidilna, jekk jista' jkun f'forma ta' tabella, kemm intnefqu flus minn fondi pubbliċi f'liri Maltin u f'munita tal-post f'korsijiet fil-lingwi minn kull ambaxxata individwalmnt fis-snin 1996 u 1997 separatament; u jindika wkoll in-nil returns, jiġifieri l-ambaxxati u s-snin fejn ma kien hemm l-ebda nfiq ta' din in-natura?

ONOR.

GEORGE VELLA: L-informazzjoni mitluba dwar infiq minn fondi pubbliċi għal korsijiet fil-lingwa f'kull ambaxxata Maltija barra minn Malta għas-snin 1996 u 1997 tinsab skedata fit-tabella li qed inpoġġi fuq il-Mejda tal-Kamra.

PEMBROKE - XOGĦLIJIET

L-ONOR.

CENSU GALEA staqsa lill-Vici Prim Ministru, Ministru għall-Affarijiet Barranin u ta' l-Ambjent: B'riferenza għall-mistoqsija parlamentari numru 10340 u r-risposta għaliha, jista' l-Ministru jagħti tagħrif dwar kemm mill-21-il applikazzjoni pendenti quddiem l-Awtorita' ta' l-Ippjanar huma applikazzjonijiet tad-dipartimenti tal-gvern?

Ta' liema dipartimenti huma dawn l-applikazzjonijiet?

Meta saru dawn l- applikazzjonijiet f'kull każ?

Kemm mill-applikazzjonijiet huma tal-privat jew tal-kunsilli lokali u liema huma fuq sit tal-Gvern?

ONOR.

GEORGE VELLA: Fil-fatt sas-26 ta' Jannar, 1998 kien hemm 20 applikazzjoni pendenti ma' l-Awtorita' ta' l-Ippjanar, li tlieta minnhom ġew sottomessi mid-dipartiment tal-bini u tiswija ta' djar, u applikazzjoni oħra saret mid-dipartiment ta' l-edukazzjoni.

Rigward l-applikazzjonijiet mid-dipartiment tal-bini u tiswija ta' djar, applikazzjoni PA 3810/97 ġiet sottomessa fl-24 ta' Ġunju, 1997 filwaqt li l- applikazzjonijiet PA 4406/97 u PA 4407/97 ġew sottomessi fil-21 ta' Lulju, 1997.

L-applikazzjoni PA 4192/97 tad-dipartiment ta' l-edukazzjoni ġiet sottomessa fl-14 ta' Lulju, 1997.

Applikazzjoni waħda saret mill-Kunsill Lokali ta' Pembroke u s-sit jinsab fuq art tal-gvern.

Il-15-il applikazzjoni l-oħra pendenti saru minn individwi jew organizzazzjonijiet privati.

Minn dawn erbgħa huma fuq art tal-gvern.

GĦARGĦUR - SQAQ L-IMNIEQA

L-ONOR.

ANGLU FARRUGIA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid meta se jitranġa Sqaq l- Imnieqa li jinsab bejn in-Naxxar u l-Għargħur?

ONOR.

JOE MIZZI (Ministru mingħajr Portafoll fi ħdan l-Uffiċċju tal-Prim Ministru) (f'isem il-Ministru għax-Xogħlijiet Pubbliċi u Kostruzzjoni): Nirriferi lill-Onor.

Interpellant għar-risposta li ngħatat għall-mistoqsija parlamentari numru 9536.

PA - HEIGHT LIMITATIONS

L-ONOR.

CENSU GALEA (f'isem l-Onor.

Jesmond Mugliett) staqsa lill- Viċi Prim Ministru, Ministru għall-Affarijiet Barranin u ta' l-Ambjent: Jista' l-Viċi Prim Ministru jgħid jekk hemmx il-ħsieb li jkunu riveduti l- height limitations fiż-żona li tinkludi l-Imsida, il-Gżira, Tas-Sliema, San Ġiljan u Paceville?

ONOR.

GEORGE VELLA: Fil-kontest tal-pjan lokali tal-portijiet tat- tramuntana, il-height limitations taż-żoni ta' l-Imsida, il-Gżira, Tas- Sliema, San Ġiljan u Paceville qegħdin jiġu studjati vis-a-vis l-effett preżenti u tal-futur li jista' jkollhom dawn l-istess height limitations.

Fuq l-ispazji urbani, bħala linja ġenerali l-height limitations preżenti se jibqgħu in vigore.

Meta jibdew jinħadmu l-policies rilevanti għaż-żoni partikolari huwa l- ħsieb tal-Pjan Lokali li jidħol aktar fid-dettal u jelimina ċerti inċertezzi li jeżistu preżentement.

MADAM SPEAKER: L-Onor.

Galea, mistoqsija supplimentari.

ONOR.

CENSU GALEA: L-Onor.

Mugliett hawnhekk qed jagħmel domanda fuq l- inħawi ta' l-Imsida, il-Gżira, Tas-Sliema, San Ġiljan u Paceville.

Issa lkoll nafu li l-proġett tal-Maltacom jikkontempla ferm iktar għoli mill- height limitations preżenti.

Jista' l-Ministru jgħidilna kif jinkwadra dan il-proġett fil-limitazzjonijiet ta' dawn l-istess height limitations?

MADAM SPEAKER: Il-Viċi Prim Ministru.

ONOR.

GEORGE VELLA: Madam Speaker, bħal proġetti oħrajn li hemm għal dawk l-areas, dan il-proġett m'iniex se niddefendih jien.

Dan huwa xi ħaġa li jrid jagħmel min qed jissottometti l-pjan għal dan l-iżvilupp, li mbagħad irid jagħmel ukoll id-diskussjonijiet li għandu jagħmel ma' l- awtoritajiet tal-Planning Authority, kemm mill-aspett tekniku u anke mill- aspett amministrattiv.

Pero' naħseb li l-kollega tiegħi jaf li meta ntkellmu dwar height limitations, ġeneralment inkunu qegħdin nitkellm fuq dawk li huma djar abitabbli.

Dan għaliex fejn għandek kostruzzjonijiet bħalma huma lukandi u bini ieħor, il-height limitations huma storja oħra.

U safejn naf jien, minkejja li hemm il-height limitations, fil-każ ta' proġetti bħal dawn isiru studji għal kull każ partikolari u kull każ jittieħed on its own merits u mbagħad tittieħed id-deċiżjoni mill-Awtorita' ta' l-Ippjanar.

MADAM SPEAKER: L-Onor.

Zammit Dimech, mistoqsija supplimentari.

ONOR.

FRANCIS ZAMMIT DIMECH: Jaf il-Ministru li din id-distinzjoni li qed jagħmel illejla l-ewwel darba li qegħdin nisimgħu biha?

Barra minn hekk, jekk qed jipprova jagħmel distinzjoni fuq bażi ta' djar abitabbli, japprezza li l-proġett tal-Maltacom jinkludi numru sostanzjali ta' appartamenti bi prezz diġa' ndikat u li se jkunu f'livelli ogħla mill- height limitations li nafu bihom f'Malta?

MADAM SPEAKER: Il-Viċi Prim Ministru.

ONOR.

GEORGE VELLA: Madam Speaker, il-Planning Authority qiegħda hemmhekk biex tieħu d-deċiżjonijiet tagħha fuq proġetti li jersqu quddiemha.

Dan il-proġett qiegħed quddiem il-Planning Authority, u l- kollegi tiegħi u l-pubbliku ġenerali għandhom l-opportunita' li jagħmlu s- sottomissjonijiet tagħhom meta jkun hemm il-public hearing u anke qabel.

Huwa hemmhekk fejn wieħed jista' jagħmel ċerti oġġezzjonijiet u kummenti.

Jien żgur ma neħux deċiżjonijiet.

Din hija kwestjoni tal-Planning Authority li tieħu d-deċiżjonijiet tagħha fil-kontest tal-policies li għandha.

MADAM SPEAKER: Grazzi.

Il-ħin tal-mistoqsijiet għadda.

Ngħaddu issa għat-Tqegħid ta' Karti.

Il-Prim Ministru.

TQEGĦID TA' KARTI

ONOR.

ALFRED SANT (Prim Ministru): Sinjura President, inqiegħed fuq il- Mejda tal-Kamra:

Tabella li turi r-reati rapportati lill-Pulizija li seħħew f'Paceville u San Ġiljan matul l-1997, bi tweġiba għall-mistoqsija parlamentari numru 10891; u

Tagħrif dwar il-kampanja pubbliċitarja fuq stazzjonijiet tar-radju konnessa ma' l-introduzzjoni tal-VAT fl-1994, bi tweġiba għall- mistoqsija parlamentari numru 11544.

MADAM SPEAKER: Grazzi.

Il-Ministru Mizzi.

ONOR.

JOE MIZZI: Madam Speaker, f'isem il-Ministru ta' l-Edukazzjoni u Kultura Nazzjonali nqiegħed fuq il-Mejda tal-Kamra:

Avviż Legali Nru 28 ta' l-1998 - Regolamenti ta' l-1998 biex jemendaw ir-Regolamenti tal-Kors għall-Grad ta' Doctor of Philosophy - Ph.D.;

Avviż Legali Nru 29 ta' l-1998 - Regolamenti ta' l-1998 biex jemendaw ir-Regolamenti tal-Kors għall-Grad ta' Master of Philosophy - M.Phil.;

Avviż Legali Nru 30 ta' l-1998 - Regolamenti ta' l-1998 biex jemendaw ir-Regolamenti għall-Eżamijiet ta' l-Universita';

Avviż Legali Nru 31 ta' l-1998 - Regolamenti ta' l-1998 tal-Kors għall-Gradi ta' Doctor of Philosophy - Ph.D. u Master of Philosophy - M.Phil;

Avviż Legali Nru 32 ta' l-1998 - Regolamenti ta' l-1998 biex jemendaw ir-Regolamenti ta' l-1992 tal-Kors għall-Grad ta' Master of Arts - M.A.;

Avviż Legali Nru 33 ta' l-1998 - Regolamenti ta' l-1998 biex jemendaw ir-Regolamenti ta' l-1993 tal-Kors għall-Grad ta' Bachelor of Arts - B.A.;

Avviż Legali Nru 34 ta' l-1998 - Regolamenti ta' l-1998 biex jemendaw ir-Regolamenti ta' l-1995 tal-Kors għall-Grad ta' Bachelor of Arts (Honours) - B.A. (Hons);

Avviż Legali Nru 35 ta' l-1998 - Ordinamenti ta' l-1998 għall-Grad ta' Master of Philosophy - M.Phil. fl-Istitut tal-Mediterran;

Avviż Legali Nru 36 ta' l-1998 - Ordinamenti ta' l-1998 għall-Grad ta' Doctor of Philosophy - Ph.D. fl-Istitut tal-Mediterran; u

f'isem il-Ministru tal-Biedja u Sajd inqiegħed fuq il-Mejda tal-Kamra:

Avviż Legali Nru 24 ta' l-1998 - Regolamenti ta' l-1998 li jemendaw ir-Regolamenti dwar l-Inbid;

Avviż Legali Nru 26 ta' l-1998 - Regolamenti ta' l-1998 li jemendaw ir-Regolamenti fuq l-Esportazzjoni tal-Patata; u

Avviż Legali Nru 27 ta' l-1998 - Regolamenti ta' l-1998 dwar Drittijiet li jitħallsu fil-Protezzjoni ta' Pjanti.

MADAM SPEAKER: Grazzi.

Il-Ministru Brincat.

ONOR.

LEO BRINCAT: Madam Speaker, inqiegħed fuq il-Mejda tal-Kamra:

Avviż Legali Nru 22 ta' l-1998 - Regolamenti ta' l-1998 dwar Banking Credit Cards (Ħlas f'daqqa ta' Taxxa);

Avviż Legali Nru 23 ta' l-1998 - Regoli ta' l-1998 dwar Eżenzjoni mit-Taxxa fuq Dokumenti u Trasferimenti dwar Taxxa dovuta fuq Poloz ta' Assigurazzjoni;

Avviż Legali Nru 25 ta' l-1998 - Regolamenti ta' l-1998 li jemendaw ir-Regolamenti dwar il-Bejgħ tal-Prodotti tal-Biedja;

Tagħrif dwar ingaġġ ta' ħaddiema mal-Korporazzjoni Enemalta matul l- 1997, bi tweġiba għall-mistoqsija parlamentari numru 11558;

Tabelli li juru d-dħul nett mill-VAT, ħlasijiet lura lit-taxpayers taħt l-iskema ta' rifużjoni fuq stock fil-31 ta' Diċembru 1994 matul l- 1996 u l-1997, dħul nett mill-ETI, ETP u ETS matul l-1997, flimkien ma' dħul nett matul l-1997 minn ażjendi taħt l-iskema ta' ħlas ta' dazju fuq stock fit-30 ta' Ġunju 1997, bi tweġiba għall-mistoqsija parlamentari numru 11560; u

Tabelli li juru d-dħul gross u nett mill-ETI, ETP/ETS, stock u VAT matul il-perjodu bejn Lulju u Diċembru 1997 u dħul gross u nett mill- VAT matul l-1996, bi tweġiba għall-mistoqsija parlamentari numru 11743.

MADAM SPEAKER: Grazzi.

Il-Ministru Michael Farrugia.

ONOR.

MICHAEL FARRUGIA (Ministru tas-Saħħa, Kura ta' l-Anzjani u Affarijiet tal-Familja): Inqiegħed fuq il-Mejda tal-Kamra:

Lista ta' impjegati fid-Dipartiment tas-Saħħa li ġew trasferiti b'riżultat taċ-ċirkolari maħruġa mill-Uffiċċju tal-Prim Ministru wara l-elezzjoni ġenerali ta' l-1996, bi tweġiba għall-mistoqsija parlamentari numru 11343.

MADAM SPEAKER: Il-Ministru Grech.

ONOR.

EDWIN S. GRECH (Ministru tal-Ħarsien Soċjali): Madam Speaker, inqiegħed fuq il-Mejda tal-Kamra:

Kopja ta' rapport dwar ir-riskji tas-saħħa ta' persuni li joqogħdu viċin radar stations, bi tweġiba għall-mistoqsija parlamentari numru 10717 li dehret f'seduta numru 171;

Madam Speaker, nixtieq ngħid li din il-mistoqsija kien għamilha l-Onor.

Ninu Zammit u jiena kont għidtlu biex jirriferiha lill-ministeru ieħor.

Pero' minn dakinhar irċevejt l-informazzjoni mitluba u għalhekk qed inpoġġiha fuq il-Mejda tal-Kamra u se ngħaddilu wkoll kopja separata għalih.

Barra minn hekk, inqiegħed fuq il-Mejda tal-Kamra:

Tagħrif dwar persuni li nqatgħu mir-reġistrar għax-xogħol f'Għawdex matul l-1997, bi tweġiba għall-mistoqsija parlamentari numru 11636; u

Tagħrif dwar il-labour force f'Għawdex kif kienet fl-aħħar ta' Settembru 1997, bi tweġiba għall-mistoqsija parlamentari numru 11638.

MADAM SPEAKER: Grazzi.

Il-Ministru Portelli.

ONOR.

ALFRED PORTELLI (Ministru tad-Djar u Kunsilli Lokali): Madam Speaker, inqiegħed fuq il-Mejda tal-Kamra:

Tabella li turi l-għadd ta' applikazzjonijiet ġodda għal akkommodazzjoni alternattiva li daħlu fid-Dipartiment għall- Akkommodazzjoni Soċjali matul Diċembru 1997, bi tweġiba għall- mistoqsija parlamentari numru 11379.

MADAM SPEAKER: Grazzi.

Stqarrijiet ministerjali?

Mozzjonijiet?

Ordnijiet tal-Ġurnata.

Il-Ministru Brincat.

ORDNIJIET TAL-ĠURNATA

ABBOZZ TA' LIĠI LI JEMENDA L-ATT DWAR L-AMMINISTRAZZJONI TAT-TAXXA

THE INCOME TAX MANAGEMENT (AMENDMENT) BILL

ONOR.

LEO BRINCAT: Madam Speaker, qabel ma ngħaddu għat-Tielet Qari ta' dan l-Abbozz ta' Liġi nitlob li l-Kamra tirriżolvi ruħha f'Kumitat sabiex issir recommittal ta' klawsola 1.

Madam Speaker, kulma għandna quddiemna hija emenda żgħira li tbiddel id- data tal-bidu fis-seħħ ta' ċerti provvedimenti u ma naħsibx li hemm għalfejn inlaqqgħu il-Kumitat Permanenti għall-Konsiderazzjoni ta' Abbozzi ta' Liġi.

Fil-fatt diġa' saru konsultazzjonijiet ma' l-Oppożizzjoni dwar dan.

MADAM SPEAKER: Min jissekonda, jekk jogħġobkom?

ONOR.

CARMELO ABELA: Nissekonda.

MADAM SPEAKER: Il-mistoqsija hija l-konsiderazzjoni mill-ġdid fil- Kumitat ta' dan l-Abbozz ta' Liġi.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con.

MADAM SPEAKER: Hawn permess biex dan l-Abbozz ta' Liġi jiġi kkonsidrat mill-ġdid mill-Kumitat tal-Kamra kollha, kif talab l-Onor.

Brincat?

(Onor. Membri: Iva)

Il-permess ingħata.

MADAM SPEAKER: Il-Kamra issa tirriżolvi ruħha f'Kumitat.

L-Ordni għall-Kumitat ġie moqri.

FIL-KUMITAT

L-Onor Michael Bonnici, President tal-Kumitati, jippresjedi.

ONOR.

LEO BRINCAT: Sur President, kif aċċennajt iktar kmieni fil- preżenza ta' Madam Speaker, kulma għandna quddiemna hija sostituzzjoni ta' subklawsola (2) ta' klawsola 1 biex inġibu fis-seħħ id-data operattiva ta' din il-liġi.

"D" Minflok is-subklawsola (2) tal-klawsola 1, għandu jidħol dan li ġej:

"(2) Id-dispożizzjonijiet tal-paragrafu (a) ta' l-artikolu 6, u tal- paragrafu (d) ta' l-artikolu 7 u ta' l-artikolu 8 ta' dan l-Att għandhom jitqiesu li bdew iseħħu fl-1 ta' Jannar, 1998; u d- dispożizzjonijiet tas-subartikoli (4) sa (9) u tas-subartikoli (11) u (12) ta' l-artikolu 23 ta' l-Att prinċipali kif emendati bl-artikolu 5 ta' dan l-Att, għandhom jitqiesu li bdew japplikaw mill-1 ta' Jannar, 1998.".

"D" For subclause (2) of clause 1, there shall be substituted the following:

"(2) The provisions of paragraph (a) of section 6 and of paragraph (d) of section 7, and of section 8 of this Act shall be deemed to have come into force on the 1 January, 1998; and the provisions of subsections (4) to (9) and of subsections (11) and (12) of section 23 of the principal Act as amended by section 5 of this Act shall be deemed to have come into force as from 1 January, 1998.".

THE CHAIRMAN: Aktar rimarki, jekk jogħġobkom?

(Onor. Membri: No) Il- mistoqsija hi l-emenda "D" kif imressqa u moqrija mill-Ministru tal- Finanzi.

Dawk favur?

(Onor. Membri: Aye) Dawk kontra?

Agreed.

L-emenda "D" għaddiet nem. con.

THE CHAIRMAN: Il-mistoqsija hi klawsola 1 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 1, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Il-Kamra rriżumiet u l-President tal-Kumitati rrapporta klawsola 1 mgħoddija b'emenda.

ONOR.

LEO BRINCAT: Madam Speaker, nitlob il-permess tal-Kamra biex nipproponi t-Tielet Qari ta' l-Abbozz ta' Liġi li jemenda l-Att dwar l- Amministrazzjoni tat-Taxxa.

MADAM SPEAKER: Hawn permess?

(Onor. Membri: Iva)

ll-permess ingħata.

ONOR.

LEO BRINCAT: Nipproponi t-Tielet Qari ta' l-Abbozz ta' Liġi msejjaħ "Att biex jemenda l-Att ta' l-1994 dwar l-Amministrazzjoni tat- Taxxa"

MADAM SPEAKER: Min jissekonda, jekk jogħġobkom?

ONOR.

JOE DEBONO GRECH (Ministru għat-Trasport u Portijiet): Nissekonda.

MADAM SPEAKER: Il-mistoqsija hi li l-Abbozz ta' Liġi msejjaħ "Att biex jemenda l-Att ta' l-1994 dwar l-Amministrazzjoni tat-Taxxa" ikun moqri t- Tielet Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta' Liġi ġie moqri t-Tielet Darba u għadda.

ABBOZZ TA' LIĠI LI JEMENDA L-ATT DWAR DAZJU TAS-SISA (EMENDA NRU 3)

THE EXCISE DUTY (AMENDMENT) (NO.

3) BILL

L-ordni għall-Kumitat ġie moqri.

FIL-KUMITAT

L-Onor Michael Bonnici, President tal-Kumitati, jippresjedi.

Ikompli mit-28 ta' Jannar 1998.

Klawsola 2 - Sostituzzjoni tat-Tieni Skeda li tinsab ma' l-Att prinċipali.

Clause 2 - Substitution of Second Schedule to the principal Act.

ONOR.

LEO BRINCAT: Sur President, jien ma xtaqtx nerġa' niftaħ id- dibattitu dwar is-CET u l-VAT, pero' l-aħħar darba kien hemm ċerti rimarki min-naħa ta' l-Oppożizzjoni li naħseb li for the record u mingħajr ma nkomplu l-logħba ping-pong li qiegħda tiżvolġi kważi f'kull diskussjoni li qed ikollna, nirreġistra xi tliet punti jew erba' dwar il-kwestjoni tat- taxxa tas-CET.

L-ewwelnett irrid ngħid li d-dħul nett tal-gvern mit-taxxi tal-VAT u tas- CET sa Diċembru 1997 kien kif se ngħid.

Bħala VAT kellek ¥11.3 miljun - imma tajjeb li wieħed jgħid li fl-aħħar xahrejn kellek a negative balance ta' 0.1 u negative 1.5 - ETI kellek ¥17 miljun, ETP u ETS combined kellek ¥9.1 u taxxa fuq stock kellek ¥6.9.

Dawn iġibu total ta' ¥44.3 miljun.

Minn dawn iċ-ċifri wieħed jista' jinduna li matul l-aħħar sitt xhur id-dħul mill-VAT kien dejjem nieżel u spiċċa biex fl-aħħar xahrejn il-Gvern ħareġ aktar milli daħħal minħabba r-refunds, u ovvjament għad irid joħroġ aktar.

Mill-banda l-oħra d-dħul mis-CET kien dejjem tiela' u għad irid jitla' aktar.

Dan għaliex, kif spjegajt fl-aħħar seduta li kellna, is-sistema tal- VAT qiegħda tiġi phased out xahar wara l-ieħor filwaqt li s-sistema tas-CET għadha qiegħda tiġi phased in.

Jiena niddejjaq nirripeti pero' for the record bilfors ikolli nirripeti li għalhekk m'aħniex qegħdin f'sitwazzjoni - kif forsi wieħed jista' jkollu l-impressjoni - li f'daqqa waħda daħlet is- CET u spiċċat il-VAT.

Per eżempju, huwa importanti li wieħed jinnota li f'Lulju u f'Awissu l- ETP u l-ETS kienu għadhom ma bdewx jirrendu filwaqt li f'Settembru u f'Ottubru mhux żgur irrendew 50% ta' dak li suppost kienu qegħdin jirrendu għall-effectiveness tagħhom.

Inċidentalment, kif għidt ukoll fl-aħħar seduta li kellna, imkien ma jidher li l-ETI tirrendi 70% jew 80% tad-dħul kollu mis-CET, kif donni fhimt lill-Onor.

John Dalli jgħid f'dan il- Parlament.

GĦalhekk huwa inutli li wieħed joqgħod iqabbel id-dħul tas-CET fl-aħħar sitt xhur ta' l-1997 mad-dħul tal-VAT fl-aħħar sitt xhur ta' l- 1996.

Jien nemmen li għalissa ma jistgħux isiru paraguni bħal dawn, jew għallinqas jekk isiru wieħed għandu jirrikonoxxi l-fatt, jekk irid ikun ġenwin u korrett, li s-sistema tas-CET matul l-1997 kienet għadha m'hijiex fully operational.

Dan huwa stat ta' fatt li ma jista' jmerih ħadd u min jipprova jaħbih ikun qiegħed jidħak bin-nies.

It-tieni stat ta' fatt huwa li d-dħul nett tal-gvern mill-VAT u mis-CET matul l-1997 żdied bi kważi ¥6 miljun fuq id-dħul mill-VAT matul l-1996.

Jiġifieri s-CET bl-ebda mod ma naqqset ir-ritmu tad-dħul tal-gvern, u naħseb li huwa importanti li dan il-punt jiġi rreġistrat.

Anzi biex wieħed ikompli jikkonsolida dan il-fatt, isib li fit-tieni sitt xhur ta' l-1997, jiġifieri meta ġiet fis-seħħ is-CET, id-dħul tal-gvern żdied b'¥4 miljun fuq id-dħul fl-ewwel sitt xhur ta' l-istess sena meta l-VAT kienet għadha waħedha.

Il-ħabib tiegħi l-Onor.

Bonnici l-ħin kollu jikkompara d-dħul tal- gvern fl-ewwel sitt xhur ta' l-1997 mad-dħul tal-gvern fl-istess perijodu tas-sena ta' qabel.

Biss, fil-fehma tiegħi għallinqas, l-Onor.

Bonnici jkun qed jagħmel żball meta jikkonkludi li għaliex id-dħul mill-VAT fl- ewwel sitt xhur ta' l-1997 żdied madwar 10% fuq id-dħul mill-VAT fl-ewwel sitt xhur ta' l-1996, allura by extension id-dħul tal-VAT fl-aħħar sitt xhur ta' l-1997 kien se jibqa' jiżdied bl-istess mod.

Li kieku l-affarijiet veru jiġru hekk, kieku d-dħul tal-gvern fit-tieni sitt xhur ta' l-1997 kien ikun ¥47.7 miljun, jew ¥3.4 miljun biss aktar milli fil-fatt kien.

Jiġifieri ma konniex immorru wisq aħjar.

Iżda dan ma setax jiġri għaliex hemm ħaġa importanti li wieħed ma jridx jinsa, Sur President, u din hija li matul l-ewwel sitt xhur ta' l-1997 ir-rata ta' refunds kienet ferm aktar baxxa meta kkomparata mar-rata ta' refunds fl- istess żmien tas-sena ta' qabel u aktar u aktar meta mqabbla mar-rata ta' refunds fis-sitt xhur ta' wara ta' l-1997.

Dan kollu juri li r-refunds li ma tħallsux fl-ewwel sitt xhur ta' l-1997 kien ikollhom jitħallsu fis-sitt xhur ta' wara kif effettivament ġara.

U jekk tneħħi dawn is-¥6 miljun mid- dħul tal-VAT matul l-ewwel sitt xhur ta' l-1997 meta dawn ir-refunds suppost ingħataw, l-argument ta' l-Onor.

Bonnici li l-VAT kienet tirrendi ferm u ferm aktar mis-CET kieku din baqgħet teżisti, jaqa' waħdu.

Il-fatt hu - u dan ma jista' jmerih ħadd - li fl-1995 il-VAT irrendiet ¥78.1 miljun, fl-1996 irrendiet ¥78.6 miljun u fl-1997 ma kenitx se tirrendi aktar għaliex il-gelgul ta' refunds li kienu ħerġin jikber seta' u mhux jiċkien.

Stat ta' fatt ieħor huwa li bis-sistema tas-CET hemm ammonti ta' taxxa li l-gvern mhux qed idaħħalhom bħala CET.

Dan l-argument in-naħa ta' l- Oppożizzjoni donnhom li they gloss over it f'kull okkażjoni li jkollhom.

Kif ġieli spjegat, il-gvern dawn qabel kien idaħħalhom bħala VAT u issa parti minnhom qed idaħħalhom bħala excise duty u registration tax u parti oħra m'hu qed idaħħalhom xejn għaliex hekk iddeċieda minn jeddu.

Dawn huma t-taxxa tal-VAT fuq l-importazzjoni tal-fuel mill-Korporazzjoni Enemalta, it-taxxa tal-VAT fuq l-importazzjoni tas-sigaretti u l-ispirti, it-taxxa tal-VAT fuq it-Telemalta - illum Maltacom - u t-taxxa tal-VAT fuq il- karozzi.

Matul it-tliet snin li għaddew, Sur President, mill-Korporazzjoni Enemalta u l-Korporazzjoni Telemalta, il-gvern daħħal 'il fuq minn ¥26.2 miljun.

Li kieku dawn il-flus li l-biċċa kbira minnhom il-gvern qed idaħħalhom xorta oħra, daħħalhom bħala CET, kieku s'issa l-gvern kien ikun daħħal madwar ¥4.4 miljun oħra.

Minn fuq ir-reġistrazzjoni tal-karozzi u l- importazzjoni tas-sigaretti u l-ispirti, huwa stmat li fl-aħħar sitt xhur ta' l-1997 il-gvern kien ikun daħħal mat-¥3 miljun bħala CET.

B'kollox dawn iġibu madwar ¥7.4 miljun matul sitt xhur jew ¥1.2 miljun fix-xahar.

Jekk din il-medja tiżdied mal-medja tad-dħul mis-CET, wieħed isib li d-dħul mis-CET matul l-erba' xhur ta' l-1997 kien ikun ta' ¥6.5 miljun fix-xahar minkejja l-fatt li s-CET ma kenitx fully operational.

Dan huwa bejn wieħed u ieħor l-ekwivalenti tad-dħul li rrendiet il-VAT kemm fl-1995 u kemm fl- 1996.

GĦalkemm m'għandiex x'taqsam mal-kwestjoni tas-CET imma qamet l-aħħar darba fil-kontest tal-birra, nixtieq inpoġġi fatt ieħor for the record.

L- aħħar darba tqajjem il-punt li minn mindu daħlet is-CET naqas l-element protettiv għall-birra.

Dan il-fatt aħna m'aħniex niċħduh imma biex nagħtu ż-żewġ naħat tal-munita importanti li nuru li anke meta daħlet il-VAT naqas ċertu element protettiv.

Fil-fatt huwa kkalkolat li n-net effect tar- reduction fil-productive element meta daħlet il-VAT kien ta' 29.7%.

Mingħajr ma nsemmi ditti b'isimhom għandi quddiemi korrispondenza li għaddiet bejn ditta ewlenija lokali u bejn id-Direttorat ta' l-Unjoni Ewropea li kien qed jinnegozja l-kwestjoni tat-trade concessions, fejn f'paragrafu minnhom il-company secretary ta' waħda minn dawn id-ditti jikkonferma dak li għadni kif għidt.

Fil-fatt, dan jgħid:

"We concur with your exposition that the introduction of VAT in 1995 and of CET in 1997 lessened the protection of beer produced in Malta when compared to imported EU beer."

Jiġifieri jew se nuru ż-żewġ naħat tal-minuta jew se ngħidu biss dak li jaqbel dwar is-CET, u dan qed ngħidu for the record.

THE CHAIRMAN: Aktar rimarki, jekk jogħġobkom?

L-Onor.

John Dalli.

ONOR.

JOHN DALLI: Ħalli nibda minn dan l-aħħar kumment fuq il-birra, Sur President.

L-ewwelnett huwa veru li meta daħħalna l-VAT kien hemm aġġustamenti fl-element protettiv fil-levy pero' l-birra neħħejnilha s-sisa li kien hemm fuqha.

Ta' min ifakkar li kif daħlet il-VAT fl-1995, is-sisa li kienet teżisti fil-pajjiż fuq il-mineali, fuq l-ilma u fuq il-birra kienet tneħħiet għal kollox.

Jiġifieri meta wieħed jgħid li tnaqqas l- element protettiv, irid jgħid ukoll li tneħħiet is-sisa fuq il-birra lokali u allura saret aktar kompetittiva.

Din kienet il-quid pro quo għat-tnaqqis fil-levy li kien sar.

U jekk wieħed irid jagħmel l-argument kif qed jagħmlu l-Ministru, biex inkunu qegħdin ngħidu l-affarijiet kif fil-fatt huma u r-riżultat kif fil-fatt ġara, wieħed irid jieħu in consideration dan kollu.

Jiġifieri m'huwiex sewwa li tgħid li meta ddaħħlet il-VAT tnaqqset il-protezzjoni mingħajr ma tgħid ukoll li tnaqqas il-prezz fuq il-birra lokali għaliex tneħħiet is-sisa u allura ġiet restitwita l-kompetittivita' li setgħet intilfet meta tneħħiet il-levy.

Wieħed irid jagħmel il-kwadru kollu u l-pittura kollha biex naraw l-istampa ta' x'kien qed jiġri.

Ma nistgħux nikkwotaw biss parti minn dak li jkun qed jiġri.

L-argument kollu fuq il-birra huwa li meta l-Gvern daħħal is-CET, minħabba l-għaġġla u t-tgerfix li biha daħlet din is-sistema, kellu bilfors jagħmel across the board reduction tal-levies, xi ħaġa li qatt ma jmissu għamilha, u dan għaliex sab ruħu f'morsa u fi problemi kbar mal-commitments internazzjonali li kellu.

Kien minħabba f'hekk li kellu jinsa n-negozjati li kienu għaddejjin biex il-kwota tal-birra minn Malta għall-Ewropa tiżdied u naqqas il-protezzjoni b'mod li issa dan it-tnaqqis ma nistgħux nutilizzawh meta niġu biex ninnegozjaw kondizzjonijiet oħrajn ma' l-Unjoni Ewropea.

Dan hu l-argument tagħna u dan mhux qed nagħmluh biex nilagħbu xi logħba tal-ping-pong.

Dan l-argument il-Ministru jmissu jipprova jifhmu u mhux jipprova jirribatti li anke meta daħlet il-VAT kien sar hekk.

L- argument huwa li sar żball proprju għaliex l-affarijiet ma sarux sewwa u rridu nitgħallmu minn dawn l-iżbalji u rridu nkunu accountable għal dawn l- iżbalji.

Rigward il-ħafna ċifri li semma fuq il-VAT u s-CET u s-suppożizzjonijiet ta' x'kien jiġri, jien ma nafx jekk il-Ministru jistax ipoġġi fuq il-Mejda tal-Kamra l-istatement li qara vis-a-vis dan l-eżerċizzju biex inkunu nistgħu nanalizzawh għaliex jien ma naqbel xejn ma' ħafna mis- suppożizzjonijiet li beda jagħmel il-Ministru.

Huwa qal li minħabba li mis- CET u l-VAT f'daqqa daħħalna ċertu ammont, allura s-CET marret tajjeb.

X'għandu x'jaqsam dan!

It doesn't follow at all għax jekk tikkompara d-dħul tal-VAT mad-dħul tal-VAT u s-CET f'daqqa żgur li ma tistax toħroġ minnha li s-CET marret aħjar.

Kif tista' tagħmel dawn it-tip ta' argumenti!

Barra minn hekk, jiena naħseb li trid issir analisi ftit aħjar milli għamel il-Ministru bit-tneħħija tal-one-time payments and receipts li kien hemm fis-sistema, kemm fl-1996 u kemm fl-1997.

Jekk trid issir korrelazzjoni tar-revenue potential taż-żewġ sistemi, din m'għandhiex issir fuq il-mod kif qed jagħmilha l-Ministru imma għandha ssir fuq in-nefqa fis- setturi differenti li jkun hawn fil-pajjiż.

Dan għaliex kemm is-CET u kemm il-VAT jintaxxaw konsum ta' prodotti partikolari, u għaliex l-istatistika tagħtina l-consumption pattern tal-popolazzjoni.

Allura jekk irridu nagħmlu analisi vera u reali ta' l-effetti taż-żewġ sistemi - u nerġa' ngħid hija għarukaża li l-Gvern din ma għamilhiex - irridu naraw x'inhuma l- ispending patterns li hawn fil-pajjiż.

Per eżempju, in-nies kemm jonfqu fuq l-ikel?

Nafu li fuq l-ikel la kien hemm VAT u lanqas CET, jiġifieri l- infiq kollu li jsir fuq l-ikel ma jirrendi xejn lill-Gvern.

U kemm hi n- nefqa fuq l-entertainment?

Nafu li l-VAT kienet tirrendi 15% u s-CET qiegħda tirrendi 5%.

Dwar infiq fuq affarijiet ta' hardware nafu li l-VAT kienet tirrendi 15% u s-CET qiegħda tirrendi xi 20%, għaliex tirrendi 15% u mbagħad l-ETP tirrendi 5%.

Dawn huma l-analisi li nixtiequ naraw isiru biex wieħed jipperswadi lill-ieħor fuq fatti u mhux suppożizzjonijiet u estrapolazzjonijiet ta' ċifri li jgħoddu kieku qegħdin inqabblu like with like.

Dan huwa t-tip ta' eżerċizzju li ilna ngħidu lill-Gvern li għandu jagħmel u li għadu ma sarx.

Imbagħad irridu naraw l-effett li dawn iż-żewġ sistemi tat-taxxi għandhom fuq il-fiscal morality f'pajjiżna u l-counter balances u l-counter effects li għandek fuq id-dħul mill-income tax u d-dħul min-national insurance contributions.

Qiegħda ssir din l-analisi?

Qegħdin naraw kif il- provisional tax ġiet influwenzata mill-bidla li kien hemm fis-sistema tat- taxxi?

Min-naħa tagħna dan l-eżerċizzju konna għamilnih u l-income tal- gvern rajnih jitla' 'l fuq b'mod sostanzjali.

Imma għandna analisi ta' kif dawn ġabu ruħhom issa mal-bidla fit-taxxa għas-CET?

Din hija l-bażi tal- moralita' fiskali li nitkellmu fuqha, u għalhekk aħna minn din in-naħa nsostnu li s-sistema l-ġdida hija counter productive f'dik li hija moralita' fiskali.

Din is-sistema m'għandhiex il-livell ta' moralita' fiskali li għandha s-sistema tal-VAT.

Dan hu l-punt tagħna, u mhux qegħdin nilgħabu jew nagħmlu lobbying biċ-ċifri.

L-analisi li jridu jsiru għandhom ikunu oġġettivi u purament matematiċi imma l-Gvern għażel li ma jagħmilhomx.

Għalfejn għażel li ma jagħmilhomx u jipprova jipperswadina bil-viżjoni tiegħu jiena ma nafx, imma biex jipperswadi lill-poplu u lil din in-naħa li dak li qed jgħid huwa tajjeb u biex aħna ma nkomplux ngħidu li s-CET farrket ir-revenue potential tal-gvern u qiegħda iġġib problemi kbar fil-pajjiż irridu naraw studji tajbin u studji bbażati fuq spending patterns ibbażati fuq l-effett fuq income headings oħra tal-gvern.

THE CHAIRMAN: Aktar rimarki?

Il-Kap ta' l-Oppożizzjoni.

ONOR.

EDDIE FENECH ADAMI (Kap ta' l-Oppożizzjoni): Peress li ssemmiet il-kwestjoni tal-moralita' fiskali u s-sistema tas-CET, nixtieq nistaqsi lill-Ministru - forsi jista' jinformana f'dan l-istadju - jekk il- Kummissjoni għal Moralita' Fiskali għamlitlux xi rapport u b'mod partikolari għamlitx rapport dwar is-CET.

Dan qed ngħidu għaliex jiena kont ġejt mitlub mill-kummissijoni biex nidher quddiemhom u nagħti l- fehmiet tiegħi, u dan għamiltu ħafna xhur ilu u ma smajt xejn iktar.

Jiġifieri jiena dan nafu bħala fatt, għaliex jien stess tkellimt mal- kummissjoni dwar il-problema tal-moralita' fiskali u s-CET.

Pero' nixtieq li l-Ministru jgħid jekk għandux xi rapport mill-kummissjoni.

THE CHAIRMAN: Il-Ministru.

ONOR.

LEO BRINCAT: Ir-risposta hija fin-negattiv għaż-żewġ mistoqsijiet.

S'issa għadni ma rċevejt l-ebda rapport dwar l-ebda suġġett min-naħa tal- Kummissjoni għal Moralita' Fiskali u wisq inqas fuq l-issue tas-CET innifisha.

Ovvjament appena nirċevihom, jiena ninforma lil din il-Kamra.

THE CHAIRMAN: Aktar rimarki?

L-Onor.

Josef Bonnici.

ONOR.

JOSEF BONNICI: Qed nifhem sewwa li ma saru l-ebda forecasts tas- CET, kemm kif qiegħda taħdem issa u kemm se tirrendi din is-sena?

ONOR.

LEO BRINCAT: Jien naħseb li l-estimi fihom infushom huma forecasts, Sur President.

ONOR.

JOSEF BONNICI: Jiena m'iniex qed nirriferi għall-estimi fihom infushom imma qed nirriferi għal rapporti oħrajn li jindikaw kif qiegħda taħdem is-CET, kif se tirrendi u allura x'wieħed jista' jistenna minn din is-sistema ta' tassazzjoni, issa li ilha taħdem sitt xhur, li hija differenti minn ta' qabel.

GĦaliex din is-sistema qiegħda tintaxxa inqas is-servizzi, il-hotels u t-turiżmu - u allura ovvjament qiegħda taffetwa d- dħul minn dan il-qasam - qiegħda tintaxxa inqas l-entertainment pero' qiegħda tintaxxa iktar ċertu importazzjoni ta' prodotti.

Dan għaliex mhux biss għandek il-15% ETI imma għandek l-5% ETP u allura wieħed jistenna li sar xi forma ta' projections.

Imma qed nifhem tajjeb li l-Ministru qed jgħid li ma sar xejn bħala projections?

ONOR.

LEO BRINCAT: Ovvjament id-dipartiment jagħmel il-kalkoli tiegħu u mhux jaħdem fid-dlam u fl-għama.

Jiġifieri din hija osservazzjoni gratuita min-naħa ta' l-Onor. kollega.

ONOR.

JOSEF BONNICI: Imma l-Ministru huwa nformat b'dawn il- kalkolazzjonijiet?

Jiena ma rridx noqgħod noħroġ id-dokumenti imma rrid li dan il-Parlament ikollu r-realta' quddiemu.

Jekk il-Gvern għandu xi rapporti li s-CET qiegħda tirrendi ferm inqas minn dak li kien mistenni, u jekk għandu projections li jindikaw bl-iktar mod ċar li r-revenue fl-1998 se jkun ferm inqas anke minn dak li ppreżenta fl-estimi ftit ilu, allura nistenna li għandu jgħid hekk quddiem din il-Kamra.

S'issa qegħdin nitkellmu fuq id-dħul tas-CET.

L-indikazzjonijiet huma li fl-ewwel sitt xhur tagħha rrendiet ¥25 miljun, li ¥7 miljun minnhom huma fuq stocks that are not repeatable, u allura tiġi f'sitwazzjoni li fuq sitt xhur is-sistema ta' tassazzjoni ġdida irrendiet madwar ¥19 miljun bħala revenue.

Allura sar xi studju fuq din il-bażi ħalli wieħed jara jekk hemmx bżonn issir xi korrezzjoni?

Jiena diġa' għidt li dak li hemm bżonn isir huwa li naraw kif qiegħda taħdem is-sistema ta' tassazzjoni indiretta, u jekk hemm bżonn li ssir korrezzjoni ssir hemmhekk u mhux issir fuq it-tariffi ta' l-ilma u d- dawl, li huma very narrow products li bilfors trid tikkonsma.

Mela għandna sistema ta' tassazzjoni indiretta li hija mifruxa fuq ma nafx kemm-il oġġett li daħlet f'Lulju u li se tiġi evalwata anke minn nies barranin biex jaraw x'se jkun ir-revenue tagħha u l-Gvern m'huwiex f'pożizzjoni li wara sitt xhur jgħidilna din x'qiegħda tirrendi!

ONOR.

LEO BRINCAT: Sur President, jiena naħseb li l-estrapolazzjonijiet li saru mill-Onor.

Bonnici u l-kummenti li għamilna kienu proprju biex juru li dawn ma kenux jorbtu.

Fil-fatt, il-punt kollu huwa li bis-CET id-dħul tal-gvern ma naqasx u fil-fatt il-fatti ma jurux hekk.

B'kollox ir-revenue mis-CET kien ta' madwar ¥33 miljun u mhux ¥25 miljun kif kien oriġinarjament.

ONOR.

JOSEF BONNICI: Jidher li ċ-ċifri qegħdin jinbidlu daqsxejn għaliex l-informazzjoni li tana l-Ministru sal-ġimgħa li għaddiet kienet li d-dħul totali kien ta' ¥83 miljun, maqsumin f'¥51 miljun dħul mill-VAT, Lm25 miljun mis-CET u ¥7 miljun fi stocks.

Jiġifieri d-dħul mis-CET huwa kif il-Gvern kien qed jistenna?

ONOR.

LEO BRINCAT: S'issa jidher li qegħdin on track.

ONOR.

JOSEF BONNICI: Jien nixtieq li nkun konfortat iktar li l- affarijiet qegħdin on track pero' jiddispjaċini ngħid li s'issa l- informazzjoni li qiegħda toħroġ ma tindikax li d-dħul huwa konsistenti ma' dak li kien qed jidħol mill-VAT.

Per eżempju, il-Ministru semma li fl- ewwel sitt xhur id-dħul mill-VAT kien 10.6% iktar milli kien is-sena ta' qabel imma qal ukoll li din ma tistax toqgħod fuqha għaliex f'dawk is-sitt xhur ma sarux ħlasijiet biżżejjed ta' refunds.

Issa ċ-ċifri li għandi u li tahomli l-Ministru juru ċ-ċifri net, jiġifieri d-dħul kollu wara li jitnaqqsu r-refunds.

GĦalhekk ma nistennix li jiġi l-Ministru u jgħidli li hemm iktar refunds li jridu jitħallsu, għaliex jekk nibqgħu sejrin hekk qisna qegħdin nilagħbu b'ċifri tal-lastiku.

Il-verita' hija li fl-ewwel sitt xhur tas-sena li għaddiet, skond il-mistoqsijiet parlamentari li għandna quddiemna, id-dħul mill-VAT kien ta' 10.6% iktar mis-sena ta' qabel.

Dan jindika aktar revenue għall-pajjiż u allura wieħed jistenna li jara kif qiegħda topera s-sistema l-ġdida meta mqabbla magħha.

Jidher pero' li l-Gvern għadu m'huwiex qiegħed jagħtina l-informazzjoni kollha dwar l-operat tas-CET u l-projections tagħha - mhux dak li hemm fl-estimi - u għalhekk nispera li dawn l-affarijiet jiġu ċċarati għaliex dawn huma l- affarijiet li se jkun hemm mistoqsijiet fuqhom, speċjalment meta jiġu fostna dawn in-nies li se jagħmlu assessment tal-credit rating sabiex jaraw l-effectiveness tas-sistema tat-tassazzjoni l-ġdida.

Ħalli niġi issa għat- taxxa fuq il-birra.

Jien ma nistax nifhem kif il-Ministru rrisponda bil-mod li rrisponda.

Ipprova jargumenta li meta daħlet il-VAT naqset il-protezzjoni.

Imbagħad il-kollega tiegħi l-Onor.

John Dalli spjega li dan ma kienx il-każ għaliex kien hemm żieda fuq is-sisa, pero' tajjeb li wieħed jgħid li permezz tan- negozjati li kienu għaddejjin ma' l-Ewropa, fl-ewwel sena li fiha kienu se jibdew joperaw dawn in-negozjati, l-ammont ta' birra duty free li aħna stajna nesportaw kien se jirtrippla, jiġifieri minn 5,000 hectolitre jitla' għal 15,000 hectolitre.

Imbagħad fit-tieni sena kien se jitla' għal 25,000 hectolitre u fit-tielet sena jitla' għal 35,000 hectolitre.

Pero' min-naħa ta' l-Ewropa riedu li nnaqqsu l-protezzjoni fuq il-birra tagħna u f'dik l- iskeda li kont poġġejt fuq il-Mejda tal-Kamra naraw li l-protezzjoni kellha tonqos wara li aħna jkollna aċċess iktar għas-suq Ewropew u tonqos b'ċertu ritmu mhux daqstant mgħaġġel sas-sena 2000.

Pero' ġara, Sur President, li meta daħlet is-CET naqqasna l-protezzjoni b'mod unilaterali għaliex daħlet is-sistema tas-sisa.

Jiena ngħid li hawnhekk kien hawn nuqqas ta' ħsieb għaliex fil-paniku li kien hemm biex tidħol din is-sistema, ittieħdet id-deċiżjoni li titnaqqas il-protezzjoni across the board u allura aħna ma ggwadanjajna xejn.

Din hija l-verita' imma kull darba li staqsejna lill-Ministru dwar dan jgħidilna li din hija xi ħaġa li se tiġi nnegozjata.

Issa meta nqabblu ċ-ċifri ta' l- importazzjoni tal-birra sa Novembru tas-sena li għaddiet imqabbel mas-sena ta' qabel insibu li l-volum żdied bi kważi 9% waqt li l-valur żdied b'29%.

U din hija xi ħaġa of concern mhux biss għaliex din il-miżura ttieħdet f'nofs is-sena imma għaliex iċ-ċifri qegħdin jindikaw li kellna erosion sewwa tal-birra lokali mqabbla mal-birra importata.

U din m'hijiex biss teorija għaliex kulħadd jaf li meta tnaqqas il-protezzjoni se tiżdied l- importazzjoni, u dan hu li ġara.

Sur President, għandu jsir xi ħaġa biex din is-sitwazzjoni ma tkomplix għaliex meta l-Ministru fid-dokument li għadu jkaxkar saqajh biex ipoġġih fuq il-Mejda tal-Kamra qed jgħid lill-Ewropa li ċerti setturi suppost b'saħħithom se nnaqqsulhom il-protezzjoni malajr - u s-settur tal-beverages huwa meqjus bħala settur li huwa pjuttost b'saħħtu ħdejn setturi oħrajn - dan ifisser li qegħdin nimminaw dik is-saħħa stess.

Jiġifieri l-problemi ta' pajjiżna kibru għaliex il-protezzjoni neħħejniha mingħajr ma ggwadanjana xejn.

Barra minn hekk, qegħdin inħarsu lejn past data u sfortunatament għad m'għandniex aċċess liberu għas-swieq li għandna bżonn u kif kien qiegħed jiġi nnegozjat.

Issa din hija xi ħaġa that is of concern u hija xi ħaġa li hija of national interest u, nerġa' ngħid, jekk għandha ssir xi korrezzjoni, din għandha ssir hawnhekk u nerġgħu mmorru għas- sitwazzjoni li kellna f'Lulju li għadda.

Jiena m'iniex qed ngħid li għandha ssir xi ħaġa straordinarja imma għallinqas wieħed għandu jipprova jerġa' jpoġġi dan is-settur lokali li fuqu jiddependu tant impjiegi ta' nies f'pożizzjoni li ma jkunx qiegħed fi żvantaġġ.

Wara li jagħmel dan għandu wieħed ikompli jinnegozja u mhux l-ewwel innaqqsu l-protezzjoni u mbagħad ngħidu li se ninnegozjaw.

Din hija xi ħaġa li ma tagħmilx sens u hija xi ħaġa li qiegħda tattakka settur importanti ta' l-ekonomija tagħna li jista' jkollu potenzjal kbir jekk nagħrfu nittrattawh tajjeb u ngħinuh b'mod li jkun jista' jesporta.

Imma meta nistaqsu lill-Ministru jispiċċa jagħmlilna comparison ma' dak li kellna bil-VAT u l-interess nazzjonali jibqa' jsaffar.

ONOR.

LEO BRINCAT: Sur President, jiena naħseb li lanqas id-ditti lokali stess fil-korrispondenza li kellhom mal-Gvern mhu qed juru dan il-concern qawwi li qed jipprova juri l-Onor.

Bonnici.

Dan il-punt diġa' tqajjem min- naħa tiegħu fis-seduta tal-ġimgħa l-oħra, anke fil-kwestjoni tal- perċentwali, u għalhekk ma nħossx li għandi x'inżid ma' dak li diġa' għidt.

THE CHAIRMAN: Aktar rimarki, jekk jogħġobkom?

(Onor. Membri: No) Il- mistoqsija hija klawsola 2.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 2 għaddiet u ġiet ordnata biex issir parti mill-Abbozz ta' Liġi.

Klawsola 3 - Emenda tat-Tielet Skeda li tinsab ma' l-Att prinċipali.

Clause 3 - Amendment of the Third Schedule to the principal Act.

ONOR.

LEO BRINCAT: Sur President, din il-klawsola qiegħda temenda t- tielet skeda li tinsab ma' l-Att prinċipali u tipprovdi għal żieda fid-dħul fuq is-sisa tas-sigaretti.

Fl-iskeda nnifisha hemm l-ammont speċifikat ċar u tond, u jiena diġa' tkellimt fit-Tieni Qari fuq dan is-suġġett.

Aħna ħassejna li l-kwestjoni tas-sigaretti kellha tkun targeting naturali meta għandek budget ta' ċertu ebusija, biex ngħid hekk, u kienet ħaġa naturali li min-naħa tagħna nagħfsu kemm fuq dak li huwa alkaħol kif ukoll fuq dawk li huma sigaretti.

L-Onor.

Dalli.

ONOR.

JOHN DALLI: Dwar din il-miżura naturalment la nistgħu ngħidu li naqblu u lanqas nistgħu ngħidu li ma naqblux għaliex hija miżura fiskali u jekk wieħed għadu jintaxxa għandu jintaxxa dawn l-affarijiet.

Qegħdin ninnotaw ukoll li tkompliet il-politika li jikber id-differential bejn is- sigaretti żgħar u s-sigaretti itwal, u dan huwa ta' ġid għall-industrija lokali.

THE CHAIRMAN: Aktar rimarki?

L-Onor.

Bonnici.

ONOR.

JOSEF BONNICI: Kif qal il-kollega tiegħi, huwa tajjeb li nkomplu nħarsu l-interess tas-settur lokali billi ngħidu li s-sigaretti ta' daqs żgħir ma jiġux manifatturati barra.

Pero' skond statistika li l-Gvern ippreżenta jidher li minn meta daħlet is-CET is-sigaretti mportati roħsu.

Mela ġejna f'pożizzjoni fejn waqt li s-sigaretti ta' Malta żdiedu, is- sigaretti ta' barra roħsu.

Barra minn hekk, insibu li l-importazzjoni minn 361,000 kg żdiedet għal 529,000 kg.

Fil-fatt in terms of value s-sigaretti importati minn ¥3.3 miljun fl-1996 żdiedu għal ¥4.3 miljun minn Jannar sa Novembru 1997.

GĦalhekk wieħed ma jistax jifhem x'direzzjoni qabad dan il- Gvern għaliex, kif għidt ftit ilu, raħħasna l-birra importata, raħħasna wkoll is-sigaretti importati u l-prodotti lokali qegħdin nagħtuhom bis- sieq.

Imma dan x'sens jagħmel!

Issa, dawn inzertaw prodotti negattivi imma sigarett importat huwa negattiv daqs sigarett lokali.

Allura jekk wieħed ma għandux ipejjep, ma għandux ipejjep mit-tnejn.

Imma ma jagħmilx sens li nagħtu vantaġġ lilll-prodott importat għad-detriment tal-prodott lokali.

U kien ikun faċli għall-Gvern li jara li l-prodott lokali ma jiġix diskriminat against sakemm jara li dan is-settur jista' jopera u għandu futur.

Meta jiena kont responsabbli mill-industrija kont nitkellem ma' diversi kumpanniji u nixtieq li l-Ministru jgħidilna jekk dan is-settur tat-tabakk huwiex se jispiċċa meta jkollna free trade.

GĦaliex jekk aħna ma nikkreawx ċertu niche għalina - u huwa tajjeb li l-emenda li għandna hawnhekk qiegħda tipprova tagħmel dan biex dan is-settur, li minnu jiddependu ħafna familji, jibqa' għaddej - .....

Pero' bil-bidla tat-tassazzjoni f'Lulju li għadda, is-sigaretti mportati raħsu fil-prezz bir-riżultat li l-importazzjoni minn 361,000 kg żdiedet għal 529,000 kg.

GĦalhekk, x'beħsiebu jagħmel il-Gvern biex din is-sitwazzjoni ma jħallihiex għaddejja?

THE CHAIRMAN: Nixtieq niġbed l-attenzjoni ta' l-Onor.

Membri li qegħdin fl-istadju tal-Kumitat u mhux fis-Second Reading!

Il-Ministru Brincat.

ONOR.

LEO BRINCAT: L-osservazzjoni li rrid nagħmel hija li lil din l- industrija aħna xorta qegħdin nagħtuha l-importanza li jixirqilha.

Qabel il-budget kellna konsultazzjonijiet ma' l-industrija fuq talba tagħhom stess għaliex l-industrija nnifisha, meta kienet qiegħda tara l-feelers li beda jitfa' l-Gvern fuq il-kontenut tal-budget, hi stess indunat jew intebħet minn rajha li kienet se tkun waħda mis-setturi li se jiġu affetwati bil-miżuri tal-budget.

Li nista' ngħid ukoll huwa li għalkemm kellna dawn il-konsultazzjonijiet mas-settur qabel ma tħabbar il-budget, wara li tħabbar ma kellna l-ebda rappreżentazzjonijiet min-naħa tas-settur inniffsu.

GĦalhekk, nerġa' ngħid, ikun daqsxejn out of place li l- Oppożizzjoni tieħu attitudini allarmista iżjed minn dik li qed jieħu s- settur innifsu.

Dwar id-differential, jien ngħid li dan tant huwa qawwi bejn l-imported u l-locally produced product li l-effett xorta huwa wieħed marġinali fuq it-trade innifisha.

THE CHAIRMAN: Aktar rimarki?

L-Onor.

Josef Bonnici.

ONOR.

JOSEF BONNICI: Jidhirli li ċ-ċifri li ta l-Gvern stess ma jurux effett marġinali; iż-żieda minn 361,000 kg ta' sigaretti importati għal 529,000 kg m'hijiex żieda marġinali.

GĦalhekk ikun tajjeb li l-Gvern jara naqra din is-sitwazzjoni li ġiet preċipitata bil-bidla fis-sistema ta' tassazzjoni ta' Lulju li għadda.

THE CHAIRMAN: Il-Ministru Brincat.

ONOR.

LEO BRINCAT: M'għandix x'inżid ma' dak li diġa' għidt.

THE CHAIRMAN: Aktar rimarki, jekk jogħġobkom?

(Onor. Membri: No) Il- mistoqsija hi klawsola 3.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 3 ġaddiet u ġiet ordnata biex issir parti mill-Abbozz ta' Liġi.

Klawsola 4 - Emenda tar-Raba' Skeda li tinsab ma' l-Att prinċipali.

Clause 4 - Amendment of the Fourth Schedule to the principal Act.

ONOR.

LEO BRINCAT: Sur President, klawsola 4 tikkonċerna dak li għandu x'jaqsam primarjament mal-kwestjoni tal-pitrolju, u fil-fatt temenda r- raba' skeda li tinsab ma' l-Att prinċipali.

Il-pożizzjoni min-naħa tal- Gvern rigward dan is-suġġett elaborajniha fit-Tieni Qari u għalhekk ma nħossx li għandi nerġa' nirripeti affarijiet li diġa' għidt u nirriduċi dan l-istadju ta' Kumitat għal stadju ta' Second Reading.

L-Onor.

John Dalli.

ONOR.

JOHN DALLI: Sur President, ma' din il-klawsola l-Oppożizzjoni ma taqbel xejn għaliex fl-opinjoni tagħna ma sarx l-istudju neċessarju ta' l- effett soċjali li se jkollha din it-tip ta' żieda fil-prezzijiet tal- pitrolju.

Barra minn hekk, meta l-Ministru ġabilna l-istatistika biex jurina kemm l-Enemalta marret tajjeb minħabba ż-żieda fil-prezz tal- pitrolju, naqas assolutament milli jagħtina indikazzjoni ta' x'effett kellha din iż-żieda fuq il-popolazzjoni Maltija.

U ta' min jara ftit x'ġara f'din l-aħħar sena.

Sur President, sa Ġunju tas-sena l-oħra t-taxxa fuq il-pitrolju kienet ta' ¥1 kull 1,000 litru, u llum qegħdin nitkellmu fuq ¥86 kull 1,000 litru, jiġifieri qegħdin nitkellmu fuq żieda ta' 'l fuq minn 8,000%.

U kellna dan il-prezz mhux b'kapriċċ imma għaliex minn studji li kienu saru meta l- Enemalta kienet ressqet it-talba biex tiżdied is-sisa, irriżulta li hemm livell għoli - għalissa ninsew l-abbużi - ta' konsum ta' pitrolju fl- istrata tas-soċjeta' tagħna li ma tiflaħx għal dawn it-tip ta' żidiet.

Nerġa' ngħid, meta daħlet is-CET żidna t-taxxa għal ¥11 u issa qegħdin inżiduha għal ¥86, u dawn huma affarijiet li aħna min-naħa ta' l- Oppożizzjoni assolutament ma nistgħux naqblu magħhom.

THE CHAIRMAN: Aktar rimarki?

Il-Ministru.

ONOR.

LEO BRINCAT: Sur President, inkun diżonest mal-Kamra jekk ngħid li l-pitrolju ma jużah ħadd imma fl-istess ħin irrid nagħti stampa ċara ta' l- affarijiet kif inhuma.

GĦal dak li huwa domestic kerosene, meta pparagunat ma' l-użu li kien qed isir minnu fil-qasam kummerċjali u fil-qasam industrijali, insibu li dan qabad id-downturn, u dan mhux taħt dan il-Gvern biss imma anke taħt l-amministrazzjoni l-oħra.

Ħalli nagħti żewġ eżempji biex nelabora fuq dak li qed ngħid.

Jekk wieħed jieħu l-annual report tal-Korporazzjoni Enemalta għall-1995, isib li sa tmiem Settembru ta' dik is-sena d-domestic kerosene kien jirrappreżenta wieħed minn kull ħamsa, jiġifieri 20% tal-consumption.

Dan ifisser li jekk kellek consumption totali ta' 17,500 metric tons, id- domestic consumption kienet ekwivalenti għal madwar 3,500 metric tons.

Jekk imbagħad nieħdu l-annual report għall-1996 insibu li d-domestic consumption niżlet għal 11%.

Fil-fatt minn 18,000 metric tons inżilna għal xi 1,980 metric tons.

Dawn huma żewġ rapporti li ġew ippubblikati taħt l- amministrazzjoni l-oħra u allura ħadd ma jista' jgħid li qegħdin nilagħbu mal-figuri.

Dan juri wkoll li kulma jmur il-pitrolju - anke sa qabel ma daħlet il-miżura tal-budget - kien qiegħed jiġi użat b'rata inqas milli kien jiġi użat qabel.

Ħalli nillimita ruħu issa għal dak li qed jintuża għas-settur domestiku.

Bejn l-1982 u l-1986, meta l-konsum tal-pitrolju minn 28,000 metric tons per annum niżel b'xi 10,000 metric tons, il-korporazzjoni kellha madwar 80 hawkers li kienu qed iduru Malta primarjament għal dak li huwa domestic sector.

Effettivament fl-1997, minkejja li l-konsum kien tela' għal 19,000 metric tons per annum, il-hawkers niżlu għal 30, u dan juri li kellek sitwazzjoni anomala fejn bi 63% inqas hawkers kien hemm żieda effettiva ta' 90% għal dak li huwa pitrolju.

Jiena naħseb li dan juri li x-shift kienet minn dak li huwa domestic kerosene għal dak li huwa użu kummerċjali u użu industrijali.

Fil-fatt, meta sar il-ftehim mal-GRTU dwar il-hawkers fis-26 ta' Marzu 1996, għamlu quota biex jiżguraw li ċerti sales ma jiżdidux u ma jiġux eċċeduti, u dan kien pass tajjeb.

Allura, Sur President, jiena nkompli ntenni li filwaqt li huwa veru li hemm faxx żgħir tas-soċjeta' Maltija li jista' jkun li se jintlaqat minn din il-miżura, dan il-faxx meta paragunat ma' dak li kien tlieta, erbgħa, ħamsa jew sitt snin ilu, kompla jonqos sostanzjalment.

Barra minn hekk, aħna konna diġa' tajna indikazzjoni f'dan ir-rigward u fil-fatt jekk wieħed jara l-budget li kien sar għas-sena 1997 isib li konna diġa' qegħdin inwittu t-triq biex il-pitrolju jiġi ekwivalenti għall-prezz tad-diesel, kif effettivament ġara din is-sena.

THE CHAIRMAN: Aktar rimarki?

L-Onor.

John Dalli.

ONOR.

JOHN DALLI: Allura għandna nikkonslaw ladarba kienu qegħdin iwittu t-triq, Sur President?

Nixtieq li l-Ministru jilluminana dwar kemm huwa żgħir dan il-faxx li qiegħed jgħid li għadhom jużaw il-pitrolju vis-a-vis il-konsum lokali.

Kemm-il household hawn fl-estimu tagħhom li jużaw il- pitrolju l-aktar għas-sħana matul ix-xitwa?

Kemm mill-500 tunnellata ta' konsum ta' pitrolju kull xahar, skond iċ-ċifri li ta l-Ministru, huwa kkonsmat minn households?

Jista' l-Ministru f'dan l-istadju jgħidilna jekk it-tnaqqis fl-użu tal-pitrolju, anke fis-settur domestiku, kienx qiegħed jikkonċentra l-istrata l-iktar baxxi tas-soċjeta'?

Min kienu dawk li kienu qegħdin jaqtgħu l-konsum tal-pitrolju?

Kienu dawk li setgħu jduru għall-konsum ta' l-elettriku jew tal-gass, jew inkella dawk li ma setgħux, u allura r-rata li baqgħet tikkonsma l-pitrolju kienet iktar konċentrata fil-klassijiet li ma setgħux iħallsu għall-konsum tal-gass, li kien iktar ogħli?

Jaf x'ġara l-Ministru?

THE CHAIRMAN: Il-Ministru Brincat.

ONOR.

LEO BRINCAT: Jiena m'għandix il-figuri quddiemi tan-number of households pero', ovvjament anke bil-miżuri korrettivi li beħsiebna nieħdu, dan huwa faxx li se jiġi ndirizzat.

ONOR.

JOHN DALLI: Sur President, għalija dawn huma risposti daqsxejn konfużi.

Ftit ilu l-Ministru għamel statement fejn qal li hemm faxx żgħir tal-popolazzjoni li għadhom jużaw il-pitrolju imma ma jafx kemm huma.

Allura kif nistgħu ngħidu jekk dan huwiex ammont żgħir jew kbir!

Qegħdin ngħidu li fix-xahar jintużaw 500 tunnellata ta' pitrolju, u dan wieħed irid jaqta' minnu l-abbuż li kien isir.

Allura nistgħu nassumu li dan huwa konsum domestiku?

X'perċentwali minn dawn il-500 tunnellata huwa konsum domestiku?

X'inhu l-konsum domestiku normali f'kull household?

Nistgħu nestrapolaw in-numru ta' households li qegħdin jużaw dan it-tip ta' fuel għall-użu tagħhom ta' kuljum?

Nistgħu nkunu nafu min qed juża dan il-fuel?

Sur President, ma nistgħux nieħdu deċiżjoni meta ma nkunux studjajna l- effetti ta' dik id-deċiżjoni iżda fil-fatt dan hu li qiegħed jiġri għax qegħdin nistudjaw l-effetti ħafna xhur wara li ħadna d-deċiżjoni u qegħdin ngħaddu liġi fil-Parlament fejn se ngħollu s-sisa pero' qegħdin ngħidu li iktar 'il quddiem se nagħmlu xi ħaġa biex nagħmlu tajjeb għal dak li se ngħaddu mill-Parlament illum!

Imma dan x'sens jagħmel?

ONOR.

LEO BRINCAT: Sur President, jiena diġa' speċifikajt li figuri aktar dettaljati minn dawk li tajt ma nistax nagħti, biss irrid nenfasizza l-fatt li meta qegħdin nitkellmu fuq domestic consumption ta' 11%, qegħdin ninkludi magħhom anke dawk li jużaw il-pitrolju għas-central heating.

Jiġifieri meta tkellimt fuq central heating ma kontx qed ngħid over and above 11% imma inclusive.

GĦalhekk naħseb li wieħed jista' jasal għal ċertu guesstimate.

ONOR.

JOHN DALLI: Pero' meta kellna domestic consumption ta' 11%, il- konsum kien xi 1,600 metric tons fix-xahar u mhux 500 metric tons fix- xahar.

Jiena fuq dan qed nistaqsi.

Kemm minn dawn li se ngħollulhom il- prezz tal-konsum huma households?

U f'liema strata tas-soċjeta' huma?

ONOR.

LEO BRINCAT: Sur President, jien ma għandix il-figuri quddiemi pero' jekk l-Onor.

Interpellant jagħmilli mistoqsija bil-miktub jiena nipprova nagħtih id-data kollha neċessarja.

ONOR.

JOHN DALLI: Sur President, nixtieq nagħmel l-aħħar kumment tiegħi.

Jiena nippretendi li dawn l-affarijiet ma għandhiex tistaqsihom l- Oppożizzjoni imma huma studju li suppost għamel il-Ministru meta kien qiegħed jipprepara l-budget u qabel ma ddeċidew fuq dawn il-miżuri.

Wieħed irid jara kif miżuri bħal dawn se jaffetwaw il-popolazzjoni Maltija qabel jeħodhom, u mhux joqgħod jistenna mistoqsija mill-Oppożizzjoni biex forsi jaħseb xi ftit fuq dawn l-effett.

Aħna mhux għall-istatistika qegħdin niddiskutu f'dan il-Parlament imma għall-kwalita' tal-ħajja tal- poploazzjoni tagħna.

THE CHAIRMAN: Aktar rimarki?

L-Onor.

Bonnici.

ONOR.

JOSEF BONNICI: Mr Chairman, id-domanda tiegħi hija jekk wara li sar l-aħħar budgetary survey, fejn nafu li kienu ġew intervistati madwar 500 pensjonant, saritx analisi mid-dipartiment ta' l-istatistika, li jaqa' taħt ir-responsabbilta' diretta tal-Ministru tal-Finanzi u Kummerċ, biex jistudjaw l-effett ta' din il-miżura, partikolarment fuq il-pensjonanti, għalkemm ilkoll kemm aħna nafu li mhux il-pensjonanti biss jużaw il- pitrolju.

Fi żmieni, kemm-il darba kont issib xi uffiċjal għoli li jaqta' għad-dritt u jgħidlek: Ministru, għolli l-prezz tal-pitrolju!

Imma aħna għalhekk għandna responsabbilta' politika, biex nagħrfu nagħmlu l-aħjar deċiżjonijiet b'mod bilanċjat.

Għalhekk jien nistaqsi: Ġie kkwantifikat l- effett negattiv fuq il-pensjonanti ta' miżura bħal din?

Il-Ministru talab lid-dipartiment ta' l-istatistika biex jagħmel dan l-eżerċizzju?

Din l- analisi saret?

Jew forsi l-Ministru ma jridx jurina x'sab?

Aħna rridu nipprovaw naraw x'inhi s-sitwazzjoni u mhux billi jgħidilna li 'l quddiem forsi jsiru xi aġġustamenti.

Niftakar li fi żmienna l-analisi li kienet saret kienet turi li l-impatt fuq il-pensjonanti kien wieħed mhux żgħir u dan konna rrikonoxxejnih fil-Kabinett Nazzjonalista.

Fil-fatt konna għidna li jekk xi darba tittieħed xi miżura li tista' żżid xi ftit il-prezz tal- pitrolju - u żgur li mhux b'dan l-ammont esaġerat - għandu jkun hemm żieda lil dawk is-setturi fis-soċjeta' tagħna li se jiġu milquta b'mod negattiv.

Imma dan il-Gvern lanqas biss staqsa lil min se jolqot.

Donnu li fejn laqat laqat u fejn ħabat ħabat!

Din hija s-sitwazzjoni.

Il-Gvern Laburista ma jistax jgħid li ma kienx hemm żmien għaliex issa għaddew xahrejn u iktar minn meta ġie ppreżentat il-budget.

Jiġifieri jiena nistenna li saret xi analisi.

Jien ili xahar u nofs li staqsejt lill-Ministru biex jgħidli l- miżuri tal-budget x'impatt se jkollhom fuq l-għoli tal-ħajja imma għadni ma rċevejt l-ebda risposta.

Allura l-poplu Malti jkollu jikkonkludi li l- Gvern il-homework tiegħu ma għamlux u qiegħed jieħu miżuri fil-għama u litteralment miexi mingħajr boxxla.

Ħalli ndur issa għal kwestjoni oħra inkwetanti li għandha x'taqsam mal-light fuel oil.

Fil-mistoqsija parlamentari numru 10,454 jiena staqsejt lill-Ministru dwar il-pollution content tal-fuel oil imqabbel mal-pitrolju u l-Ministru weġibni li waqt li l-pitrolju għandu sulphur content ta' 0.3%, dak tal- light heating oil huwa ta' 1.7%, jiġifieri kważi sitt darbiet iżjed minn dak tal-pitrolju.

Din hija xi ħaġa nkwetanti mhux biss għaliex għandha impatt ambjentali negattiv li l-Gvern ma ħax ħsiebu imma għaliex il- pitrolju huwa wżat b'mod estensiv mill-furnara li, kif jaf kulħadd, ħafna drabi nsibuhom fil-qalba ta' l-irħula tagħna.

Issa mid-dehra dawn se jkollhom jaqilbu għal dan il-light fuel oil minflok il-pitrolju li għandu pollution content ta' 5.6 drabi aktar mill-pitrolju.

Tajjeb li ngħid li meta jiena osservajt dan l-argument fit-Tieni Qari, il-Ministru ħariġli b'risposta li assolutament ma ssegwix.

Fil-fatt il-Ministru qalli li l- faħam m'għadux jintuża u li għandu sulphur content inqas miż-żejt.

Jista' jkun li dan huwa minnu imma l-pollution ma ssirx biss permezz tas-sulphur content u allura jibqa' l-fatt li l-Ministru ma ndirizzax il-problema fundamentali.

U din il-problema fundamentali hija li l-Gvern ħa miżura biex jiffranka l-flus mingħajr ma ta attenzjoni biżżejjed lill-impatt ambjentali u lis-saħħa tal-poplu tagħna.

Fit-Tieni Qari, il-Ministru qal ukoll li l-Enemalta qiegħda taħdem biex issib light fuel oil li huwa iktar nadif.

Imma allura dan ma setax isir qabel ma ttieħdet din il-miżura?

Fil-fehma tiegħi, dan il-pass li ħa l- Gvern għandu riperkussjonijiet negattivi pero' dan kollu seta' jiġi evitat bi ftit preparazzjoni.

Kieku llum m'huwiex qiegħed jiġi wżat dan il-light fuel oil li għandu ferm aktar sulphur content mill-pitrolju.

Jista' l- Ministru jikkummenta fuq dan u jgħid kemm se ddum l-Enemalta sabiex iddaħħal tip ta' fuel oil ieħor u x'pollution content se jkollu?

Jista' jserraħ ras il-poplu Malti li meta l-fran se jaqilbu kompletament għal din is-sistema, dan mhux se joħloq impatt ambjentali negattiv?

Dan huwa l- homework li wieħed jistenna li jsir b'mod urġenti.

Anzi jien ngħid li dan il-Gvern, li tela' fuq il-prinċipju li huwa spokesparty għall-ambjent, imissu jipposponi li jdaħħal il-light fuel oil fl-ifran biex ma nkunux qegħdin inħassru l-ambjent u wkoll naffettwaw is-saħħa tal-poplu tagħna meta nafu li dan għandu pollution content ta' 5.6 drabi aktar mill- pitrolju.

Din hija xi ħaġa verament inkwetanti pero' s'issa għadni ma smajt xejn min-naħa tal-Gvern sabiex jipprova jipperswadi lill-poplu li miexi fid-direzzjoni t-tajba.

THE CHAIRMAN: Il-Ministru Brincat.

ONOR.

LEO BRINCAT: Sur President, meta jiena ġibt il-paragun fuq id- differenza jew għall-qlib mill-faħam għaż-żejt, din m'għamilthiex għaliex għandha x'taqsam direttament mal-kwestjoni tal-fran imma biex nuri d-double standards, it-two weights two measures li timxi bihom l-Oppożizzjoni.

L- argument li għamilt dik inhar kien li meta qlibna mill-faħam għaż-żejt, minkejja li s-sulphur content kien seven times as much, ma kien hemm l-ebda kummenti min-naħa l-oħra.

Jien tekniku m'iniex, biss wara li kkonsultajt ruħi, fil-winding-up kont speċifikajt li s-sulphur content, anke jekk jintuża fil-fran, m'għandux ikun a matter of concern minħabba ċertu absorption tiegħu fl-arja.

Wara kollox, Sur President, dan huwa l-istess prodott li jintuża fl-Ewropa u effettivament huwa magħruf bħala low sulphur fuel oil.

THE CHAIRMAN: Aktar rimarki, jekk jogħġobkom?

L-Onor.

Ninu Zammit.

ONOR.

NINU ZAMMIT: Sur President, jiena naħseb li jkun aħjar li l- Ministru jiċċekkja daqsxejn ma' min qiegħed jagħtih din l-informazzjoni għaliex hemm varjeta' ta' fuel oil.

Is-sulphur content fil-fuel oil jista' jvarja bejn 1%, 2.5% u anke 3.5%.

U meta qed tgħid 3.5%, dan ifisser li s- sulphur content fil-fuel oil huwa ogħla mis-sulphur content fil-faħam.

THE CHAIRMAN: Aktar rimarki?

L-Onor.

Josef Bonnici.

ONOR.

JOSEF BONNICI: Mr Chairman, il-Ministru qed jerġa' jgħidilna l- istess ħaġa li qalilna waqt is-Second Reading u mhux qed jgħidilna kif se jiġu affetwati l-fran tagħna.

Possibbli m'għandux risposta aħjar minn din?

(Interruzzjonijiet) Le, fis-Second Reading ma weġibtnix fuq dik.

(Interruzzjonijiet) Il-power station x'għandha x'taqsam mal-fran!

L- ewwelnett fran għandna kemm-il wieħed fl-irħula tagħna u power stations għandna tnejn.

It-tieni, il-faħam kellu wkoll impatt ambjentali kbir ta' l- irmied u l-particles li jitfa' fl-arja u mhux is-sulphur content biss.

Allura x'sens jagħmel li nistaqsi x'se jagħmel il-Gvern fil-kwestjoni tal- fran biex jiżgura li ma jkollniex pollution meta hu jogħġbu jirrispondini fuq il-faħam!

Din hija xi ħaġa of national concern u m'hijiex politika.

Kulma qed ngħid jiena huwa li l-Gvern ħa miżura li għandha effett negattiv kemm fuq l-ambjent u wkoll fuq is-saħħa tal-poplu tagħna.

Imma minflok ma l-Ministru qed jipprova jagħtina risposta qed iqabbel il-faħam maż-żejt u jsemmielna l-power station.

Imma dan x'għandu x'jaqsam mal-fran?

Huwa veru li hemm min juża injam li lkoll nafu li jħalli ċertu effett imma lanqas dan m'għandu x'jaqsam.

Il-punt li rrid nagħmel jiena huwa li fil- fran tagħna, biex nagħmlu l-ħobż li jikkonsmah prattikament kulħadd, se nużaw fuel oil li għandu sulphur content ta' 5.6 drabi iktar mill-pitrolju u dan minflok ma dan il-Gvern jittratta l-problema u jgħidilna li l-fran se jħalluhom jaħdmu bil-pitrolju sakemm inkunu ċerti li s-substitute fuel huwa nadif daqs il-pitrolju ....

X'hemm ħażin billi jgħid hekk?

Kemm se jitlef flus jekk jagħmel hekk?

Is-saħħa tal-poplu tagħna m'għandhiex tiddomina?

Inkella ngħid li mhux politika tal-calculator għandna imma politika ta' calculator fażull!

Għaliex jekk ma ddaħħalx il-cost fuq is- saħħa tal-poplu tagħna allura qed tħalli barra l-iktar ħaġa importanti.

Sur President, hawnhekk nerġgħu nikkonfermaw li l-miżuri tal-budget ma tqisux sewwa u ma sar l-ebda l-ħsieb mill-Gvern biex jara l-impatt ta' dawn il-miżuri.

Barra minn hekk, il-Ministru m'huwiex qed jgħidilna x'se jagħmel biex ma jkollniex din il-problema f'pajjiżna.

THE CHAIRMAN: Aktar rimarki?

Il-Ministru Brincat.

ONOR.

LEO BRINCAT: Kieku tan-naħa ta' l-Oppożizzjoni ma qagħdux jinterrompu meta konna qegħdin nagħmlu s-Second Reading u l-winding-up, kienu jsegwu l-argument li kont ġibt, jiġifieri li l-effett huwa biss wieħed marġinali.

Nirriferi lill-Onor.

Bonnici għal dak li għidt fil- winding-up għaliex ma nħossx li għandi nerġa' nirripeti dak li għidt dik inhar.

THE CHAIRMAN: L-Onor.

Josef Bonnici.

ONOR.

JOSEF BONNICI: Bir-rispett kollu, jien kont preżenti u smajt il- winding-up kollu u għalkemm huwa veru li l-Ministru tkellem fuq is-sulphur content pero' ma rrispondiex dwar il-każ tal-fran.

Kif diġa' għidt, li jrid jagħmel il-Gvern huwa li jgħid li l-fran se jibqa' jissussidjahom biex inkunu f'pożizzjoni li nżommuhom għaddejjin fuq il-pitrolju sakemm ikollna alternative fuel li huwa nadif daqs il-pitrolju.

X'fiha ħażin li jkollna din is-sitwazzjoni?

Se tqum il-miljuni?

Forsi s-saħħa tal-poplu m'hijiex aktar importanti minn dan?

Nerġa' ngħid, jiena kont preżenti waqt is- Second Reading u ċertament li r-risposta ma ħarġitx.

Jekk irid il- Ministru, nistgħu anke niċċekkjaw it-text.

Imma bħalma ma kellniex risposta llum lanqas dak inhar ma kellna risposta.

THE CHAIRMAN: Hemm aktar rimarki, jekk jogħġobkom?

(Onor. Membri: No) Il-mistoqsija hija klawsola 4.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

THE CHAIRMAN: Din il-votazzjoni tittieħed fil-ħin ta' l-interruzzjoni tax-xogħol tal-Kamra, skond il-Mozzjoni Nru. 60.

Klawsola 1 - Titolu fil-qosor u bidu fis-seħħ.

Clause 1 - Short title and commencement.

THE CHAIRMAN: Hawn rimarki?

(Onor. Membri: No) Il-mistoqsija hi klawsola 1.

Dawk favur?

(Onor. Membri: Aye) Dawk kontra?

(Onor. Membri:No) Carried.

Klawsola 1 għaddiet u ġiet ordnata biex issir parti mill-Abbozz ta' Liġi.

Fit-8.20 p.m. il-Kamra rriżumiet u l-President tal-Kumitati rrapporta progress u talab il-permess tal-Kamra biex il-Kumitat jerġa' jiltaqa'.

MADAM SPEAKER: Il-Ministru Brincat.

ONOR.

LEO BRINCAT: Madam Speaker, in-nies tekniċi ta' l-MFSC qegħdin jgħiduli li jagħmel iktar sens jekk l-ewwel niddiskutu l-Abbozz ta' Liġi dwar il-Kummerċ ta' l-Assigurazzjoni minflok l-Abbozz ta' Liġi dwar Brokers fl-Assigurazzjoni u Intermedjarji Oħra.

Għalhekk nitlob il-permess sabiex il-Kamra tgħaddi għall-ordni tal-ġurnata numru 10 kif jidher fuq l-aġenda.

Dwar dan ikkonsultajt ruħi anke mal-kelliema ta' l-Oppożizzjoni u jidher li min-naħa tagħhom m'hemmx oġġezzjoni.

MADAM SPEAKER: L-Onor.

John Dalli.

ONOR.

JOHN DALLI: Madam Speaker, dan li qed jissuġġerixxi l-Ministru jiena kont diġa' issuġġerejtu qabel għaliex fil-verita' hekk jagħmel aktar sens.

Pero' jiena ma kontx qed nifhem li llejla stess kellna mmorru għal dan l-item.

Min-naħa tiegħi jien ippreparat biex nitkellem fuq l-abbozz ta' liġi li jirregola l-insurance brokers u mhux l-insurance business, pero' jekk il-Ministru għandu opening statement sostanzjali ma nsib l-ebda oġġezzjoni li nbiddlu s-sekwenza ta' l-aġenda għal-lum.

ONOR.

LEO BRINCAT: Jiddispjaċini li kien hemm dan il-misunderstanding pero' l-messaġġ hekk deherli li kien.

ONOR.

JOHN DALLI: Il-messaġġ għadda - kont jiena li ma fhimtx li se naqilbu s-sekwenza ta' l-aġenda - u m'għandi l-ebda oġġezzjoni li nipproċedu kif qed jitlob il-Ministru.

MADAM SPEAKER: Hawn permess?

(Onor. Membri: Iva)

Il-permess ingħata.

ABBOZZ TA' LIĠI DWAR IL-KUMMERĊ TA' L-ASSIGURAZZJONI

THE INSURANCE BUSINESS BILL

ONOR.

LEO BRINCAT: Madam Speaker, nipproponi t-Tieni Qari ta' l-Abbozz ta' Liġi msejjaħ "Att biex jirregola l-kummerċ ta' l-assigurazzjoni".

MADAM SPEAKER: Min jissekonda, jekk jogħġobkom?

ONOR.

LINO SPITERI: Nissekonda.

MADAM SPEAKER: Rimarki, jekk jogħġobkom?

Il-Ministru tal-Finanzi u l- Kummerċ.

ONOR.

LEO BRINCAT: Madam Speaker, huwa ta' sodisfazzjon kbir għalija personali u anke għall-amministrazzjoni Laburista li sa fl-aħħar qegħdin inressqu quddiem il-Kamra leġislazzjoni, li fil-fatt hija leġislazzjoni komprensiva, dwar il-qasam ta' l-assigurazzjoni.

Huwa ta' sodisfazzjon għalija wkoll li minkejja l-battibekki li jkollna f'din il-Kamra, meta niġu għas-servizzi finanzjarji naħseb li ż-żewġ naħat urew fl-imgħoddi - u jidher li se jkomplu juru anke fil-ġejjieni - ċerta maturita' politika.

Wieħed irid jirrikonoxxi x-xogħol fejjiedi li sar miż-żewġ amministrazzjonijiet biex il-qasam tas-servizzi finanzjarji jitpoġġa fuq il- footing sod li għandu llum.

Fil-fatt it-tir tagħna huwa li, l-istess kif ġara f'liġijiet oħrajn dwar servizzi finanzjarji, anke fir-rigward tal- leġislazzjoni importanti li għandna quddiemna llum nilħqu ċertu kunsens flimkien ma' l-Oppożizzjoni.

Dan għaliex ma jagħmilx sens li liġi bħal din ngħadduha bl-impożizzjoni jew ngħadduha b'maġġoranza relattiva meta huwa importanti li mhux biss tgħaddi mill-Parlament kemm jista' jkun malajr imma tgħaddi mill-Parlament bil-kunsens ħalli għada pitgħada, ikun hemm min ikun hemm fil-gvern, ikollna ċertu sens ta' kontinwita'.

Fi stadju ieħor inkunu rridu nressqu xi emendi li dwarhom irridu niddiskutu anke ma' l-Oppożizzjoni u huwa ta' sodisfazzjon għalija li, l- istess kif kienet għamlet l-amministrazzjoni Nazzjonalista meta ressqet il- financial services legislation fi żmienha u anke għamlet ċerti sessions biex tagħmel briefing lin-naħa ta' l-Oppożizzjoni, din id-darba l-MFSC ħadet l-inkarigu, bl-approval min-naħa tagħna ovvjament, li jsir ċertu briefing anke għan-naħa ta' l-Oppożizzjoni, ħalli wieħed ikun jista' jiċċara ċerti affarijiet fl-istadju inizjali tagħhom iktar milli fi stadju iktar avvanzat.

Aħna se nibqgħu miftuħin għal dawn it-tip ta' briefings anke waqt li l-abbozz ta' liġi nniffsu jkun għaddej fis-Second Reading fil- Parlament ħalli kemm jista' jkun kull naħa jkollha l-ideat tagħha ċari u jkollha an open mind f'dak li tkun qiegħda tiddibatti f'din il-Kamra dwar dan is-suġġett.

Fil-laqgħat li kelli ma' assoċjazzjonijiet u anke kumpanniji individwali ta' l-assigurazzjoni, Madam Speaker, mill-ewwel rajt li kien hemm interess qawwi li din il-liġi tgħaddi u jekk jista' jkun tgħaddi malajr.

Fil-fatt qegħdin inżommu l-wegħda tagħna li nressquha fil-Parlament kmieni kemm jista' jkun, biex ngħid hekk, wara r-recess tal-Milied.

Konna se nressquha saħansitra iktar kmieni imma ovvjament qabel ngħaddu għall-Abbozz ta' Liġi dwar il-Kummerċ ta' l-Assigurazzjoni kien jenħtiġilna li neħilsu l-ewwel ċertu raft ta' liġijiet, bħal din li għalaqna d-dibattitu fuqha llum, li huma konsegwenzjali għall-budget.

Biss naħseb li l-fatt li qegħdin ngħadduha bħala waħda mill-ewwel items tal-leġislazzjoni, apparti minn dawk relatati mal-budget, għandu jibgħat sinjal ċar lit-trade innifisha ta' l- impenn li hemm min-naħa tagħna biex din il-liġi komprensiva tfittex tiġi in place kemm jista' jkun malajr fil-pajjiż.

Madam Speaker, jiena m'iniex wieħed li nħobb nagħmel ħarsiet storiċi lejn l-affarijiet imma naħseb li nkun qed nonqos jekk ma nagħmilx ċertu aċċenn għall-iżvilupp storiku tas-servizzi finanzjarji u b'mod partikolari għall- assigurazzjoni ġewwa pajjiżna.

Naħseb li l-ewwelnett irrid nissottolinja l- fatt li l-iżvilupp ta' Malta bħala ċentru ta' servizzi finanzjarji li tista' toqgħod fuqu ġab miegħu f'dawn l-aħħar snin attivita' leġislattiva sinifikanti.

Kienet leġislazzjoni kkomplikata u leġislazzjoni anke estensiva, li tibda bil-liġi li tirregola l-kumpanniji, tibqa' sejra sa serje ta' liġijiet li jirregolaw in-negozju bankarju, l-assigurazzjoni, is- servizzi ta' l-investimenti u anke istituzzjonijiet finanzjarji, u tasal għal riformi sinifikanti fir-reġim fiskali, b'bidliet b'mod radikali għax- xenarju legali li fih jopera n-negozju.

Kif semmejt aktar kmieni, l-ikbar sodisfazzjon naħseb għaż-żewġ naħat huwa li dawn il-bidliet leġislattivi dejjem saru bl-approvazzjoni unanima ta' din il-Kamra.

Madam Speaker, Malta bdiet qafas legali li jirregola s-servizzi finanzjarji bbażat l-aktar fuq direttivi ta' l-Unjoni Ewropea.

Dan jenħtieġ konsiderazzjoni serja minħabba l-isforzi ta' Malta biex issir ċentru finanzjarju internazzjonali b'reputazzjoni għola, u iżjed u iżjed illum li Malta m'hijiex miexja aktar lejn sħubija sħiħa fl-Unjoni Ewropea imma lejn assoċjazzjoni mill-qrib.

Fil-fehma tagħna, din il-politika tappoġġa l-isforzi ta' Malta biex jirnexxielha tiġbed operazzjonijiet internazzjonali sabiex joperaw minn pajjiżna.

B'konsegwenza ta' dan, aħna nemmnu li kull qafas statutorju u anke regolatorju għandu jkollu l-vantaġġ tal-flessibbilta' biex iħajjar kumpanniji internazzjonali jirreġistraw u, aktar importanti, joperaw minn ġewwa pajjiżna.

L-evoluzzjoni ta' pajjiżna f'ċentru finanzjarju u kummerċjali b'reputazzjoni tajba u miftuħa għal barra u li joffri servizzi diversifikati u anke effiċjenti tiddependi ħafna, Madam Speaker, minn riżorsi umani kwalifikati u anke effiċjenti.

Titlob effettivament infrastruttura leġislattiva adatta.

F'dan is-sens kien hemm ċertu tħassib kbir - dan m'iniex qed ngħidu b'mod politiku għax nixtieq li kemm jista' jkun inżomm 'il fuq mill-partiġjaniżmu fil-kummenti tiegħi - fi ħdan l- industrija ta' l-assigurazzjoni tagħna li din ir-riforma mwegħda għall-Att li jirregola l-Kummerċ ta' l-Assigurazzjoni ħadet ċertu ammont ta' żmien biex tasal.

Imma jien ma nħobbx inħares lura.

Jiena nħobb inħares 'il quddiem u għalhekk naħseb li għandna nħarsu lejn l-aspett pożittiv li fi żmien ftit ġranet oħra, din il-liġi issa għandha tkun in place.

Madam Speaker, xtaqt li qabel ma ngħaddu għal dak li għandna ppjanat f'din il- leġislazzjoni, tajjeb li nitkellmu ftit dwar is-suq ta' l-assigurazzjoni Malti kif kien qabel l-1981, jiġifieri qabel ma għaddiet ċertu leġislazzjoni minn dan il-Parlament.

Jekk ninsab informat tajjeb, dak iż-żmien dan is-suq kien magħmul minn 20 aġent u minn żewġ uffiċji ta' fergħat.

Ma kien hemm ebda liġi jew regolament biex jikkontrollaw il-mod kif isir in-negozju ta' l- assigurazzjoni f'pajjiżna.

Barra minn hekk, ma kien hemm ebda ftehim tas- suq u l-aġenti kienu jmexxu n-negozju tagħhom kif jgħidulhom il-kumpanniji li kienu jirrappreżentaw.

L-uniċi regolamenti li f'dak iż-żmien kienu effettivi kienu dawk ta' l-Ordinanza ta' l-1939 dwar l-Assigurazzjoni ta' Vetturi bil-Mutur għar-Riskji ta' Terzi Persuni, Kap 104 tal-liġijiet ta' Malta.

Li ġara mbagħad fl-1972 kien li l-Bank Ċentrali ta' Malta ħareġ regolament dwar il-poloz ta' l-assigurazzjoni tal-ħajja.

Dan ir-regolament kien jgħid li l-premiums u s-somma assigurata kellhom jidhru fil-polza f'liri Maltin u jitħallsu fil-Belt Valletta.

Minn dak iż-żmien, dan kien ġie rtirat u mbagħad għadda l-Att ta' l-1975 dwar Assikurazzjoni Obbligatorja għar-Responsabbilta' ta' Min Iħaddem.

Barra minn hekk imbagħad insibu taqsimiet 361 sa 440 tal-Kodiċi Kummerċjali li għandhom provvedimenti dwar il-kuntratt ta' assigurazzjoni marittima, id-drittijiet u l-obbligi ta' l-assiguratur u l-assigurat, u konċetti li jiġbru prattiċi fil-qasam marittimu u anke dak assigurattiv.

Tajjeb li wieħed jgħid, Madam Speaker, li għandu jiġi nnotat li sa l-1981 - u din ma rridx ngħidha b'mod li nagħti l-impressjoni li x-xemx telgħet fl- 1981 imma naħseb li dan huwa stat ta' fatt li wieħed irid jirrikonoxxih - is-suq ma kienx laħaq jew għadu laħaq il-livell professjonali meħtieġ minn kriterji Ewropej, kuntrarju għas-sitwazzjoni kif inhi llum.

Dak inhar in- negozju kien l-aktar dak ta' linji personali u kien mixħut l-aktar fuq dawk li huma vetturi.

L-akbar riskji u dawk ikkomplikati kienu jiġu assigurati direttament ma' kumpanniji barranin.

L-aġenti nfushom kienu jużaw għadd ta' sotto-aġenti biex jiġġeneraw in-negozju tagħhom.

Dawn l-hekk imsejħa sotto-aġenti kienu jikkonsistu l-aktar f'negozjanti tal-karozzi, sidien tal- ħwienet jew pjazzisti u kellhom rabtiet ta' l-aġenzija partikolari bis- saħħa ta' l-operazzjonijiet tagħhom.

Qabel l-1981, dawk li jaħdmu fl-assigurazzjoni kellhom biss ftit kwalifiki akkademiċi u ħafna minnhom ma kellhom xejn.

Ħtija ta' nuqqas ta' provvedimenti leġislattivi dwar brokers, dawn kważi lanqas biss kienu jeżistu qabel nofs is-snin sebgħin.

Sa dak iż-żmien servizzi ta' brokers professjonali f'Malta kont tista' teħodhom biss permezz ta' djar ta' brokers ewlenin, l-aktar Ingliżi.

Imbagħad fl-1976 rajna l-bidu ta' brokers professjonali lokali ta' l-assigurazzjoni u naħseb is-sodda għal dan l-iżvilupp kienet infirxet mill-Mediterranean Insurance Brokers Ltd., illum parti mill-grupp multinazzjonali AOM.

Din is-sitwazzjoni ta' qabel l-1981 fiha nnifisha ħolqot il-ħtieġa għal leġislazzjoni adegwata biex tirregola n-negozju ta' l-assigurazzjoni.

Fil- fatt il-leġislazzjoni kellha tkun għal protezzjoni akbar tal-pubbliku u li setgħet tipprovdi ċerti elementi ta' superviżjoni.

Il-ħruġ ta' premiums ta' assigurazzjoni barra minn Malta kien regolat mill-kontroll tal-kambju u l-introduzzjoni ta' l-Att ta' l-1981 dwar l-Impriża ta' l-Assigurazzjoni ġie segwit mit-twaqqif tal-Mediterranean Insurance Training Centre fl-1982.

Dan iċ-ċentru kien u għadu fundamentali għall-iżvilupp ta' dawk li jridu jidħlu għal karriera fl-assigurazzjoni.

Fil-fatt ta' min wieħed jgħid li 'l fuq minn 25% ta' dawk li jaqilgħu l-għajxien tagħhom mill-industrija Maltija ta' l-assigurazzjoni għandhom kwalifiċi akkademiċi aċċettati internazzjonalment.

Tajjeb li wieħed iħares issa lejn l-Att ta' l-1981 dwar l-Impriżi ta' l- Assigurazzjoni.

L-avviż legali tat-13 ta' Lulju, 1981 stabilixxa d-data li fiha l-provvedimenti kollha ta' dan l-Att kellhom jidħlu fis-seħħ barra artiklu 23, li jitkellem dwar insurance brokers and insurance salesmen, liema taqsima daħlet fis-seħħ fl-1 ta' Jannar, 1982.

L-oġġettivi li għalihom iddaħħal dan l-Att kienu tlieta; u dawn kienu biex jirregola l- assigurazzjoni f'Malta fl-interess tal-konsumatur, biex joħroġ liċenzi lill- assiguraturi u jirregola l-operat tagħhom, u biex jiżgura li jinżamm ċertu livell professjonali.

Huwa evidenti li dan l-Att intlaqa' tajjeb u ġie applikat tajjeb ukoll.

Fil-fatt kull leġislazzjoni li ddaħħal kondizzjonijiet u limiti finanzjarji l-aktar fil-qasam ta' kapital, riżervi u likwidita' bdiet topera għall-vantaġġ tal-konsumatur ġenerali, inklużi x- xerrejja kummerċjali u industrijali privati.

L-Att inniffsu kellu ċerti implikazzjonijiet li jwasslu fit-tul u kien jinkorpora taqsimijiet li jiġbru fost ħwejjeġ oħra d-definizzjoni ta' l- operaturi fis-suq, il-minimu mhux minsus tal-kapital ta' l-ishma, riżervi u fondi oħrajn, marġini ta' likwidita', regolamenti u anke fond tas-sigurta'.

Qabel ma daħal l-Att innifsu, kumpanniji Maltin li kellhom aġenziji minn għadd ta' kumpanniji barranin kienu qegħdin jinnegozjaw taħt liċenzja ta' negozju ġenerali.

Fil-fatt, l-Att għamilha obbligatorja li kull interess Malti kellu jkollu liċenza mill-ministeru tal-finanzi wara li jkun issodisfa kulma hu mitlub mill-istess Att.

Id-definizzjoni ta' brokers ta' l-assigurazzjoni kienet titlob kapital bla minsus ta' ishma ugwali għal dak meħtieġ minn aġenti u kopertura ta' assigurazzjoni ta' responsabbilta' professjonali ta' mhux inqas minn Lm0.25 miljun.

Fil-fatt insibu li l-pjazzisti kienu wkoll regolati iżda f'livell inqas.

L-Att serva ta' influwenza li llikwidat ħafna kumpanniji li kellhom interessi diversi biex waqqfu kumpanniji separati li jispeċjalizzaw fl-assigurazzjoni u b'hekk jikkonformaw mal-provvedimenti ta' l-Att.

Wieħed irid iżid li l-provvedimenti ta' dan l-Att rigward iċ-ċessjoni ta' riassigurazzjoni legali llum m'għadhiex tapplika.

Is-suq dirett għall- konsumatur kien u għadu ħieles billi assiguraturi barranin jistgħu jidħlu jirreġistraw Malta suġġett għall-provvedimenti ta' l-Att.

Iċ-ċessjoni jew cession obbligatorja kienet prinċipalment f'forma ta' riassigurazzjoni, u l- vantaġġ ewlieni tagħha kien li assiguraturi barranin kienu obbligati li jħallu f'Malta sa 30% tal-premium ta' riassigurazzjoni jew ko- assigurazzjoni fil-każ ta' Lloyd's of London tar-riskju bla ma jaffettwaw l- interessi tal-konsumatur.

Fil-fatt dan ma affettwa xejn lis-suq primarju.

It-tnaqqis tal-ħruġ tal-premiums barra minn Malta kellu l-effett li jnaqqas l-ispiża ta' importazzjoni inviżibbli u nkoraġġixxa l-iżvilupp professjonali ta' aġenziji ta' kumpanniji barranin.

Oġġettiv ieħor kien intlaħaq bit-twaqqif ta' għadd ta' assiguraturi lokali li fosthom illum insibu l-ewwel kumpannija indiġena ta' din ix- xorta, il-Middle Sea Insurance plc.

Jekk wieħed iħares lejn l-iżvilupp ta' l-industrija lokali ta' l-assigurazzjoni, wara l-introduzzjoni ta' l-Att ta' l-1981 dwar l-Impriża ta' l-Assigurazzjoni, isib li l-objettivi ewlenin li ispiraw dik il-leġislazzjoni ntlaħqu.

Biex nagħti eżempju minn ċifri li għandi, is-suq lokali ta' assigurazzjoni baqa' juri tkabbir inkoraġġanti.

Kien hemm ukoll titjib konsiderevoli fil-kwalita' tas-servizz u mhux biss fil-volum tan-negozju.

Ir-reġim regolatorju li ġie wara l-1981 baqa' miexi mal-prinċipji u prattiċi diġa' stabiliti biex iħarsu l-interessi tal- pubbliku, jeżerċitaw kontroll monetarju sodisfaċenti u jkomplu jżommu l- ogħla standards ta' servizzi professjonali.

Tajjeb li wieħed jgħid li l-għanijiet ta' l-Att li għadni kif irriferejt għalih kienu effettivament, Madam Speaker, biex jikkontrolla u jirregola l- impriża ta' l-assigurazzjoni u biex jipprovdi għall-ħwejjeġ li għandhom x'jaqsmu magħha jew li huma anċillari għaliha.

Illum is-suq ta' l- assigurazzjoni għandu ħames kumpanniji ta' l-assigurazzjoni Maltin li tnejn minnhom imexxu biss kummerċ ta' assigurazzjoni fuq il-ħajja.

Barra s-suq ta' Lloyd's f'Malta għandna 23 kumpannija barranija li jmexxu l-kummerċ ta' l-assigurazzjoni minn aġenziji lokali li bejniethom joffru prodotti ta' assigurazzjoni li jvarjaw minn poloz fuq il-ħajja sa poloz fuq is-saħħa u poloz li jassiguraw kull riskju mhux marbut mal-ħajja.

Għandna 27 aġent ta' l-assigurazzjoni li jmexxu l-kummerċ kemm f'isem kumpanniji ta' l- assigurazzjoni barranin, kif ukoll f'isem kumpanniji Maltin.

Għandna wkoll 25 broker fl-assigurazzjoni u 479 bejjiegħ ta' l-assigurazzjoni.

Dawn kollha għandhom liċenza jew awtorizzazzjoni maħruġa lilhom taħt dan l-Att.

Naħseb li huwa tajjeb issa li naraw f'termini komparattivi l-ammont ta' premiums li tħallsu f'assigurazzjoni kif żdiedu u kibru tul is-snin.

Jekk nieħdu, per eżempju, l-assigurazzjoni fuq il-ħajja, insibu li matul l-1982 l-ammont ta' premiums kien ta' ¥1,847,000 u matul is-sena 1996, dan l- ammont tela' għal ¥11,670,000.

Dwar assigurazzjoni mhux fuq il-ħajja, insibu li matul is-sena 1982 l-figura tal-premiums kienet ta' ¥6,563,000 u matul is-sena 1996 l-ammont ta' premiums tela' għal ¥30,446,000.

L-ammont ta' somom assigurati dwar assigurazzjoni fuq il-ħajja sa l-aħħar tas-sena 1982 kien ta' ¥105,113,000.

Sa l-aħħar tas-sena 1996 dan l-ammont kien tela' għall-figura pjuttost fenomenali by local standards ta' ¥713,643,000.

Madam Speaker, naħseb li minn din l-istatistika wieħed jara l-progress sostanzjali li sar fil-qasam ta' l-assigurazzjoni minn meta dan is-suq beda jiġi effettivament irregolat.

Dwar impjiegi fis-suq ta' l-assigurazzjoni, bla ma wieħed iqis il- bejjiegħa ta' l-assigurazzjoni sat-tmien ta' l-1996 kien hemm 739 impjegat full-time u 129 impjegat part-time.

Ma' dawn wieħed irid iżid dawk l- impjegati professjonali u tekniċi li joffru support lis-suq bħalma huma awdituri, periti ta' claims u anke oħrajn.

Tajjeb li wieħed josserva li minn suq immexxi tista' tgħid minn persuni bl-ebda kwalifiki, matul dawn is- 16-il sena ħafna żgħażagħ ħatfu l-opportunita' u qabdu karriera fil-kummerċ ta' l-assigurazzjoni wara ħafna studju f'dan il-qasam kemm f'Malta u kif ukoll barra mill-pajjiż.

Illum għandna managers li huma effettivament fellows jew anke associates taċ-Chartered Institute of Insurance tar-Renju Unit u dawn huma fil-biċċa l-kbira tagħhom managers kompetenti li bil- kontribut tagħhom għollew il-livell tas-suq għal wieħed ta' livell ġenwinament internazzjonali.

Irrid nerġa' nsemmi l-ħidma sfiqa tal- Mediterranean Insurance Training Centre li twaqqaf apposta biex iħarreġ żgħażagħ Maltin u barranin fil-kummerċ ta' l-assigurazzjoni fuq livell internazzjonali.

Naħseb li dan ta kontribut siewi li jixraqlu l-għarfien ta' din il-Kamra.

Pass ieħor 'il quddiem u ta' servizz soċjali huwa dak li sar bis-saħħa ta' l-Att ta' l-1981 dwar l-Impriżi ta' l-Assigurazzjoni meta kien twaqqaf il-fond imsejjaħ "Il-Fond ta' Assigurazzjoni".

Dan il-fond twaqqaf għall- ħlas ta' kull talba kontra kumpannija ta' l-assigurazzjoni li tmexxi impriża ta' l-assigurazzjoni f'Malta li tibqa' ma titħallasx minħabba insolvibbilta' ta' dik il-kumpannija, u għal dawk l-għanijiet l-oħra dwar assigurazzjoni magħdud kumpens lil vittmi ta' disgrazzji tat-traffiku.

Dan il-fond li jitmexxa skond ir-Regolamenti ta' l-1986 dwar il-Fond ta' Assigurazzjoni ta' l-Impriżi ta' l-Assigurazzjoni ġie fis-seħħ fl-1 ta' Lulju, 1986 bis-saħħa ta' Avviż Legali Nru. 28 ta' l-1986.

Nieħu pjaċir ngħid li sal-lum għadu qatt ma kellna każ ta' kumpannija li tmexxi l- kummerċ tagħha f'Malta li kienet fi stat ta' insolvibbilta'.

Għalhekk, għadu qatt ma sar ebda ħlas mill-fond dwar talbiet li baqgħu ma tħallsux minħabba din l-insolubility.

Ma nistax ngħid l-istess ħaġa dwar it-tieni għan tal-fond.

F'dawn l- aħħar għaxar snin tħallset mill-fond is-somma ta' ¥132,310 bħala kumpens lil vittmi ta' disgrazzji tat-traffiku.

Dan kien ħlas lil vittmi ta' każijiet ta' hit and run u li, fiċ-ċirkostanzi, l-assiguratur tal-vettura li kkaġunat l-inċident baqa' mhux magħruf.

Somma oħra ta' ¥60,500 għad trid titħallas mill-fond.

Hawnhekk, wieħed irid jgħid ukoll li l- assiguraturi tal-vetturi ħallsu bejniethom is-somma ta' kważi ¥438,000 fi claims li ma kenux koperti minn poloz ta' assigurazzjoni.

Dan sar taħt ftehim ta' "l-assiguratur konċernat" kif provedut fir-Regolamenti ta' l- 1986 dwar il-Fond ta' l-Assigurazzjoni ta' l-Impriża ta' l-Assigurazzjoni u dan kollu kien effettivament ħlas ex gratia.

Miżura oħra li ttieħdet taħt l-Att ta' l-1981 dwar l-Impriża ta' l- Assigurazzjoni kienet bis-saħħa ta' Avviż Legali Nru. 129 ta' l-1989 dwar Avviż Statutorju marbut ma' poloz ta' assigurazzjoni fuq il-ħajja.

Bis- saħħa ta' din il-miżura, kull persuna li tinnegozja polza ta' assigurazzjoni fuq il-ħajja jingħatalha 15-il jum wara li tinnegozja l- polza biex taħsibha mill-ġdid u, jekk tkun tixtieq, biex terġa' lura min- negozju u tħassar il-polza.

Minħabba li assigurazzjoni fuq il-ħajja hija rabta fit-tul, kien xieraq li persuna li tinnegozja polza fuq il-ħajja tingħata ftit żmien aktar biex tagħmel mill-ġdid il-kalkoli tagħha u terġa' taħsibha.

Bil-mod il-mod f'dawn l-aħħar 16-il sena bdiet tinxtered aktar fostna l-kultura ta' assigurazzjoni u l-assigurazzjoni ma baqgħetx marbuta biss mal-vetturi tas-sewqan bħalma kienet qabel ma daħlet fis-seħħ il-liġi, għall-inqas f'għajnejn il-biċċa l-kbira tan-nies.

Għalkemm l-Att ta' l-1981 kellu dispożizzjoni speċifika dwar tmexxija ta' assigurazzjoni esklussivament barra minn Malta, kien pass għaqli li, meta fl-1988 ġie fis-seħħ l-Att ta' l-1988 dwar Attivitajiet Kummerċjali Internazzjonali ta' Malta, l-attivitajiet offshore ta' kumpanniji ta' l- assigurazzjoni bdew jiġu rregolati taħt dak l-Att.

Fl-1994 il-Parlament approva tibdil sostanzjali fl-Att ta' l-1988 dwar Attivitajiet Kummerċjali Internazzjonali ta' Malta, u bis-saħħa ta' dak it-tibdil, il-funzjonijiet regolatorji ta' l-Awtorita' mwaqqfa taħt dak l-Att twessgħu f'oqsma oħra ta' servizzi finanzjarji l-aktar fl-assigurazzjoni domestika u f'servizzi ta' investiment.

Biex tkun riflessa l-funzjoni ġdida kif imwessa' ta' l-awtorita', l-isem ta' l-awtorita' regolatorja nbidel f'"Ċentru għas-Servizzi Finanzjarji ta' Malta".

L-Att innifsu bidel ukoll ismu u mill-Att ta' l-1988 dwar Attivitajiet Kummerċjali Internazzjonali ta' Malta beda jissejjaħ l-Att ta' l-1988 dwar iċ-Ċentru għas-Servizzi Finanzjarji ta' Malta.

Fl-1 ta' Diċembru, 1994 il-Ministru tal-Finanzi għadda l-poteri u l- funzjonijiet mgħoddija lilu bis-saħħa ta' l-Att ta' l-1981 dwar l-Impriża ta' l-Assigurazzjoni, għajr għal xi dispożizzjonijiet, liċ-Ċentru għas- Servizzi Finanzjarji ta' Malta.

Dan sar biex il-kummerċ ta' l- assigurazzjoni, kemm dak onshore kif ukoll dak offshore ikun irregolat mill- istess awtorita'.

Aktar ma għadda ż-żmien aktar is-suq ta' l- assigurazzjoni beda jissaħħaħ u anke jistabilizza ruħu.

Is-suq beda wkoll b'xi mod jirregola lilu nnifsu u twaqqfu fuq l-inizjattiva tal-membri tas- suq l-assocjazzjoni tal-kumpanniji ta' l-assigurazzjoni u l-assoċjazzjoni tal-brokers fl-assigurazzjoni.

Ċerti restrizzjonijiet li kienu meħtieġa fl- ewwel snin tal-liġi ma baqgħux aktar validi u maż-żmien anke tneħħew.

Illum is-suq huwa wieħed professjonali u huwa wieħed effettivament miftuħ u nistgħu ngħidulu anke suq kompetittiv.

Il-konsumatur għandu quddiemu għażla wiesa' ta' prodotti ta' assigurazzjoni.

Iċ-ċittadin sar ukoll jagħraf aktar il-ħtieġa ta' assigurazzjoni u sar jaf kif ifittixha u anke kif jagħżilha.

Madam Speaker, s'issa tajt ħarsa ħafifa lejn kif żviluppa s-suq ta' l- assigurazzjoni f'pajjiżna minn meta ġiet fis-seħħ l-ewwel liġi dwar l- assigurazzjoni wara ħafna snin ta' suq maħlul għall-aħħar u bla ebda regola.

Illum aħna rridu nħarsu b'fiduċja lejn dan il-qasam importanti kemm bħala qasam ta' attivita' ekonomika kif ukoll bħala qasam li jaqa' taħt l-umbrella ta' servizzi finanzjarji, kemm bħala qasam ta' kummerċ domestiku kif ukoll bħala qasam ta' kummerċ internazzjonali.

Liġijiet oħra li jaqgħu taħt l-umbrella ta' servizzi finanzjarji u li kien għadda żmienhom ġew riveduti u minflokhom saru u daħlu fis-seħħ liġijiet ġodda li jirriflettu aħjar il-ħteġijiet tal-lum.

Biex nieħdu eżempju wieħed, Madam Speaker, dan ġara fl-Att ta' l-1970 dwar il-Kummerċ Bankarju li ġie rivedut u minfloku daħal fis-seħħ l-Att ta' l-1994 dwar il-Kummerċ Bankarju.

L-istess ħaġa jenħtieġ li jiġri fil-qasam ta' l-assigurazzjoni.

Il-liġi ta' l-1981 qdiet dmirha sew u bil-għaqal.

Kienet il-ġebla tax-xewka li fuqha nbena u żviluppa l-kummerċ ta' l-assigurazzjoni.

Iżda minn xi snin 'l hawn beda jidher ċar li l-liġi jenħtiġilha tinbidel mill-għeruq biex taqdi aħjar il-ħteġijiet moderni tal-lum u biex tieħu postha bħala kolonna oħra mal-kolonni l-oħrajn li fuqhom jinstabu mibnija s-servizzi finanzjarji li joffri pajjiżna.

Għal dan il-għan sar l-istudju meħtieġ u saru wkoll ir- riċerki meħtieġa u beda jitfassal abbozz ta' liġi ġdid.

Saru konsultazzjonijiet wiesgħa u fit-tul ma' kull min kellu kontribut x'jagħti f'dan il-qasam.

Dawn il-konsultazzjonijiet involvew is-suq kollu ta' l- assigurazzjoni, jiġifieri assiguraturi, aġenti ta' l-assigurazzjoni u brokers fl-assigurazzjoni.

Saru wkoll konsultazzjonijiet ma' Lloyd's, ma' accountants u anke ma' awdituri.

Dawn il-konsultazzjonijiet saru ma' l- għaqdiet kostitwiti ta' dawk il-persuni li jmexxu l-kummerċ ta' l- assigurazzjoni jew li jeżerċitaw il-professjoni ta' accountant.

Saru wkoll konsultazzjonijiet ma' konsulenti barranin.

Min-naħa l-oħra t-team li ħejja l-abbozz ta' liġi ġdid kellu wkoll l- ideat tiegħu, ideat imfassla fuq l-esperjenza u liġijiet ta' kummerċ ta' l- assigurazzjoni ta' pajjiżi barranin avvanzati - fosthom dawk tar-Renju Unit, ta' l-Irlanda, ta' Lussemburgu u ta' Guernsey - u fuq id-direttivi dwar l-assigurazzjoni ta' l-Unjoni Ewropea.

Il-prodott aħħari, bi qbil wiesa' mal-partijiet kollha, huwa ż-żewġ abbozzi ta' liġi li għandu quddiemu dan il-Parlament.

Dawk li fasslu l-leġislazzjoni ġdida deherilhom - u kulħadd qabel magħhom - li minflok l-Att ta' l-1981 għandu jkun hemm żewġ liġijiet, liġi waħda biex tirregola l-kummerċ ta' l-assigurazzjoni u liġi oħra biex tirregola r-reġistrazzjoni ta' brokers fl-assigurazzjoni u intermedjarji oħra u attivitajiet ta' intermedjarji fl-assigurazzjoni.

L- abbozzi rispettivi huma l-Abbozz Nru. 8 imsejjaħ "l-Att ta' l-1996 dwar Brokers fl-Assigurazzjoni u Intermedjarji Oħra" u l-Abbozz Nru. 9 imsejjaħ "l-Att ta' l-1996 dwar il-Kummerċ ta' l-Assigurazzjoni.".

L-għan ta' l-Abbozz dwar il-Kummerċ ta' l-Assigurazzjoni huwa li jagħmel dispożizzjonijiet ġodda li jirregolaw il-kummerċ ta' l-assigurazzjoni li jsir f'Malta jew minn Malta jew f'pajjiż jew minn pajjiż barra minn Malta, minflok dawk li jinsabu fl-Att ta' l-1981 dwar l-Impriża ta' l- Assigurazzjoni u, relattivament għall-kummerċ li jsir minn Malta, li jinsabu fl-Att ta' l-1988 dwar iċ-Ċentru għas-Servizzi Finanzjarji ta' Malta, u sabiex jipprovdi għal ħwejjeġ konnessi magħhom jew anċillari għalihom.

Biex jintlaħaq dan il-għan, l-Abbozz dwar il-Kummerċ ta' l- Assigurazzjoni jaħseb ukoll biex ikun hemm liġi waħda li tirregola l- kummerċ ta' l-assigurazzjoni u b'hekk titneħħa d-distinzjoni bejn kummerċ onshore u dak li huwa kummerċ offshore.

Dan l-abbozz jaħseb biex ikun hemm awtorita' kompetenti regolatorja waħda li tirregola l-kummerċ ta' l-assigurazzjoni u din l-awtorita' tkun l- awtorita' kompetenti li tirregola s-servizzi finanzjarji.

Jaħseb ukoll biex il-leġislazzjoni li tirregola l-kummerċ ta' l-assigurazzjoni togħla għal-livell internazzjonali.

GĦanijiet oħrajn ta' dan l-abbozz ta' liġi huma biex jintlaħaq l-ambjent meħtieġ sabiex kumpanniji li jmexxu kummerċ ta' l-assigurazzjoni, b'mod partikolari, dawk li jmexxu kummerċ ta' riassigurazzjoni jew ta' assigurazzjoni affiljata, imexxu l-kummerċ tagħhom minn Malta; biex kull persuna li effettivament tmexxi l-kummerċ ta' l- assigurazzjoni tkun persuna xierqa u idonea biex tiżgura tmexxija b'mod tajjeb u b'mod prudenti; u biex ebda persuna ma jkollha aktar minn awtorizzazzjoni waħda biex tmexxi xi kummerċ ta' l-assigurazzjoni jew attivita' fl-assigurazzjoni.

Madam Speaker, l-abbozz ta' liġi li għandna quddiemna llum huwa qafas ta' kunċetti li fuqhom irid jiġi rregolat il- kummerċ ta' l-assigurazzjoni.

Għalhekk l-abbozz huwa wieħed enabling fejn id-dettalji ta' kif jiġi regolat il-kummerċ joħorġu b'regolamenti, u fejn id-direzzjoni dwar it-tmexxija ta' kuljum tingħata mill-awtorita' kompetenti bis-saħħa ta' direttivi dwar l-assigurazzjoni.

Fil-fatt insibu li l-abbozz jinqasam fi 12-il taqsima, u hemm miegħu ħames skedi separati.

Bħal kull abbozz ieħor, fl-ewwel taqsima preliminari nsibu t-tifsira tal- kliem.

Biex żgur jitneħħa kull dubju ta' x'ifissru t-termini "riskju sitwat f'Malta" u "riskju sitwat barra minn Malta" ingħatat tifsira preċiża u dettaljata ta' kull wieħed minn dawn it-termini.

Tifsira oħra li ngħatat importanza hija dik tat-terminu "assigurazzjoni affiljata".

Dan huwa terminu modern għal dak ix-xorta ta' kummerċ ta' l-assigurazzjoni li jissejjaħ ukoll "captive insurance".

Fil-fatt insibu li l-abbozz innifsu jagħti ħafna importanza lil dan ix-xorta ta' kummerċ għaliex wieħed jittama li malli l-liġi dwar l-assigurazzjoni tidħol fis-seħħ, jirnexxielna niġbdu lejn pajjiżna numru ta' kumpanniji barranin li jmexxu dan ix-xorta ta' kummerċ biex jirreġistraw f'Malta u jmexxu dan il-kummerċ minn Malta.

Għal dan il-għan, dwar kummerċ ta' assigurazzjoni affiljata u riorganizzazzjoni, uħud mid-dispożizzjonijiet ta' l-abbozz jew huma modifikati jew dikjarati li ma japplikawx.

Biex jinħoloq l-ambjent meħtieġ għal dawk il-kumpanniji li jridu jmexxu l-kummerċ internazzjonali ta' l-assigurazzjoni tagħhom minn Malta, se nressaq numru ta' emendi fl-Att dwar it-Taxxa fuq id-Dħul pero' dwar dawn l-emendi nitkellem meta niġi biex nispjega l-ħames skeda li tinsab ma' dan l-abbozz.

Madam Speaker, bħal kull liġi oħra dwar servizzi finanzjarji u minħabba l- fatt li l-liġi dwar l-assigurazzjoni hija mmirata biex tħajjar kumpanniji barranin li jmexxu kummerċ ta' assigurazzjoni affiljata jew ta' riassigurazzjoni li jirreġistraw f'Malta, l-abbozz jipprovdi li jekk ikun hemm konflitt bejn it-test Ingliż u t-test Malti, għandu jipprevali t-test Ingliż.

Il-liġijiet l-oħra dwar servizzi finanzjarji ta' pajjiżna huma wkoll immirati lejn is-suq internazzjonali u, biex ebda investitur barrani ma jidħollu dubju li t-test Malti jista' b'xi mod jinftiehem xorta oħra mit- test Ingliż, it-test Ingliż għandu jipprevali.

Madam Speaker, id-dispożizzjonijiet li nsibu fit-tieni taqsima dwar sorveljanza tal-kummerċ ta' l-assigurazzjoni jixbħu ħafna fil-ħsieb u anke fil-kontenut id-dispożizzjonijiet dwar sorveljanza ta' kummerċ u attivitajiet li nsibu f'liġijiet oħra dwar servizzi finanzjarji.

Din it- taqsima tagħmel dispożizzjonijiet dwar is-setgħat u d-dmirijiet tal- ministru responsabbli, fosthom id-dmir li jaħtar l-awtorita' kompetenti, u dwar is-setgħat u d-dmirijiet ta' l-awtorita' kompetenti biex taqdi l- funzjonijiet mogħtija lilha bl-abbozz jew taħtu, fosthom is-setgħa li tagħmel direttivi dwar l-assigurazzjoni dwar ħwejjeġ speċifikati fl-abbozz.

Jekk niġu mbagħad għat-tielet taqsima nsibu li din tirrigwarda l- awtorizzazzjoni għat-tmexxija ta' kummerċ ta' l-assigurazzjoni u tikklassifika l-kummerċ ta' l-assigurazzjoni f'kummerċ fit-tul u kummerċ ġenerali.

Id-dettalji dwar il-klassijiet ta' kummerċ jidhru fit-tieni skeda li tinsab ma' l-abbozz għal dawk li huma klassijiet ta' kummerċ fit- tul u fit-tielet skeda għal dawk li huma klassijiet ta' kummerċ in ġenerali.

Din il-klassifika, Madam Speaker, hija klassifika standard fil- pajjiżi avvanzati ta' l-Ewropa.

Kull min imexxi f'Malta jew minn Malta kummerċ ta' l-assigurazzjoni, jenħtieġ li jikseb awtorizzazzjoni mill-awtorita' kompetenti.

L-abbozz jorbot lill-awtorita' kompetenti li toħroġ awtorizzazzjoni fi żmien sitt xhur minn meta tirċievi t-tagħrif kollu li hu meħtieġ li jingħata ma' l- applikazzjoni.

Fir-rigward tal-kummerċ ta' assigurazzjoni affiljata jew riassigurazzjoni, l-awtorizzazzjoni għandha toħroġ fi żmien tliet xhur minn meta jingħata dan it-tagħrif.

Meta ma tingħatax awtorizzazzjoni, l- awtorita' kompetenti għandha l-obbligu li tagħti bil-miktub lill-applikant ir-raġunijiet għaliex ma ngħatalux awtorizzazzjoni.

Madam Speaker, l-abbozz jispeċifika l-ħteġijiet biex wieħed jingħatalu awtorizzazzjoni.

F'dawk il-ħteġijiet daħal il-konċett ta' "fondi tal- kumpannija stess".

Dan il-konċett m'huwiex ġdid għal din il-Kamra għaliex insibuh diġa' mħaddem fl-Att ta' l-1994 dwar il-Kummerċ Bankarju.

Il- ħteġijiet ġenerali li hemm fl-abbozz japplikaw kemm għal kumpannija lokali kif ukoll għal kumpannija barranija li trid tmexxi l-kummerċ ta' l- assigurazzjoni f'Malta jew minn Malta.

Imbagħad, skond kif ikun il-każ, japplikaw ħteġijiet oħrajn għal kumpannija lokali u kumpannija barranija.

Biex żgur ma jinqalgħux diffikultajiet jew komplikazzjonijiet meta wieħed ikun irid iħarrek kumpannija barranija fil-qrati Maltin, jew jenforza sentenza mogħtija mill-qrati Maltin, kull kumpannija barranija li tingħatalha awtorizzazzjoni biex tmexxi l-kummerċ f'Malta jew minn Malta trid tinnomina persuna bħala rappreżentant tagħha.

Dan ir-rappreżentant ikun awtorizzat li jaġixxi b'mod ġenerali u li jaċċetta notifika ta' kull dokument f'isem il-kumpannija.

Is-soċjeta' Ingliża magħrufa bħala Lloyd's, li dwarha nitkellem aktar 'il quddiem meta nispejga l-ewwel skeda li tinsab ma' l-abbozz, taqa' taħt l-istess dispożizzjoni.

Madam Speaker, kull kumpannija ta' l-assigurazzjoni li tmexxi l-kummerċ tagħha bħala assiguratur tista', jekk trid, fil-każ ta' kumpannija lokali, tiftaħ fergħat f'Malta u taħtar kemm aġenti kif ukoll managers ta' l- assigurazzjoni.

Fil-każ ta' kumpannija barranija, ikollha kemm fergħa f'Malta kif ukoll aġent ta' l-assigurazzjoni, u l-fergħa tista' titmexxa minn manager ta' l-assigurazzjoni.

Meta ngħidu manager ta' l- assigurazzjoni qegħdin nitkellmu dwar konċett ġdid.

Fil-fatt dwar l- attivitajiet ta' din il-persuna nitkellem meta nispjega r-raba' skeda li tinstab ma' dan l-abbozz.

Ir-raba' taqsima li tikkonċerna kondizzjonijiet għat-tmexxija ta' kummerċ ta' l-assigurazzjoni, tagħmel dispożizzjonijiet bażiċi biex jitmexxa bla nkwiet il-kummerċ ta' l-assigurazzjoni.

Fil-fatt, din it-taqsima tittratta fid-dettall il-marġini ta' solvibbilta' li kull kumpannija awtorizzata li tmexxi l-kummerċ ta' l-assigurazzjoni għandha l-obbligu li żżomm, u x'jiġri meta kumpannija tonqos li żżomm l-inqas marġini ta' solvibbilta'.

Tittratta wkoll il-fond ta' garanzija li kull kumpannija awtorizzata għandha żżomm f'Malta kif ukoll il-proviżjonijiet tekniċi adegwati, inklużi l-proviżjonijiet matematiċi dwar kummerċ li l-kumpannija tkun awtorizzata li tmexxi.

Fir-rigward ta' ċerti klassijiet ta' kummerċ ġenerali li jistgħu jiġu preskritti, tittratta r-riserva ta' ekwalizzazzjoni u l- klassijiet li jistgħu jiġu preskritti huma dwar riskji katastrofiċi.

Fl- aħħarnett, l-abbozz jagħmel dispożizzjonijiet dwar il-kustodja ta' l-attiv ta' kull kumpannija li għandu jinżamm ġewwa pajjiżna.

Taqsima ħamsa tirrigwarda kontijiet, investigazzjonijiet minn attwarji u dikjarazzjonijiet finanzjarji u tagħmel dispożizzjonijiet dwar is-sena finanzjarja ta' kumpanniji awtorizzati, dwar l-għemil u l-pubblikazzjoni ta' dikjarazzjonijiet finanzjarji verifikati ta' kumpannji, dwar ħatra ta' awdituri minn kumpanniji, dwar il-ħatra ta' attwarju minn kumpannija li tmexxi kummerċ fit-tul, dwar il-ħtieġa li kumpannija li tmexxi kummerċ fit- tul ikollha investigazzjonijiet perjodiċi minn attwarju tagħha fil-qagħda finanzjarja tagħha dwar dak il-kummerċ u dwar l-obbligazzjonijiet ta' awdituri u attwarji lejn l-awtorita' kompetenti.

L-awditur u l-attwarju, fejn kumpannija tmexxi kummerċ fit-tul, huma l-għassiesa ta' solvibilita' tal-kumpannija.

L-abbozz jgħabbi lil dawn iż-żewġ għassiesa b'ħafna obbligi u għalhekk kull awditur, sabiex jivverifika l-kummerċ ta' l- assigurazzjoni, jeħtieġ l-ewwelnett li jkun awditur skond l-Att ta' l-1995 dwar il-Kumpanniji u, t-tieni nett, li jkun approvat mill-awtorita' kompetenti.

Biex awditur jivverfika l-kummerċ ta' l-assigurazzjoni jenħtieġ li jkun imħarreġ sew fid-dispożizzjonijiet ta' l-abbozz u tar-regolamenti u fid- direttivi dwar l-assigurazzjoni li joħorġu taħt l-abbozz.

Minħabba f'hekk awditur taħt l-Att dwar il-Kumpanniji jenħtieġlu jikseb l-approvazzjoni taħt dan l-abbozz mill-awtorita' kompetenti.

L-istess ħaġa jrid jingħad dwar dak li huwa l-attwarju.

Madam Speaker, dan kollu huwa maħsub biex is- solvibilta' ta' kumpannija ta' l-assigurazzjoni tkun taħt sorvelja l-ħin kollu.

Dwar l-uffiċċju ta' attwarju, nixtieq nirrimarka li s'issa m'għandna ebda persuna kompetenti Maltija li tista' terfa' r-responsabbilta' ta' dan l- uffiċċju.

Wieħed jittama li 'l quddiem in-numru tal-kumpanniji li jmexxu f'Malta, jew minn Malta, kummerċ fit-tul, jiżdied u l-effett ta' din id- dispożizzjoni tkun ukoll li persuni Maltin jitħajru jagħmlu l-istudji neċessarji dwar din il-materja biex ikunu jistgħu jiksbu l-ħatra f'dan l- uffiċċju.

Is-sitt taqsima tikkonċerna s-setgħat ta' intervenzjoni u tagħmel dispożizzjonijiet dwar is-setgħat li l-awtorita' kompetenti għandu jkollha biex tintervjeni meta tħoss il-ħtieġa li għandha tintervjeni.

U ebda awtorita' kompetenti ma tkun awtorita' jew kompetenti jekk fil-liġi li twaqqafha ma jkunx hemm id-dispożizzjonijiet meħtieġa li jagħmluha awtorita' u kompetenti.

Fil-fatt, l-abbozz jispeċifika ċ-ċirkostanzi meta awtorizzazzjoni maħruġa jew miżmuma taħtu tiġi revokata awtomatikament.

L-awtorita' kompetenti għandha dmir li tħares l-interess kemm tad- detenturi tal-polza kif ukoll tal-pubbliku.

Għalhekk l-awtorita' kompetenti għandha wkoll is-setgħa li tissospendi jew tirrevoka awtorizzazzjoni maħruġa minnha.

Iżda, meta tasal biex tieħu dan il-pass, l- awtorita' għandha wkoll id-dmir li tagħti avviż bil-miktub lill-kumpannija konċernata u r-raġunijiet għaliex kien beħsiebha tieħu dak il-pass.

Jekk naraw imbagħad id-dispożizzjonijiet tas-seba' taqsima li jikkonċernaw superviżjoni ta' kumpannija awtorizzati, insibu li dawn huma komplimentari għad-dispożizzjonijiet tat-taqsima sitta.

Taħt din it- taqsima, l-awtorita' kompetenti għandha s-setgħa li tikseb mingħand kull kumpannija awtorizzata kull tagħrif li tenħtieġ, li teżamina l-affarijiet ta' kull kumpannija awtorizzata, li tidħol f'post ta' persuna li jkun ingħatalha avviż li l-affarijiet tagħha jkunu qed jiġu mistħarrġa u biex tikseb minn dak il-post tagħrif u anke dokumenti.

Biex żgur ma jkunx hemm abbuż f'dawn is-setgħat, l-abbozz jimponi fuq l-awtorita' kompetenti ċerti restrizzjonijiet.

Madam Speaker, il-kumpanniji awtorizzati għandhom l-obbligu li darba kull sena, u jekk ikun meħtieġ mill-awtorita' kompetenti wkoll f'xi żmien ieħor tas-sena, jibagħtu lill-awtorita' kompetenti dikjarazzjonijiet kummerċjali dwar il-kummerċ ta' l-assigurazzjoni mmexxi minnhom matul is-sena kalendarja li dwarha jkunu qegħdin jirrapportaw jew matul dak il-perjodu speċifikat fid-direttiva ta' l-awtorita' kompetenti.

F'taqsima tmienja li tikkonċerna trasferimenti ta' kummerċ ta' l- assigurazzjoni, hemm dispożizzjonijiet sabiex il-kummerċ ta' l- assigurazzjoni jkun jista' jiġi ttrasferit sħiħ jew parti minnu minn kumpannija għall-oħra.

Kif diġa' spjegajt, il-kummerċ ta' l-assigurazzjoni hu kklassifikat f'kummerċ fit-tul li jkopri poloz ta' assigurazzjoni fuq il- ħajja, u kummerċ ġenerali li jkopri poloz ta' assigurazzjoni mhux fuq il- ħajja.

L-abbozz jipprovdi illi, dwar kummerċ ġenerali, kull talba għal trasferiment issir lill-awtorita' kompetenti u din tiddeċiedi jekk taċċettax jew le dik it-talba.

Sabiex l-awtorita' kompetenti tikkonsidra talba għal trasferiment ta' poloz ta' kummerċ ġenerali, l-abbozz jiddetermina dak kollu li hu meħtieġ li jsir minn applikant li jagħmel it-talba.

Fost dawn il-ħteġijiet hemm l- obbligu li kull detentur ta' polza indikat fl-iskema tat-trasferiment, jiġi nnotifikat bil-miktub mill-applikant bit-talba għal trasferiment u t-talba nnifisha jingħatalha pubbliċita' fl-istampa.

Kull detentur ta' polza konċernat jista', jekk ikun irid, jagħmel rappreżentazzjonijiet bil-miktub lill-awtorita' kompetenti dwar dik it-talba.

Meta l-awtorita' kompetenti ma tilqax talba għal trasferiment, l-awtorita' għandha l-obbligu li tgħarraf bil-miktub liż-żewġ partijiet interessati fit-talba bir-raġunijiet tar-rifjut tagħha.

Dwar trasferiment ta' kummerċ fit-tul, it-talba għal trasferiment trid issir lit-tribunal għal servizzi finanzjarji.

Tajjeb li nispjega hawnhekk li skond l-artiklu 10 ta' l-Att ta' l-1994 dwar il-Kummerċ Bankarju jrid jitwaqqaf tribunal li jkun magħruf bħala "it-tribunal għal servizzi finanzjarji" li għandu l-funzjonijiet mogħtija lilu bl-Att dwar il-Kummerċ Bankarju jew b'xi liġi oħra.

Dispożizzjonijiet speċifiċi sabiex isir użu minn dan it-tribunal insibuhom f'żewġ liġijiet dwar is-servizzi finanzjarji.

Kemm l-Att ta' l-1994 dwar Servizzi ta' Investiment, kif ukoll l-Att ta' l-1994 dwar Istituzzjonijiet Finanzjarji għamlu dispożizzjonijiet dwar funzjoni u poter esklussiv lil dan it-tribunal biex jittratta appelli magħmula quddiemu skond id-dispożizzjonijiet ta' kull waħda minn dawn iż-żewġ liġijiet.

Dwar appelli magħmula taħt dan l-abbozz quddiem dak it-tribunal u dwar il-funzjonijiet u l-poteri ġodda mogħtija lit-tribunal taħt dan l-abbozz, nispjega aktar 'il quddiem.

Għalissa ngħid biss illi t-tribunal għal servizzi finanzjarji għandu kompetenza esklussiva mogħtija lilu taħt dan l-abbozz biex jittratta u jiddeċiedi talbiet għal trasferiment ta' poloz ta' kummerċ fit-tul minn kumpannija għall-oħra.

Il-konsiderazzjoni u l-approvazzjoni tat-tribunal għal kull talba ta' trasferiment ta' kummerċ fit-tul għandhom ikunu skond id-dispożizzjonijiet ta' l-abbozz innifsu.

Il-proċedura tat-trasferiment hija waħda dettaljata u ssir skond il-klawsola 35 ta' dan l-abbozz.

Għalissa ngħid biss illi kull applikazzjoni ta' trasferiment ta' kummerċ fit-tul jenħtieġ li jkollha magħha rapport fuq il-kondizzjonijiet ta' l- iskema magħmul minn attwarju indipendenti, li ssir pubbliċita' lit-talba, li jkun hemm sommarju tar-rapport ta' l-attwarju miftuħ għad-detenturi ta' polza milquta minn trasferiment li juri l-fehma ta' l-attwarju dwar x'aktarx ikunu l-effett ta' l-iskema fuq id-detenturi ta' polza, li d- detenturi ta' polza jkunu notifikati bil-miktub dwar it-talba u li d- detenturi jistgħu jekk iridu, jagħmlu r-rappreżentazzjonijiet tagħhom lit- tribunal.

L-awtorita' kompetenti għandha d-dritt li tirċievi kopja tad- dokumentazzjoni kollha dwar kull talba ta' trasferiment u l-obbligu li tagħti l-fehma tagħha dwar it-talba lit-tribunal.

Irrid nissottolinja l- fatt, Madam Speaker, li d-dispożizzjonijiet tat-taqsima tmienja ma japplikawx għall-kummerċ ta' riassigurazzjoni jew għal dik li tissejjaħ assigurazzjoni affiljata.

Niġu issa għal taqsima disgħa li titkellem dwar akkwist u disponiment ta' azzjonijiet, irtirar, xoljiment u stralċ.

Din it-taqsima tagħmel dispożizzjonijiet dwar parteċipazzjoni f'kumpannija awtorizzata, liema dispożizzjonijiet fil-ħsieb u fil-kontenut, huma l-istess bħad- dispożizzjonijiet dwar parteċipazzjoni f'kumpanniji awtorizzati li huma regolati minn liġijiet oħrajn dwar servizzi finanzjarji.

L-abbozz jagħmel restrizzjonijiet biex persuna takkwista holding ta' azzjonijiet f'kumpannija awtorizzata, b'mod partikolari, meta dak il-holding ikun hekk imsejjaħ holding kwalifikattiv.

Fil-fatt l-abbozz jagħti d-definizzjoni tat-terminu "holding kwalifikattiv".

Dwar kumpanniji li ma jibqgħux imexxu kummerċ ta' l-assigurazzjoni, l-abbozz jagħmel dispożizzjonijiet biex dawn il-kumpanniji, jew huma stess jew xi aġent jew manager ta' l-assigurazzjoni f'isimhom, jagħmlu servicing jew run-off ta' dak il-kummerċ li ma jibqgħux imexxu.

Fl-aħħarnett din it-taqsima tittratta x-xoljiment u l-istralċ ta' kumpanniji awtorizzati.

Meta l-kumpannija tkun waħda Maltija, il- kumpannija xxolji u konsegwenzjalment tistralċja taħt u skond l-Att ta' l- 1995 dwar il-Kumpanniji.

Meta mbagħad min-naħa l-oħra l-kumpannija tkun waħda barranija, il-kumpannija xxolji u tistralċja skond il-liġijiet tal- pajjiż fejn ikun sitwat l-uffiċċju prinċipali tagħha li jirregolaw ix- xoljiment u l-istralċ ta' dawk il-kumpanniji.

Meta kumpannija li tmexxi l- kummerċ ta' l-assigurazzjoni tkun se xxolji u tistralċja, l-abbozz jagħmel restrizzjonijiet biex iħares l-interessi tad-detenturi ta' polza.

Taqsima għaxra, li tikkonċerna t-tmexxija tal-kummerċ ta' l- assigurazzjoni, tagħmel dispożizzjonijiet biex kull min għandu awtorizzazzjoni biex imexxi l-kummerċ ta' l-assigurazzjoni jew permess biex jagħmel servicing jew run-off ta' dak il-kummerċ, jgħarraf lill-awtorita' kompetenti b'kull tibdil materjali fid-dokumentazzjoni provduta, jew meħtieġa li tiġi provduta, minnu taħt l-abbozz.

Fil-fatt dan it-tagħrif jinkludi wkoll kull żieda jew tibdil fil-memorandum jew fl-istatut ta' l- assoċjazzjoni ta' kumpannija.

Taqsima għaxra tipprovdi wkoll illi kumpannija li tmexxi kummerċ fit-tul ma tistax tidħol f'kuntratt ta' assigurazzjoni li l-effett tiegħu jikkostitwixxi tmexxija ta' kummerċ fit- tul, ħlief ta' kuntratt li jissejjaħ linked long term, kemm-il darba dik il- kumpannija ma tagħtix lill-parti l-oħra l-kuntratt, bil-mod kif jiġi preskritt, avviż statutorju dwar dak il-kuntratt bl-informazzjoni li tista' tiġi preskritta.

Din id-dispożizzjoni hija maħsuba sabiex l-informazzjoni li tingħata llum taħt ir-Regolamenti ta' l-1989 dwar l-Assigurazzjoni fuq il-Ħajja b'avviż statutorju dwar id-dritt li wieħed jista' jħassar kuntratt ta' assigurazzjoni fi żmien 15-il jum minn meta jiġi fis-seħħ il-kuntratt, tibqa' tingħata wkoll taħt dan l-abbozz.

Taħt din it-taqsima hemm ukoll dispożizzjoni li tagħti poter lill-ministru li jagħmel regolamenti dwar poloz ta' assigurazzjoni linked long term.

Dawn ix-xorta ta' poloz li dwarhom jistgħu jsiru regolamenti, huma kuntratti ta' assigurazzjoni li l- effett tagħhom jikkostitwixxi t-tmexxija ta' kummerċ fit-tul u li jsiru minn kumpannija Maltija awtorizzata taħt l-abbozz biex tmexxi kummerċ fit- tul; u li huma wkoll kuntratti li taħthom il-benefiċċji li jitħallsu lil detentur ta' polza huma għal kollox jew f'parti b'riferenza għall-valur ta', jew id-dħul minn, proprjeta' ta' xi deskrizzjoni, jew b'riferenza għal tibdil li, jew f'indiċi ta', il-valur ta' proprjeta' ta' kull deskrizzjoni.

Ta' min jgħid li minħabba li, bażikament, poloz linked long term jikkostitwixxu investiment, il-bejgħ ta' dawn il-poloz jeħtieġ li jsir taħt l-Att ta' l-1994 dwar Servizzi ta' Investiment u mhux taħt dan l-abbozz.

Naturalment biex persuna tkun tista' tbigħ dawn ix-xorta ta' poloz, din jenħtiġilha tikseb liċenzja taħt l-Att ta' l-1994 dwar Servizzi ta' Investiment.

Biex dan il-bejgħ ikun jista' jsir taħt dak l-Att, meta dan l- abbozz jidħol fis-seħħ, bis-saħħa ta' avviż legali se ssir emenda fit-tieni skeda li tinsab ma' l-Att ta' l-1994 dwar Servizzi ta' Investiment biex poloz ta' assigurazzjoni linked long term jidħlu fl-iskeda ta' strumenti kif imfissra taħt dak l-Att.

Dispożizzjoni ta' importanza taħt din it-taqsima hija dik provduta fi klawsola 46 ta' l-abbozz.

Din il-klawsola tipprovdi illi ebda kuntratt ta' assigurazzjoni ma jkun jista' jiġi meqjus null jew ma jista' jiġi annullat minn assiguratur minħabba biss il-fatt li, fiż-żmien li jkun sar il- kuntratt, kien hemm ksur ta' xi waħda mid-dispożizzjonijiet ta' dan l- abbozz jew ta' l-Abbozz dwar Brokers fl-Assigurazzjoni u Intermedjarji Oħra.

Din id-dispożizzjoni fil-fatt hija maħsuba fl-interess tal- konsumatur.

Madam Speaker, l-abbozz jipprovdi wkoll biex, b'direttiva dwar l- assigurazzjoni, l-awtorita' kompetenti tistabilixxi l-lingwa li fiha ċerti kuntratti dwar riskju sitwat f'Malta għandhom ikunu b'hekk espressi.

B'din id-dispożizzjoni detentur ta' polza jkun jista' jifhem aħjar il- kondizzjonijiet jew il-limitazzjonijiet tal-kuntratt u, fl-istess ħin, titrawwem kultura li l-assigurazzjoni m'hijiex xi prodott importat biss iżda hi wkoll prodott Malti.

'Il quddiem l-awtorita' kompetenti trid tara liema kuntratti li jkopru dak ix-xorta ta' riskju jistgħu jinkitbu bil- Malti.

Din id-dispożizzjoni ma tapplikax għall-kummerċ ta' riassigurazzjoni jew għall-assigurazzjoni affiljata.

Din it-taqsima tittratta wkoll ir-reklamar dwar l-assigurazzjoni.

L- awtorita' kompetenti trid tara li r-reklamar li għandu x'jaqsam ma' kummerċ ta' l-assigurazzjoni ma jsirx b'mod li jqarraq, jew li jista' jqarraq, jew li jinganna, jew li jista' jinganna, lil xi detentur ta' polza jew anke lill-pubbliku in ġenerali.

Għal dan il-għan l-awtorita' kompetenti, b'direttiva dwar l-assigurazzjoni, tagħti dawk il-linji-gwida meħtieġa biex kull reklamar dwar l-assigurazzjoni jkun reklamar li jirrifletti bl-ebda ambigwita' s-saħħa finanzjarja tal-kumpannija li tagħmel ir-reklam u l- benefiċċji dwar il-prodott reklamat mill-kumpannija.

Taqsima ħdax titkellem dwar fond għal protezzjoni u kumpens u tagħmel dispożizzjoni biex twaqqaf fond li fl-abbozz ikun jissejjaħ fond għall- protezzjoni u kumpens.

L-għanijiet ta' dan il-fond huma l-istess bħall- għanijiet tal-fond ta' assigurazzjoni mwaqqaf taħt l-Att ta' l-1981 dwar l- Impriża ta' l-Assigurazzjoni.

Fil-fatt l-għanijiet huma l-ewwel, għall-ħlas ta' kull talbiet dwar riskji sitwati f'Malta kontra kumpannija awtorizzata li tmexxi l-kummerċ ta' l-assigurazzjoni f'Malta li jibqgħu ma jitħallsux minħabba insolvibbilta' ta' dik il-kumpannija, u t-tieni, sabiex mill-fond jitħallas kumpens lill-vittmi ta' inċidenti tat-traffiku fit-toroq.

Sabiex ikun hemm tkomplija, l-għanijiet tal-fond huma l-istess bħal dawk tal-fond kif nafuh illum iżda b'xi limitazzjonijiet f'dak li hu finanzjament tal- fond minn kumpanniji ta' l-assigurazzjoni.

Madam Speaker, dawn il-limitazzjonijiet huma maħsuba biex ikun żgurat li jekk xi kumpannija ta' l-assigurazzjoni tisfa' insolvibbli, il-ħlasijiet magħmulha mill-kumpanniji l-oħra ma joħolqux diffikultajiet finanzjarji lil dawk il-kumpanniji.

Minħabba li l-fond huwa fond b'għanijiet soċjali, il- Gvern qiegħed jagħti sehmu billi qiegħed jeżenta l-fond mill-ħlas tat-taxxa fuq l-income.

Fil-fatt, taqsima 12 ma tapplikax għall-kummerċ ta' riassigurazzjoni u assigurazzjoni affiljata.

Taqsima 12 titkellem dwar dispożizzjonijiet ġenerali u għaldaqstant tagħmel dispożizzjonijiet ta' natura ġenerali.

Xi wħud minn dawn id- dispożizzjonijiet huma dispożizzjonijiet li nsibuhom f'liġijiet oħra dwar servizzi finanzjarji.

B'mod ġenerali, dawn huma dispożizzjonijiet dwar koperazzjoni fi dmirijiet ta' sorveljanza u skambju ta' informazzjoni bejn l-awtorita' kompetenti u l-awtoritajiet regolatorji ta' pajjiżi barranin, dwar komunikazzjoni mill-awdituri ma' l-awtorita' kompetenti, dwar komunikazzjoni ta' informazzjoni konfidenzjali u dwar notifika ta' avviż u esklużjoni ta' responsabbilta' fir-rigward ta' l-awtorita' kompetenti u l- membri, l-uffiċjali u anke l-impjegati tagħha.

Taħt din it-taqsima, Madam Speaker, hemm ukoll dispożizzjonijiet biex il- ministru jkollu s-setgħa li jagħmel regolamenti dwar ħwejjeġ differenti kif speċifikat fl-abbozz.

Il-ministru għandu wkoll is-setgħa li jagħmel regolamenti dwar kif jiġu stabbiliti l-valur ta' l-attiv u l-ammont ta' l- obbligazzjonijiet fejn huwa meħtieġ b'xi dispożizzjoni ta' l-abbozz li l- valur jew l-ammont jiġu stabbiliti skond regolamenti ta' valutazzjoni.

Dispożizzjoni oħra ta' importanza taħt din it-taqsima hija dwar tkomplija ta' kumpanniji li jmexxu kummerċ ta' assigurazzjoni affiljata.

Din id- dispożizzjoni tagħti s-setgħa lill-ministru li jagħmel diversi regolamenti taħt l-abbozz.

Fost dawn insibu l-ewwelnett li korp ġuridiku, reġistrat, inkorporat jew kostitwit f'pajjiż barra minn Malta, li jkun jixbaħ fl- għamla tiegħu lil kumpannija privata kif magħrufa taħt il-liġijiet ta' Malta u li, kieku kien kumpannija bħal dik, kien jikkwalifika li jiġi awtorizzat taħt l-abbozz bħala kumpannija li tmexxi kummerċ ristrett għal assigurazzjoni affiljat, jista' jitkompla bħala kumpannija li tmexxi kummerċ ristrett għall-assigurazzjoni affijata taħt l-Att ta' l-1995 dwar il-Kumpanniji u taħt l-abbozz.

Provvediment ieħor huwa biex kumpannija li tmexxi kummerċ ristrett għal assigurazzjoni affijata taħt l-abbozz tista' titkompla bħala korp ġuridiku reġistrat, inkorporat jew kostitwit taħt il-liġijiet ta' pajjiż barra minn Malta, f'kull każ billi timxi skond ir-regolamenti, u l-Att ta' l-1995 dwar il-Kumpanniji għandu, dwar dawk il-korpi ġuridiċi jew kumpanniji li jmexxu kummerċ ta' assigurazzjoni affiljata jkollu jseħħ skond hekk.

Madam Speaker, din id-dispożizzjoni dwar tkomplija ta' kumpanniji li jmexxu kummerċ ta' assigurazzjoni affiljata m'hijiex xi konċett ġdid fil- liġijiet tagħna dwar servizzi finanzjarji.

Fil-fatt, ta' min jgħid li din id-dispożizzjoni hija l-istess dispożizzjoni ta' l-artiklu 39 ta' l-Att ta' l-1988 dwar Attivitajiet Kummerċjali Internazzjonali ta' Malta.

Minħabba li l-kummerċ ta' l-assigurazzjoni offshore issa mhux se jibqa' regolat taħt dak l-Att iżda se jiġi regolat taħt dan l-abbozz, qegħdin nittrasferixxu biss id-dispożizzjonijiet eżistenti dwar din it-tkomplija minn taħt dak l- Att għal taħt dan l-abbozz.

Taħt din it-raqsima nixtieq nerġa' lura għat-tribunal għal servizzi finanzjarji.

Kif diġa' spjegajt aktar qabel f'dawn il-kummenti, dan it- tribunal għandu kompetenza esklussiva li jittratta u jiddeċiedi talbiet għal trasferiment ta' poloz ta' kummerċ fit-tul minn kumpannija għall-oħra.

Dan it-tribunal għandu wkoll l-istess kompetenza esklussiva dwar kull appell li jsir taħt dan l-abbozz.

Minħabba l-fatt li dan it-tribunal twaqqaf taħt l-Att ta' l-1994 dwar Kummerċ Bankarju, skond l-artiklu 10 ta' dak l-Att, it-tribunal jiġi ikkostitwit minn chairman u żewġ membri oħra maħtura mill-ministru responsabbli għall-finanzi.

Iċ-chairman għandu jkun avukat b'minimum ta' 12-il sena ta' prattika legali u l-membri l-oħra għandhom ikunu persuni li fl-opinjoni tal-ministru jkollhom it-tagħrif u l- esperjenza meħtieġa fil-kummerċ bankarju jew fis-servizzi finanzjarji.

Hawnhekk irrid nispjega li t-tribunal, għall-finijiet ta' proċeduri li joħorġu taħt dan l-abbozz, ifisser it-tribunal imwaqqaf skond l-artiklu 10 ta' l-Att ta' l-1994 dwar il-Kummerċ Bankarju iżda l-persuni maħtura bħala membri għandhom ikunu persuni li fil-fehma tal-ministru jkollhom it-tagħrif u l-esperjenza meħtieġa fil-kummerċ ta' l-assigurazzjoni.

Dan it-tibdil dwar il-membri tat-tribunal qed isir biex meta t-tribunal għal servizzi finanzjarji jkollu quddiemu affarijiet dwar proċeduri li joħorġu taħt dan l- abbozz ikun, u jidher li jkun, tassew kompetenti fi ħwejjeġ dwar l- assigurazzjoni.

Dispożizzjoni oħra importanti taħt din it-taqsima hija dwar l-appelli.

Kull persuna li tħossha aggravata b'deċiżjoni ta' l-awtorita' kompetenti li tirrifjuta li toħroġ awtorizzazzjoni, li timponi xi kondizzjonijiet f'xi awtorizzazzjoni, li tirrevoka xi awtorizzazzjoni, li tirrifjuta xi applikazzjoni għal trasferiment ta' kummerċ ġenerali, li toħroġ għal xi avviż jew tagħmel xi ordni taħt klawsoli speċifikati fl-abbozz u li timponi xi penali amministrattivi, tista' tappella kontra d-deċiżjoni lit-tribunal li jkollu kompetenza esklussiva biex jisma' appelli ta' din ix-xorta.

Madam Speaker, din it-taqsima tiġbor fiha wkoll ir-reati u pieni u anke l- proċedimenti għal reat kontra l-abbozz.

L-aħħar dispożizzjoni taħt din it-taqsima hija dwar it-tħassir ta' l-Att ta' l-1981 dwar l-Impriża ta' l-Assigurazzjoni u r-riżervi dwar dan it- tħassir.

Fil-fatt, ta' min jgħid li kull persuna li għandha liċenza taħt dan l-Att biex tmexxi l-kummerċ ta' l-assigurazzjoni bħala prinċipal jew aġent qiegħed jingħatalha sitt xhur żmien minn meta l-Abbozz dwar il- Kummerċ ta' l-Assigurazzjoni jidħol fis-seħħ biex tikkonforma ruħha miegħu u b'hekk dik il-persuna tkun tista' tkompli tmexxi l-kummerċ ta' l- assigurazzjoni bħala prinċipal jew aġent taħt l-Abbozz dwar il-Kummerċ ta' l-Assigurazzjoni.

Jekk persuna ma tikkonformax ruħha ma' l-abbozz meta dan isir liġi fiż-żmien stipulat fl-istess abbozz, allura dik il-persuna titlef il-liċenza li kellha taħt l-Att ta' l-1981 dwar l-Impriża ta' l- Assigurazzjoni u titqies li waqfet tmexxi l-kummerċ ta' l-assigurazzjoni taħt l-abbozz u, għalhekk, is-servicing jew ir-run-off ta' dak il-kummerċ li dik il-persuna kienet tmexxi sa dakinhar li waqfet, jitmexxa taħt id- dispożizzjonijiet ta' dan l-abbozz.

Ngħaddi issa fi ftit ħin li baqa' biex nispjega l-ħames skedi li jinsabu ma' l-abbozz, Madam Speaker.

L-ewwel skeda għandha dispożizzjonijiet dwar Lloyd's. Kull min xi ftit jew wisq huwa midħla tal-kummerċ ta' l- assigurazzjoni, kemm f'kontest internazzjonali kif ukoll lokali, jaf illi Lloyd's ta' Londra hi organizzazzjoni unika, u m'hijiex kumpannija ta' l- assigurazzjoni li, b'mod wiesa', tirregola lilha nnifisha.

Lloyd's hija soċjeta' u korporazzjoni mwaqqfa mil-Lloyd's Act 1871, tar-Renju Unit, u hija regolata bi jew taħt il-Lloyd's Act 1982 tar-Renju Unit.

Il- korporazzjoni tal-Lloyd's ma tmexxi ebda kummerċ ta' l-assigurazzjoni.

Il- funzjoni tagħha hi biss li tirregola l-kummerċ ta' l-assigurazzjoni li jmexxu l-membri tagħha.

Il-membri tas-soċjeta' Lloyd's li jmexxu l-kummerċ ta' l-assigurazzjoni huma l-underwriting members, individwi jew korporati, li jiktbu kuntratti ta' assigurazzjoni.

Il-brokers ta' Lloyd's jaġixxu ta' intermedjarji bejn l-underwriting members ta' Lloyd's u persuni li daħlu jew li jixtiequ li jidħlu f'kuntratti ta' assigurazzjoni ma' Lloyd's. Il- brokers ta' Lloyd's huma soċjeta' jew korp ġuridiku mħolli mill-kunsill ta' Lloyd's biex imexxu l-kummerċ ta' broking fl-assigurazzjoni ma' Lloyd's.

Taħt dan l-abbozz awtorizzazzjoni mogħtija lil Lloyd's biex tmexxi f'Malta l-kummerċ ta' l-assigurazzjoni titqies li hi awtorizzazzjoni mogħtija lil kull underwriting member tagħha li jmexxi dak il-kummerċ jew permezz ta' brokers fl-assigurazzjoni awtorizzati taħt l-Abbozz dwar Brokers fl-Assigurazzjoni u Intermedjarji Oħra jew permess ta' aġenti ta' assigurazzjoni awtorizzati taħt dan l-abbozz li jaġixxu għal underwriting members, individwali jew korporati, jew għal sindakati ta' underwriting members ta' Lloyd's. Minħabba li l-organizzazzjoni u l-istrutturi ta' Lloyd's huma dawk li huma, u jridu jiġu aċċettati kif inhuma, xi dispożizzjonijiet ta' l-abbozz ma jistgħux japplikaw għal Lloyd's kif inhuma magħmula.

Jistgħu biss japplikaw għal Lloyd's jew għall- underwriting members ta' Lloyd's jekk jiġu modifikati jew sostitwiti.

Ta' min jgħid li hemm dispożizzjonijiet oħrajn li ma jistgħux japplikaw.

Għalhekk l-iskop ta' l-Ewwel Skeda hu biex jiġu ddeterminati d- dispożizzjonijiet ta' l-abbozz li japplikaw għal Lloyd's jew għall- underwriting members ta' Lloyd's kif magħmula, modifikati jew sostitwiti jew li ma japplikawx għal Lloyd's jew għall-underwriting members ta' Lloyd's. Mill-bqija l-Att għandu, bla ħsara għad-dispożizzjonijiet ta' l- ewwel skeda, japplika għal Lloyd's jew għall-underwriting members ta' Lloyd's bl-istess mod u sa l-istess limitu li japplika għal kumpannija awtorizzata.

It-tieni skeda tispeċifika l-klassijiet ta' kummerċ fit-tul, li huma disgħa, u tagħti deskrizzjoni ta' kull klassi.

It-tielet skeda tispeċifika l-klassijiet ta' kummerċ ġenerali, u għandha żewġ taqsimiet.

L-ewwel taqsima ta' l-iskeda tispeċifika t-18-il-klassi ta' kummerċ ġenerali u tagħti deskrizzjoni ta' kull klassi.

It-tieni taqsima tiġbor fiha t-18-il klassi fi tmien gruppi ta' klassijiet u tagħti deskrizzjoni ta' dawn il- gruppi u l-kompożizzjoni tal-klassijiet konċernati.

MADAM SPEAKER: Ippermettili Onor. Brincat.

Sar il-ħin.

Tibqa' in possession?

ONOR.

LEO BRINCAT: Iva, nibqa' in possession.

Fid-9.00 p.m. id-diskussjoni ġiet interrotta u baqgħet aġġornata.

Billi aktar kmieni fil-Kumitat kienet intalbet votazzjoni fuq klawsola 4 ta' l-Abbozz ta' Liġi li jemenda l-Att dwar Dazju tas-Sisa (Emenda Nru 3), il-Kamra marret f'Kumitat.

ABBOZZ TA' LIĠI LI JEMENDA L-ATT DWAR DAZJU TAS-SISA (EMENDA NRU 3)

THE EXCISE DUTY (AMENDMENT) (NO 3) BILL

L-Ordni għall-Kumitat ġie moqri.

FIL-KUMITAT

L-Onor.

Anglu Farrugia, Viċi President tal-Kumitati, jippresjedi.

THE DEPUTY CHAIRMAN: Il-mistoqsija hija klawsola 4.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

Billi ntalbet votazzjoni, fid-9.00 p.m. is-seduta ġiet sospiża u rriżumiet għoxrin minuta wara.

THE DEPUTY CHAIRMAN: Se nerġa' npoġġi l-mistoqsija.

Il-mistoqsija hija klawsola 4.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

VOTAZZJONI NRU.

FAVUR : 35

L-Onor.

|Abela Carmelo|Farrugia Noel | |Abela Joseph |Grech Edwin | |Agius Chris |Gulia Gavin | |Attard |Herrera Jose' | |Montalto John| | |Bartolo |Mangion Charles | |Evarist | | |Borg Karmenu |Mintoff Dom | |Brincat Leo |Mizzi Joe | |Buhagiar |Pace Bertu | |Charles | | |Buhagiar |Portelli Alfred | |Louis | | |Camilleri |Refalo Anton | |Maria | | |Cardona Chris|Sant Alfred | |Chircop Karl |Sceberras Trigona Alex | |Cilia Joe |Schembri Adami Sandro | |Dalli Helena |Spiteri Lino | |Debono Grech |Vassallo Adrian | |Joe | | |Farrugia |Vella George | |Anglu | | |Farrugia Joe |Vella Karmenu | |Farrugia | | |Michael | |

KONTRA : 32

L-Onor.

|Abela Tony |Galea Louis | |Agius Francis|Galea Pace Victor | |Bonnici Josef|Gonzi Lawrence | |Bonnici |Hyzler George | |Michael | | |Borg Joe |Mifsud Bonnici Antoine | |Borg Tonio |Mugliett Jesmond | |Cassar Joe |Muscat Claude | |Dalli John |Muscat Richard | |D'Amato Helen|Psaila Savona Joe | |De Marco |Pullicino Orlando Jeffrey | |Guido | | |Debono |Refalo Michael | |Giovanna | | |Deguara Louis|Tabone Anton | |Farrugia Jean|Vassallo Edwin | |Pierre | | |Fenech Adami |Vella John | |Eddie | | |Frendo |Zammit Ninu | |Michael | | |Galea Censu |Zammit Dimech Francis |

Klawsola 4 għaddiet u ġiet ordnata biex issir parti mill-Abbozz ta' Liġi.

It-Titolu għadda u ġie ordnat biex isir parti mill-Abbozz ta' Liġi.

ONOR.

LEO BRINCAT: Mr Chairman, nipproponi li l-Iskrivan tal-Kamra jkun awtorizzat li jikkorreġi xi żbalji ta' l-ortografija, jagħmel xi emendi żgħar u xi renumbering li jista' jkun hemm bżonn.

THE DEPUTY CHAIRMAN: Il-Kumitat jaqbel?

(Onor. Membri: Iva)

Il-Kumitat qabel li jawtorizza lill-Iskrivan tal-Kamra biex jikkoreġi xi żbalji ta' l-ortografija, jagħmel xi emendi żgħar u xi renumbering li jista' jkun hemm bżonn.

Il-Kamra rriżumiet u l-Viċi President tal-Kumitati rrapporta l-Abbozz ta' Liġi mgħoddi mingħajr emendi.

ONOR.

ANGLU FARRUGIA: Madam Speaker, nixtieq nirrapporta lill-Kamra li l- Abbozz ta' Liġi li jemenda l-Ordinanza dwar ir-Regolament tat-Traffiku (Emenda Nru. 2), Abbozz Nru. 56, u l-Abbozz ta' Liġi li jemenda l-Ordinanza dwar l-Assigurazzjoni ta' Vetturi tal-Mutur għar-Riskji ta' Terzi Persuni, Abbozz Nru. 41, ġew mgħoddija b'emendi fil-Kumitat Permanenti għall- Konsiderazzjoni ta' Abbozzi ta' Liġi.

MADAM SPEAKER: Grazzi.

Sar il-ħin.

Il-Ministru Mizzi, jekk jogħġbu, iressaq l-Aġġornament.

AĠĠORNAMENT

ONOR.

JOE MIZZI: Nipproponi l-Aġġornament tal-Kamra għal għada, it- Tlieta, 3 ta' Frar 1998, fis-6.00 p.m. b'din l-aġenda:

Mozzjonijiet

Riżoluzzjoni dwar tibdil fil-Memorandum u Statut ta' Assoċjazzjoni ta' l- Awtorita' dwar il-Portijiet Ħielsa ta' Malta.

Ordnijiet tal-Ġurnata

Abbozz ta' Liġi li jemenda l-Ordinanza dwar l-Assigurazzjoni ta' Vetturi tal-Mutur għar-Riskji ta' Terzi Persuni - it-Tielet Qari;

Abbozz ta' Liġi li jemenda l-Ordinanza dwar ir-Regolament tat-Traffiku (Emenda Nru 2) - it-Tielet Qari;

Abbozz ta' Liġi li jemenda l-Att dwar Dazju tas-Sisa (Emenda Nru 3) - it-Tielet Qari;

Abbozz ta' Liġi dwar il-Kummerċ ta' l-Assigurazzjoni - it-Tieni Qari (Kont.);

Abbozz ta' Liġi dwar Brokers fl-Assigurazzjoni u Intermedjarji oħra - it-Tieni Qari;

Abbozz ta' Liġi dwar Servizzi tat-Turiżmu għal Malta - it-Tieni Qari;

Abbozz ta' Liġi li jemenda l-Att dwar Tribunal għal Talbiet Żgħar - it- Tieni Qari;

Abbozz ta' Liġi li jemenda l-Att dwar il-Ħabs - it-Tieni Qari;

Abbozz ta' Liġi dwar is-Sigurta' fl-Ajruportijiet u fl-Avjazzjoni Ċivili - it-Tieni Qari;

Abbozz ta' Liġi dwar il-Protezzjoni Ċivili - it-Tieni Qari;

Abbozz ta' Liġi dwar il-Forzi tal-Pulizija ta' Malta - it-Tieni Qari;

Abbozz ta' Liġi li jemenda l-Att dwar Dazju tas-Sisa (Emenda Nru 4) - it- Tieni Qari;

Abbozz ta' Liġi li jemenda l-Att dwar Taxxa tar-Reġistrazzjoni ta' Vetturi bil-Mutur (Emenda Nru 3) - it-Tieni Qari;

Abbozz ta' Liġi kontra l-Korruzzjoni - it-Tieni Qari (Kont); u

Riżoluzzjoni tal-Kap ta' l-Oppożizzjoni dwar Malta u l-Unjoni Ewropea - Kontinwazzjoni;

Abbozz ta' Liġi li jemenda l-Ordinanza dwar il-Lottu Pubbliku - Kumitat Permanenti;

Abbozz ta' Liġi li jemenda l-Att dwar il-Pools tal-Gvern Malti fuq il- Logħob - Kumitat Permanenti; u

Abbozz ta' Liġi li jemenda l-Att dwar is-Sigurta' Soċjali (Emenda Nru 2) - Kumitat Permanenti.

MADAM SPEAKER: Grazzi.

Rimarki, jekk jogħġobkom?

L-Onor.

Michael Refalo.

ONOR.

MICHAEL REFALO: Madam Speaker, f'dawn il-ftit minuti allokati għalija xtaqt nitkellem dwar żewġ suġġetti li għandhom x'jaqsmu mat- trasport.

Fil-gazzetti lokali ta' l-aħħar tal-ġimgħa dehret stqarrija mill-Kunsill Lokali ta' Tas Sliema fejn wera d-diżappunt u anke l-għadab tiegħu minħabba li l-Gvern, f'dan il-każ il-ministeru għax-xogħlijiet pubbliċi u kostruzzjoni, ma żammx kellmtu miegħu.

Min-naħa tal-Gvern kien hemm l- arranġament u l-wegħda li sa Mejju li għadda Triq it-Torri, minn Fond Għadir sax-Xatt ta' Tas Sliema, kellha tiġi resurfaced u kellhom isiru wkoll il-bankini ġodda.

Min-naħa tiegħu l-kunsill lokali daħal għall-biċċa xogħol li jiġbor madwar ¥16 mingħand kull resident ta' dawn l-inħawi għall- istallazzjoni ta' earth electrodes.

Imma dan ix-xogħol la beda f'Mejju li għadda u lanqas f'Ottubru li għadda kif kien hemm il-wegħda u għal xi raġuni jew oħra l-kunsill ġie nformat li dan ix-xogħol kien pospost għax- xahar ta' Jannar, ix-xahar li għadu kif għadda.

Il-kunsill ma qagħadx lura milli jibgħat u jfakkar lill-ministeru dwar il-wegħda tiegħu imma issa qegħdin fi Frar u m'għamlu xejn u allura ħareġ din l-istqarrija u qed jgħid li ġie mbarazzat serjament mill-Gvern.

Il-kunsill qed jgħid li l-Gvern ħareġ ta' inkompetenti pero' ħareġ ukoll lill-istess kunsill ta' inkompetenti meta ma kienx mistħoqq li joħroġ b'dan il-mod u allura qed jgħid li se jagħti lura l-flus li ġabar għall-earth electrodes u fl-istess ħin iħeġġeġ biex ix-xogħol li kellu jsir isir.

In-nuqqas ta' dan ix-xogħol qed jagħti ħafna kredibbilta' lil kull min jaħseb li meta l-Gvern u r-rappreżentanti tiegħu jitkellmu dwar il-kunsilli lokali jkunu qegħdin jagħtu biss lip-service.

Dan il-Gvern lill-kunsilli lokali kważi kważi qed jemarġinahom u jekk kien hemm bżonn ta' prova oħra ta' dan, din rajniha llum fil-ħin tad-domandi meta wieħed minn sħabi staqsa għaliex waqaf ix-xogħol tal-front tal-Gżira u l-Ministru responsabbli mix- xogħlijiet qalilna li dan ix-xogħol waqaf għaliex spiċċa l-materjal.

Issa dan huwa xogħol li ilu mibdi sena u allura ċertament m'huwiex ċertifikat għall-effiċjenza u għal xi stil maniġerjali u modern li tant jiftaħar bih il-Gvern.

GĦalhekk minn hawnhekk jiena nħeġġeġ lill-Gvern u lill-ministeru konċernat biex jipprova jgħin lil dawn iż-żewġ kunsilli lokali ħalli jwettqu żewġ proġetti li tabilħaqq hemm bżonnhom.

Madam Speaker, Tas-Sliema hija komunita' fejn hemm perċentwali għolja ta' anzjani, u dan sfortunatament ifisser li r-rata ta' mwiet hija ogħla minn postijiet oħra.

Dan ifisser ukoll li jkollok funeral - jew aktar minn funeral wieħed - kuljum.

Issa l-erba' knejjes parrokkjali li hemm f'Tas- Sliema kollha qegħdin f'toroq dojoq u kull darba li jkun hemm funeral jinqala' traffic jam għaliex dawn huma kollha bottlenecks traffikużi.

GĦalhekk nixtieq nissuġġerixxi li min jagħmel id-detail tal-pulizija fl- għassa ta' Tas-Sliema jkun jaf meta se jsir xi funeral, jew mill-gazzetti jew permezz tal-kappillani, u jpoġġi pulizija sabiex jidderieġu t-traffiku u b'hekk jgħaddi b'iktar ħeffa.

Madam Speaker, irrid nitkellem ukoll dwar il-ġarr tat-tfal ta' l-iskejjel ta' St Joseph u St Elizabeth.

Huwa veru li l-minibuses iridu jaslu ftit tal-ħin qabel ma jieħdu t-tfal lura d-dar, iżda hemm bżonn li Triq il- Katidral u Triq Tonna jimtlew bil-minibuses nofs siegħa jew tliet kwarti qabel ma joħorġu t-tfal mill-iskejjel?

Il-ġimgħa li għaddiet kien hemm ambulanza li ma setgħetx tgħaddi minn Triq it-Torri għaliex il-minibuses kienu qegħdin jingombraw dik il-part tat-triq.

Allura jien naħseb li bi ftit iktar attenzjoni, sew mis-sewwieqa u kif ukoll mill-pulizija, inkunu nistgħu nimxu aħjar.

Madam Speaker, nixtieq ngħid xi ħaġa żgħira dwar it-towing, u se nagħti eżempju.

Il-bieraħ stess kont preżenti fi Triq Manwel Dimech fejn kien hemm xi karozza li kienet qiegħda tingombra xi bankina jew xi post riżervat.

Imma meta ġie tat-towing, dan dam għal xi għaxar minuti biex ineħħi din il-karozza u allura minflok kellna ngombru ta' karozza waħda kellna ngombru, minn ħdejn l-għassa ta' Tas-Sliema sax-Xatt ta' Tas-Sliema, b'xi 100 karozza kollha jdoqqu u jistennew!

GĦalhekk huwa importanti li wieħed jaħseb ftit bis-sens qabel ma jneħħi xi karozzi mit-toroq.

Wieħed jew għandu jagħmel dan l-eżerċizzju b'iktar ħeffa jew inkella għandu jmur fil-ħin li għandu jmur.

Qed insemmi dawn l-affarijiet għaliex hemm rimedji oħrajn u mhux għaliex irrid li l-affarijiet fejn tidħol id-dixxiplina ma jsirux, għaliex id-dixxiplina hija importanti.

Imma mbagħad ma nixtieqx li n-nies iddur kontra s-sistemi tajbin u li jġibu dixxiplina għaliex ikunu qegħdin jiġu mħaddma ħażin.

Ħalli niġi issa għal punt ieħor, Madam Speaker.

Bħal-lum ġimgħa deher artiklu f'''The Times'' miktub mis-Sur Joe Tabone, ex-chairman ta' l-Airmalta, li għamel ħafna mistoqsijiet importanti għall- Airmalta, kif ukoll għal kull min iħallas it-taxxi f'Malta u Għawdex.

Nhar is-Sibt fil-għodu fi programm ta' diskussjoni fuq l-RTK bejni u bejn il- Ministru tat-Turiżmu, l-Onor.

Vella, il-preżentatriċi għamlet ukoll l- istess domandi lill-Ministru Vella.

Imma sew l-Airmalta kif ukoll il- Ministru Vella ma weġbux għat-ton u għal dawk id-domandi kollha ta' importanza li għamel is-Sur Tabone.

GĦalhekk naħseb li huwa xieraq li jiena nagħmel dawn id-domandi f'din il-Kamra u xieraq ukoll li sew il- Ministru Vella kif ukoll l-Airmalta jagħtu t-tweġiba tagħhom jew fil-Kamra jew inkella f'xi stqarrija jew xi artiklu.

GĦaliex fejn is-soltu l- Airmalta kif jitkellem is-Sur Tabone tirrispondi mill-ewwel, din id-darba għadda tant żmien u qisu ma qal xejn.

Imma jiena naħseb li dawn il- mistoqsijiet serji li għamel is-Sur Tabone jenħtieġu risposta serja u eżawrjenti.

Dawn il-mistoqsijiet, kif qed ngħid, se nerġa' nagħmilhom f'din il-Kamra for record purposes, u dawn kienu: Għaliex l-accounts ta' l-1995/1996, li ġew approvati fil-general meeting ta' Frar 1997, ma ġewx iddepożitati għand ir-Registrar of Partnerships?

Għaliex l-accounts ta' l-1996/1997, li ġew approvati fil-general meeting ta' Diċembru 1997, ma ġewx iddepożitati għand ir-Registrar of Partnerships?

Veru jew mhux veru li l-accounts ta' l- 1995/1996 baqgħu l-istess kif kien approvahom il-bord ta' qabel u baqgħu mingħajr bidliet, cioe' li l-Airmalta fil-fatt kienet għamlet profitt ta' madwar ¥5 miljun, bid-differenza li għal dik is-sena ma ġiex iddikjarat dividend kif kien se jagħmel il-bord ta' qabel?

Veru jew mhux veru li sa Ottubru 1996 il-management accounts kienu juru profitti ta' ¥5 miljun?

X'ġara biex f'temp ta' ħames xhur sa Marzu 1997, meta tagħlaq is-sena finanzjarja ta' l-Airmalta, din spiċċat b'telf ta' ¥5 miljun, li jfisser żelqa ta' ¥10 miljun?

Dawn huma domandi importanti, speċjalment meta niftakru x'kien intqal dwar l-istat finanzjarju tal-kumpannija, ċioe' dak il-kliem kollu dwar il-ħofor, kliem li m'għamilx ġid imma deni u ħsara kbira lill-Airmalta.

Madam Speaker, din l-istampa kontrastanti, u anke s-sempliċi fatt li ma ressqux l-accounts għand ir-Registrar of Partnerships, tagħti indikazzjoni li dak li qed jgħid is-Sur Tabone huwa minnu u li fil-fatt l-accounts ta' l- Airmalta u s-sitwazzjoni ta' l-Airmalta ma kenitx fl-istat li kienu qegħdin jgħidu l-membri tal-Gvern dak iż-żmien.

GĦalhekk nistenna li l-Airmalta jew inkella l-Ministru stess iwieġeb għal dawn il-mistoqsijiet u jwieġeb bis-serjeta'.

Grazzi.

MADAM SPEAKER: Grazzi.

Aktar rimarki, jekk jogħġobkom?

L-Onor.

Ninu Zammit.

ONOR.

NINU ZAMMIT: Madam Speaker, nixtieq nagħti ftit tagħrif biex nuri lill-membri ta' dan il-Parlament kif ukoll lil dawk li qegħdin jisimgħuna l- mod li bih il-ministeru tal-biedja u sajd qiegħed jitmexxa, biex ngħid hekk, b'ingann.

Fit-12 ta' Jannar id-dipartiment ta' l-informazzjoni ħareġ stqarrija li biha avża li kienet se titneħħa l-levy minn fuq l-importazzjoni ta' ċerti ħxejjex bħall-pastard, kaboċċi u patata ta' l-ikel, imma l-istess stqarrija kienet tgħid ukoll li l-perijodu li fih l-importaturi kellhom japplikaw biex jimportaw dawn il-ħxejjex kellu jagħlaq l-għada f'nofsinhar.

Fil-fatt l-għada li ħarġet din l-istqarrija kien hemm diversi kummenti fil-gazzetti u wieħed mill-kummenti li laqtu kien jgħid li ċerti importaturi kienu diġa' ġabu dawn il-ħxejjex f'pajjiżna qabel ma ħarġet din l-istqarrija li naqqset il-levy fuq l-importazzjoni tagħhom.

Ovvjament jiena lill-Ministru tal- Biedja u Sajd staqsejtu kif jista' jkun li f'pajjiżna wasalna fi stat fejn joħroġ avviż lill-importaturi f'ċertu data u l-perijodu ta' l- applikazzjonijiet biex ikunu jistgħu jimportaw dawn il-prodotti jkun jagħlaq l-għada, u dan għamiltu għaliex nemmen li l-biedja f'pajjiżna għandha tkun ibbażata fuq bilanċ, fis-sens li min-naħa waħda għandek tiggarantixxi qligħ adegwat lill-bdiewa u r-raħħala u min-naħa l-oħra għandek tiggarantixxi provvista adegwata ta' ħxejjex li l-mara tad-dar tkun tista' tlaħħaq magħhom f'dik li hija spiża.

Jiena għidt ukoll li din hija xi ħaġa li l-Ombudsman għandu jiċċekkjaha imma ħaġa ta' l-għaġeb il- Ministru Noel Farrugia reġa' ħareġ stqarrija oħra biex jikkritika dak li għidt jiena u, jiddispjaċini ngħid, f'din l-istqarrija verament beda jagħżaq fl-ingann, u se ngħid għaliex.

Fl-istqarrija tiegħu l-Ministru Farrugia qal li fl-ewwel sena ta' amministrazzjoni Soċjalista l-bdiewa marru tajjeb, imma dan huwa kuntrarju għal dak li qal f'diversi risposti li ta għal mistoqsijiet parlamentari li għamiltlu jiena fil-Parlament.

Tajjeb li nfakkar li fl-aħħar sena ta' Gvern Nazzjonalista l-prezz medju kull kilo tal-prodottt agrikolu mdaħħal fil-pitkalija kien ta' 16c3m u fl- ewwel sena ta' Gvern Laburista ġdid dan il-prezz niżel għal 14c2m.

Dan ifisser tnaqqis ta' madwar 13%.

Jekk inqabblu l-prezz tal-patata mdaħħla fil-pitkalija fl-ewwel sitt xhur ta' l-1997 mal-prezz fl-ewwel sitt xhur ta' l-1996 insibu li kien hemm tnaqqis sostanzjali li jwerwrek.

Fejn fl- 1996 il-prezz medju tal-patata mdaħħla fil-pitkalija kien ta' 16c kull kilo; fl-ewwel sitt xhur ta' l-1997 dan il-prezz niżel għal madwar 7c kull kilo.

Dan ifisser tnaqqis sostanzjali ta' madwar 55% fid-dħul għall-bdiewa tagħna u din mhijiex ċajta.

U nerġa' nfakkar li l-Ministru Noel Farrugia ma qal xejn dwar dan il-fatt.

Jekk inħarsu lejn il-prezz medju tal-patata esportata fl-1996 fl-istaġun tas-sajf, insibu li dan kien ta' madwar ¥12.68 kull qantar, waqt li fl- 1997, jiġifieri fl-ewwel staġun ta' Gvern Laburista ġdid, dan il-prezz niżel għal madwar ¥10.30 kull kilo.

Dan ifisser tnaqqis ta' madwar 18.7% fil-prezz medju tal-patata esportata.

Imma dan m'huwiex kollox, Madam Speaker.

Hemm fatturi oħrajn li jindikaw li fl-ewwel sena ta' Gvern Laburista l-operaturi ta' dawn l-oqsma, jiġifieri l-bdiewa, s-sajjieda u r- raħħala, marru lura.

Bħalma jaf kulħadd qabel Lulju ta' l-1997 kellna l-liġi tal-VAT li kienet tiggarantixxi refunds fuq servizzi lil dawn l-operaturi.

Minn mistoqsija li għamilt fil-Parlament, jirriżulta li għas-sentejn u nofs li kienet tapplika l-liġi tal-VAT, il-bdiewa, ir-raħħala u s-sajjieda kienu ħadu refund fuq servizzi, jiġifieri meta bidwi jqabbad plumber jew electrician, per eżempju, ta' madwar ¥1.4 miljun.

GĦalhekk nistgħu naslu għall- konklużjoni li f'dawn is-sitt xhur li ilha topera s-CET il-bdiewa, ir- raħħala u s-sajjieda kellhom iħallsu ċ-ċifra ta' ¥280,000 extra.

U dan kollu jiena qed ngħidu biex nuri kemm verament ħareġ fil-beraħ il-paniku li qabdu dan il-Gvern u kemm hemm nuqqas ta' trasparenza fit-tmexxija ta' dawn l-oqsma.

Nixtieq ngħid li meta jiena kkritikajt lill-ministeru tal-biedja u sajd fuq l-operat kollu u fuq il-mod kif qiegħda ssir l-esportazzjoni tal-patata fl-istaġun tas-sajf, kemm il-ministeru kif ukoll il-bord responsabbli mill- esportazzjoni kienu qalu li jiena ridt inqarraq bil-bdiewa.

Pero' meta komplejt nagħfas fuq dan, fl-aħħar il-Ministru tal-Bieda u Sajd ammetta pubblikament li kien hemm nuqqas ta' trasparenza u nuqqas gravi ta' effiċjenza fl-operat kollu.

GĦalhekk nerġa' nistaqsi lill-Ministru: GĦaliex l-istqarrija li biha l-importaturi kienu nformati li kienet se titnaqqas il-levy fuq l-importazjoni ta' ċerti ħxejjex, bħal pastard, kaboċċi u patata ta' l-ikel, ħarġet it-Tnejn fil-għaxija u għalqet l-għada f'nofsinhar?

GĦaliex il-Ministru għadu ma rrispondiex għall-fatt li huwa magħruf pubblikament li ċerti importaturi kienu diġa' mportaw dawn il- ħxejjex f'pajjiżna qabel ma ħarġet din l-istqarrija li kienet tgħid li se jkun hemm tnaqqis fil-levy fuq l-importazzjoni ta' l-istess prodotti?

Madam Speaker, jiena nagħlaq billi ngħid li fil-qasam tal-biedja hemm bżonn li jkun hemm bilanċ, dak il-bilanċ li permezz tiegħu tiggarantixxi qligħ xieraq u adegwat lill-bdiewa, lir-raħħala u lis-sajjieda u tiggarantixi wkoll provvista ta' prodotti bnien li l-mara tad-dar tkun tista' tixtrihom bil-mezzi finanzjarji tagħha.

Grazzi, Madam Speaker.

MADAM SPEAKER: Grazzi.

Aktar rimarki, jekk jogħġobkom?

L-Onor.

Edwin Vassallo.

ONOR.

EDWIN VASSALLO: Madam Speaker, ftit tal-ġranet ilu l-Onor.

Chris Cardona staqsa lill-Ministru tal-Ġustizzja u Kunsilli Lokali, dak iż-żmien l-Onor.

Mangion, dwar il-finanzjament tal-Kunsill Lokali tal-Mosta u talbu biex jikkonferma jekk dan il-kunsill lokali għandux dejn ta' aktar minn ¥260,000.

Madam Speaker, illum il-ġurnata l-esperiment tal-kunsilli lokali sar esperjenza valida ħafna.

Dan l-esperiment tant sar esperjenza valida li issa li għaddew l-ewwel erba' snin ta' ħidma tal-kunsilli lokali, beda d- dibattitu politiku rigward il-politika lokali f'pajjiżna.

U huwa tajjeb li nibdew nagħmlu l-kontijiet u nibdew infittxu x'nefqu l-kunsilli lokali, għaliex wara kollox dawn huma flus il-poplu.

GĦalhekk huwa tajjeb li ngħidu li l-ħidma tal-kunsilli lokali hija wkoll waħda politika għaliex dawn qegħdin jagħmlu użu u qegħdin jiddeċiedu fuq finanzjament mogħti mill- gvern ċentrali minn flus il-poplu u allura dak huwa dmir politiku.

Pero' jekk għandna niżviluppaw id-dibattitu politiku, allura għandna niżviluppawh b'mod komplet u mhux għaliex jaqblilna ngħidu biss parti miċ-ċifri jew nipprovaw naħbu l-verita' sħiħa.

Meta wieħed iħares lejn kontijiet ta' kumpannija, ta' negozju jew kontijiet tal-gvern, irid iħares lejn dawn il-kontijiet b'mod sħiħ, u dan iżjed u iżjed meta għall-ewwel darba qegħdin inħarsu lejn il-kontijiet tal- finanzjament tal-kunsilli lokali.

Jiena m'iniex niġġustifika xi nuqqas li jista' jkun li sar imma qed ngħid li għandna nagħtu l-informazzjoni sħiħa u dan huwa li nixtieq nagħmel f'dan l-intervent tiegħi.

U jekk kien hawn min tkaża jew pinġa ħażin lill-Kunsilli Lokali tal-Mosta għax għandu ¥260,000 dejn - li fil-fatt huma anke inqas minn hekk - irid ukoll jispjega dan x'ifisser.

U ara ma mmorrux nirraġunaw fuq il-kunsilli lokali kif qegħdin nirraġunaw fuq il-finanzjament tal-pajjiż, kif forsi huwa fil-ħsieb ta' l- Onor. Cardona, li għamel din il-mistoqsija, u ta' min wieġeb għaliha min- naħa tal-Gvern, meta t-tnejn suppost jemmnu fit-tmexxija indipendenti tal- kunsilli lokali!

Ara ma mmorrux inwaddbu l-istess ħsieb tal-famuża ħofra fuq il-kunsilli lokali u ladarba l-Kunsill Lokali tal-Mosta għandu ¥260,000 li m'humiex imħallsin, allura ngħidu li huwa kunsill fallut!

Diġa' nkunu qegħdin nirraġunaw ħażin meta nirraġunaw hekk fuq ekonomija ta' pajjiż b'mod sħiħ, xi ħaġa li kompliet ġabet ir-rovina ta' dan il-pajjiż, aħseb u ara jekk se nirraġunaw hekk fuq il-kunsilli lokali!

Jiena ngħid ukoll li l-attakk li qed isir kontra l-Kunsill Lokali tal- Mosta m'huwiex attakk lejn dan il-kunsill individwali imma huwa attakk lejn il-konċett tal-politika lokali f'pajjiżna.

U jiena jiddispjaċini meta nisma' din it-tip ta' kritika b'nofs verita'.

Huwa veru li l-Kunsill Lokali tal-Mosta għad għandu x'iħallas imma huwa fatt li negozju mhux bilfors has to breakeven kull sena.

Huwa fatt ukoll li kieku l-Gvern Laburista kompla żied il-finanzjament tal-kunsilli lokali bir-ritmu kif kien qed iżidhom il-Partit Nazzjonalista fil-gvern u mhux inaqqashom, kieku llum m'għandniex dan il-gwaj u kieku għandna ħafna kunsilli lokali li setgħu jagħmlu iktar.

Jekk nieħdu l-Kunsill Lokali tal-Mosta, dan kellu erba' snin ta' ħidma quddiemu u meta ddeċidejna fuq ċerti proġetti - qed ngħid iddeċidejna għaliex jiena kont parti minn dan il-kunsill u allura naħseb li għandi d- dmir li niddefendih - iddeċidejna fuqhom meta konna konxji li l-flus li kellna kienu se jkomplu jiżdiedu.

Dan kien il-ħsieb tagħna.

Allura jekk irridu nħarsu lejn l-iżbilanċ, biex inkunu korretti rridu nsemmu wkoll il- ¥514,000 f'assi kapitali u proġett kapitali importanti li l-Kunsill Lokali tal-Mosta rnexxielu jiġġenera u li llum il-komunita' tal-Mosta qiegħda tagħmel użu minnhom.

Mela fil-komunita' tal-Mosta ġew investiti ¥514,000 min-nies eletti mill-istess komunita', u din qiegħed nirripetiha, Madam Speaker, biex ikun hemm l-istess aċċenn bħalma kien hemm aċċen fuq kemm hemm flus li għad iridu jitħallsu.

Jekk inħarsu lejn ir-risposta li kien ta l-Ministru, insibu li huwa qal li skond l-awditur il-Kunsill Lokali tal-Mosta spiċċa s-sena finanzjarja bi żbilanċ ta' ¥206,000.

Pero' dawk il-¥206,000 m'humiex kollha dejn u jekk irridu nkunu eżatti tajjeb li ngħidu li l-ammont li l-kunsill lokali tal- Mosta għandu x'iħallas lil min għamel xi xogħol huwa ta' ¥198,000 li madwar ¥6,000 minnhom għadhom ma tħallsux għaliex il-kunsill lokali għadu qiegħed jiċċekkja fuq ix-xogħol li sar.

Jekk f'dan il-Parlament irridu nkunu responsabbli, allura għandna nikkritikaw u npoġġu l-istampa sħiħa u mhux natakkaw xi ħaġa li ħadmet, u aktar minn hekk ħadmet bil-volontiera.

Jiena nixtieq li f'din il-Kamra hawn iktar ex-kunsilliera ħalli jkunu jafu x'jirrikjedi dan ix-xogħol.

Jiena għandi kull rispett lejn kull deputat għax naf ukoll x'jiġifieri tkun deputat, imma naħseb li x-xogħol tal- kunsilliera li, nerġa' ngħid, huma volontarji jrid jiġi apprezzat, u issa forsi aktar u aktar meta dan il-Gvern qed inaqqasilhom il-fondi.

U jekk irridu ngħidu kollox - din irrid inwassalha anke lir-rappreżentati tal-media li jkunu qegħdin jisimgħuna - tajjeb ngħidu li m'huwiex minnu li l-Kunsill Lokali tal-Mosta għandu dejn ta' b'¥206,000.

Jekk irridu npoġġu l-istampa sħiħa, irridu ngħidu li l-Kunsill Lokali tal-Mosta għandu b'¥514,000 f'assi kapitali u fi proġetti kapitali għall-użu ta' l-istess komunita'.

Grazzi, Madam Speaker.

MADAM SPEAKER: Grazzi.

Sar il-ħin.

Il-Kamra hija aġġornata għal għada t-Tlieta, 3 ta' Frar, fis-6.00 p.m. bl- aġenda kif komunikata mill-Ministru Mizzi.

Fid-9.30 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

ŻEJTUN - TRIQ ŻABBAR

L-ONOR.

JOSEPH ABELA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid meta se jsir resurfacing ta' Triq Ħaż-Żabbar fiż-Żejtun peress li t-triq ilha abbandunata għal ħafna snin u minn informazzjoni li għandi mill-kunsilli xi disa' xhur ilu ġie espert tal- Public Works iżda kollox baqa' kif kien?

ONOR.

CHARLES BUHAGIAR: Din it-triq hija waħda mit-toroq li hu responsabbli tagħha l-kunsill lokali u għalhekk l-Onor.

Interpellant hu mitlub jirriferi l-mistoqsija lill-ministru kkonċernat.

AZJENDI/KORPORAZZJONIJIET - PAYE

L-ONOR.

ADRIAN VASSALLO staqsa lill-Ministru tal-Finanzi u Kummerċ: Jista' l-Ministru jgħid min huma u kemm huwa l-għadd ta' kumpanniji, azjendi u korporazzjonijiet li għadhom ma ħallsux il-PAYE fil- ħin sa l-aħħar ta' l-1997?

Kemm minn dawn għandhom arretrati xi jħallsu għal aktar minn sena?

ONOR.

LEO BRINCAT: In-numru ta' azjendi u korporazzjonijiet irreġistrati mad-dipartiment bħala employers fl-1997 jammonta għal 11,424.

Minn dan huwa stmat li madwar tlett elef (3,000) minnhom m'għadhomx attivi.

Mill-kumplament jiġifieri 8,474 m'għamlu l-ebda pagament u 2,219 għamlu anqas minn 12-il pagament matul l-1997.

Għas-snin ta' qabel l-1997 huwa stmat li 658 m'għamlu l-ebda pagament u 1,559 għamlu anqas minn 12-il pagament.

PULIZIJA - SIDIEN TA' ĦWIENET

L-ONOR.

ADRIAN VASSALLO staqsa lill-Prim Ministru: Jista' l-Prim Ministru jgħid kemm kien in-numru ta' sidien ta' ħwienet li ttellgħu l- qorti matul is-sena 1997?

X'kienu r-reati li dawn il-persuni allegatament ikkommettew?

ONOR.

ALFRED SANT: Ninsab informat illi matul l-1997 in-numru ta' sidien ta' ħwienet li ttellgħu l-Qorti kien ta' 506.

Dawn ittellgħu l-Qorti fuq ksur, fost l-oħrajn, tal-Kodiċi tal-Liġijiet tal-Pulizija, u ta' l-Att dwar il-Ħinijiet tax-Xogħol tal-Ħwienet u tal-Bejjiegħa fit-Toroq.

PULIZIJA - KAŻI TA' PROSTITUZZJONI

L-ONOR.

ADRIAN VASSALLO staqsa lill-Prim Ministru: Jista' l-Prim Ministru jgħid kemm kien in-numru ta' tfajliet u rġiel illi ttellgħu l- Qorti mill-Pulizija għax tlajjaw għal skopijiet ta' prostituzzjoni fl-1997?

X'kienu l-etajiet tagħhom?

Kemm minn dawn kienu diġa' mtellgħin il-Qorti fil-passat għall-istess raġuni?

ONOR.

ALFRED SANT: Ninsab informat li fl-1997 in-numru ta' persuni li tressqu l-Qorti mill-Pulizija għax tlajjaw għal skopijiet ta' prostituzzjoni kien ta' 71, li minnhom 44 kienu ttellgħu l-Qorti f'okkażjoni preċedenti akkużati bl-istess reat.

L-etajiet tagħhom kienu jvarjaw bejn 15 u 44 sena.

PULIZIJA - REATI

L-ONOR.

ADRIAN VASSALLO staqsa lill-Prim Ministru: Jista' l-Prim Ministru jgħid kemm ġew irrapportati reati lill-pulizija li seħħew ġewwa Paceville fl-1997?

Jista' l-Prim Ministru jagħti breakdown ta' x'kienu dawn ir-reati?

ONOR.

ALFRED SANT: Filwaqt li nirreferi lill-Onor.

Interpellant għall- ewwel parti tat-tweġiba għall-mistoqsija parlamentari numru 6379, ninsab informat li l-informazzjoni mitluba li tkopri Paceville u San Ġiljan hi kif tidher fit-tabella li poġġejt fuq il-Mejda tal-Kamra aktar kmieni f'din is- Seduta.

PORT ĦIELES - CONTAINERS

L-ONOR.

ADRIAN VASSALLO staqsa lill-Ministru ta' l-Affarijiet Ekonomiċi u ta' l-Industrija: Jista' l-Ministru jgħid kemm kien in-numru ta' containers li tħattew fil-Freeport fl-1997?

Kemm kienu għas-suq lokali u kemm għal trasbord?

ONOR.

JOHN ATTARD MONTALTO: In-numru ta` containers TEU`s (Twenties Equivalent Unit) li tħattew fil-Freeport fl-1997 kien ta`662,648 li 54,889 minnhom kienu għas-suq lokali.

IMPJIEGI - XOGĦOL BLA PERMESS

L-ONOR.

ADRIAN VASSALLO staqsa lill-Ministru tal-Ħarsien Soċjali: Jista' l-Ministru jgħid kemm kien in-numru ta' persuni li nqabdu jaħdmu bla permess fl-1997?

Kemm minn dawn kienu barranin?

ONOR.

EDWIN GRECH: Fl-1997, l-ispetturi tal-Korporazzjoni ta' Xogħol u Taħriġ qabdu jaħdmu bla permess 199 barrani, 576 li kienu qed jirreġistraw għax-xogħol, 104 persuna li suppost għadhom jattendu l-iskola, 1,836 ma kienux irreġistrati li qed jaħdmu (mingħajr ktieb tax-xogħol) u 787 persuna oħra li ma kellhomx il-part-time irreġistrat mal-korporazzjoni.

SLIEMA - TRIQ NAZZARENU

L-ONOR.

GEORGE PULLICINO staqsa lill-Ministru tal-Finanzi u Kummerċ: Jista' l-Ministru jara li l-Korporazzjoni Enemalta tieħu ħsieb il-fanal li hemm fi Triq Nazzarenu, f'Tas-Sliema, biex jerġa' jibda jixgħel kif kien jagħmel sa xi xahrejn ilu?

Sketch biex jindika fejn jinsab dan il-fanal qed jintbagħat separatament.

ONOR.

LEO BRINCAT: Il-manutenzjoni meħtieġa issa saret.

ĊITTADINANZA

L-ONOR.

GEORGE PULLICINO staqsa lill-Prim Ministru: Jista' l- Prim Ministru jgħid kemm hemm persuni li jipprattikaw jew kienu jipprattikaw l-isports ma' diversi clubs lokali ta' football u basketball li għandhom nazzjonalita' barranija u applikaw sabiex jakkwistaw nazzjonalita' Maltija mill-1990 'il hawn?

Kemm minn dawn il-persuni ġew mogħtija nazzjonalita' Maltija?

Meta saret l-applikazzjoni f'kull każ u meta ġiet milqugħa t-talba għal nazzjonalita' Maltija?

ONOR.

ALFRED SANT: Ma tinżammx statistika dwar il-professjoni jew l- impjieg li għandhom jew kellhom persuni barranin (inklużi dawk li jipprattikaw l-isport) li akkwistaw iċ-ċittadinanza Maltija.

MDC/METCO

L-ONOR.

GEORGE PULLICINO staqsa lill-Ministru ta' l-Affarijiet Ekonomiċi u ta' l-Industrija: Jista' l-Ministru jgħid jekk l-MDC u l- METCO għandhomx il-ħsieb li jagħlqu l-uffiċċji li dawn l- organizzazzjonijiet għandhom barra minn Malta?

ONOR.

JOHN ATTARD MONTALTO: Il-Korporazzjoni Maltija għall-Iżvilupp tagħmel reviews regolari ta` l-operat ta` l-uffiċċji tagħha barra minn Malta.

Fejn jinstab li dan l-operat, jiġifieri l-investment promotion, qed isir b`mod suffiċjentement effiċjenti u ekonomiku (cost effective), il- Korporazzjoni tħalli l-operat għaddej kif inhu jew saħansitra tespandih.

Fejn le, l-investment promotion għal dak il-pajjiż isir minn Malta.

Il-METCO ma jaqax taht il-Ministeru tiegħi.

WSC - ĦLAS TAL-METER TA' L-ILMA

L-ONOR.

GEORGE PULLICINO staqsa lill-Ministru tal-Ħarsien Soċjali: B'riferenza għat-tweġiba għall-mistoqsija parlamentari numru 10,830, jista' l-Ministru jgħid kemm kien hemm applikazzjonijiet għall-iskont fil- ħlas tal-meter ta' l-ilma mill-bidu ta' Novembru 'l hawn?

Jista' l-Ministru jgħid kemm daħlu applikazzjonijiet għal dan l-iskont f'kull area office tad-Dipartiment tas-Sigurta' Soċjali?

ONOR.

EDWIN GRECH: In-numru ta' applikazzjonijiet għall-iskont fil-ħlas tal-meter ta' l-ilma mill-bidu ta' Novembru skond kull area office tad- Dipartiment tas-Sigurta` Soċjali hu kif ġej:-

Balzan 69 Birkirkara 215 Cospicua 408 Hamrun 290 Luqa 127 Marsa 105 Mosta 100 Msida 176 Naxxar 49 Paola 145 Qormi 192 Rabat 82 San Gwann 84 Sliema 85 St Paul's Bay 59 Valletta 115 Żabbar 200 Zebbug 132 Zejtun 160 Zurrieq 134 2927

Victoria 191 Nadur 44 3162

TA' ĠIORNI - KULLEĠĠ TAL-LIBJANI

L-ONOR.

GEORGE PULLICINO staqsa lill-Vici Prim Ministru, Ministru għall-Affarijiet Barranin u ta' l-Ambjent.: B'riferenza għall- mistoqsija parlamentari numru 10,773, jista' l-Ministru jintervjeni ma' l- awtoritajiet tal-Kulleġġ Edukattiv tal-Libjani f'Ta' Ġiorni sabiex jitneħħew il-karozzi mitluqa li hemm fil-konfini ta' l-istess kulleġġ, peress li minn Triq San Mark din l-area tidher qisha scrapyard tal-karozzi?

(Ritratt provdut mir-residenti li joqogħdu fi Triq San Mark qed jintbagħat separatament).

ONOR.

GEORGE VELLA: L-Onor.

Interpellant mitlub jagħmel il-mistoqsija lill-ministru konċernat.

SCANCRAFT LTD./J.P. ADVERTISING LTD.

L-ONOR.

CARMELO ABELA staqsa lill-Ministru tal-Finanzi u Kummerċ: Jista' l-Ministru jgħid xi tħallsu l-kumpannija Scancraft Ltd. u J.P. Adveritising Ltd. fil-perjodu bejn l-1 ta' Jannar ta' l-1987 u l-31 ta' Ottubru ta' l-1997, sena b'sena, mid-Dipartiment tat-Teżor għal xogħlijiet u servizzi li dawn il-kumpanniji taw lill-Gvern Malti?

ONOR.

LEO BRINCAT: Id-Dipartiment tat-Teżor mhux f'pożizzjoni li jagħti t-tagħrif mitlub mill-Onor.

Interpellant għax is-sistema wżata s'issa ma tippermettix li jinħareġ dan it-tagħrif elettronikament.

Li kellu jinġabar dan it-tagħrif, dan irid isir billi jkunu eżaminati l-eluf kbar ta' vouchers wieħed wieħed u dan mhux possibbli fiċ-ċirkostanzi.

PMO - SEWERAGE MASTER PLAN

L-ONOR.

CARMELO ABELA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid x'wassal li l-Project Management Office tal-Malta University Services Ltd. ma jiġix prikwalifikat mid- Dipartiment tad-Drenaġġ tat-Taqsima tax-Xogħlijiet biex jagħti servizz ta' project management fir-rigward ta' l-implimentazzjoni tas-Sewerage Master Plan wara li l-istess uffiċċju kien ilu jagħti dawn is-servizzi għal aktar minn sentejn?

ONOR.

CHARLES BUHAGIAR: Tweġiba tingħata f'xi seduta oħra.

SAĦĦA - IMPJEGATI

L-ONOR.

CARMELO ABELA staqsa lill-Ministru tas-Saħħa, Kura ta' l- Anzjani u Affarijiet tal-Familja: B'riferenza għall-mistoqsija parlamentari numru 6696, jista' l-Ministru jagħti lista ta' l-impjegati li kienu ġew trasferiti b'riżultat taċ-ċirkolari maħruġa mill-Uffiċċju tal- Prim Ministru wara l-Elezzjoni Ġenerali li għaddiet u li b'kollox kienu jammontaw għal 19?

Jista' wkoll il-Ministru jagħti l-lokalita' reġistrata ta' kull impjegat hekk kif kienet nhar il-25 ta' Ottubru, 1996?

ONOR.

MICHAEL FARRUGIA: Tweġiba għal din il-mistoqsija tpoġġiet fuq il- Mejda tal-Kamra aktar kmieni f'din is-Seduta.

SPTAR ĠDID - XOGĦLIJIET

L-ONOR.

CARMELO ABELA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid x'inhuma r- rati tax-xogħlijiet tal-konkos li qiegħed jitħallas il-kuntrattur fuq il- bini ta' l-isptar il-ġdid skond l-ittra ta' aċċettazzjoni maħruġa mill- Gvern?

ONOR.

MICHAEL FARRUGIA:

'NEW HOSPITAL PROJECT CONSTRUCTION, FINISHING & ENGINEERING SERVICES WORK TR2393/94

List of Rates for Concrete Works (Extracted from Bills of Quantities)

1.01 Lean concrete - 15 Mpa Lm24.000/metri kubi (including additives)

1.02 Foundations concrete - 25 Mpa Lm29.400/metri kubi (including additives)

1.03 Walls concrete - 30 Mpa Lm33.360/metri kubi (including additives)

1.04 Pillars concrete - 30 Mpa Lm33.360/metri kubi (including additives)

1.05 Beams concrete - 30 Mpa Lm32.460/metri kubi (including additives)

1.06 Slab and staircase concrete Lm32.460/metri kubi - 30 Mpa (including additives)

1.07 Lean concrete - blinding - tank Lm25.800/metri kubi foudation 15 Mpa (including additives)

1.08 Lean concrete - blinding - pipe Lm25.800/metri kubi bedding surround and kerb base - 15 Mpa (including additives)

1.09 Cast in place concrete - for Lm31.200/metri kubi chambers and manholes - 25 Mpa (including additives)

1.10 Cast in place concrete - for Lm34.800/metri kubi tanks, manholes and services 30 Mpa (including additives)

2 List of Rates for Predalles Concrete Works (Extracted from bills of quantities)

2.01 Predalles concrete slab 15cm - 30 Mpa Lm8.080/metru kwadru

2.02 Predalles concrete slab 24cm - 30 Mpa Lm10.970/metru kwadru

2.03 Predalles concrete slab 30cm - 30 Mpa Lm12.200/metru kwadru

2.04 Predalles concrete slab 40cm - 30 Mpa Lm13.670/metru kwadru

MOSTA - POMPA TAD-DRENAĠĠ

L-ONOR.

CARMELO ABELA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jassigura li tikber il-pompa tad-drenaġġ li tinsab biswit l-iskola sekondarja "Lily of the Valley" fil-Mosta peress li kull darba li din ma tibdiex tlaħħaq mal-volum tal-materjal dan qiegħed imur lura fil-katusi stess ta' l-iskola bil-konsegwenza li jfur il-basement ta' l-iskola b'detriment għal saħħet l-għalliema u t-tfal?

ONOR.

CHARLES BUHAGIAR: Ta' min wieħed jinnota li d-Dipartiment tad- Drenaġġ b'kollaborazzjoni ma' l-Awtoritajiet ta' l-Iskola Lily of the Valley fil-Mosta diġa' ħadu inizjattiva biex dan l-inkonvenjent jiġi eliminat.

Minn stħarriġ li sar s'issa, rriżulta li dan il-fawran qed iseħħ kull meta tagħmel ix-xita, speċjalment minn mindu tqabbad is-servizz tad-drenaġġ tal-basement ta' l-iskola mas-sistema tad-drenaġġ pubblika.

Għaldaqstant, id-dipartiment se jkompli jieħu dawk il-passi meħtieġa biex din il-problema tissolva.

TAQSIMA TAX-XOGĦLIJIET - AĠĠUDIKAZZJONI

L-ONOR.

CARMELO ABELA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid minn min hu magħmul il-Bord Dipartimentali ta' l-Aġġudikazzjoni fi ħdan id-Dipartiment tad-Drenaġġ tat- Taqsima tax-Xogħlijiet fir-rigward ta' l-offerta ppubblikata mid-Direttur tal-Kuntratti f'isem l-istess Dipartiment għal Servizzi ta' Konsulenza fl- upgrading ta' l-infrastruttura tad-drenaġġ fit-Tramuntana ta' Malta?

ONOR.

CHARLES BUHAGIAR: Il-proċess ta' aġġudikazzjoni, kif jiġri f'tenders oħra li għandha x'taqsam magħhom it-Taqsima tax-Xogħlijiet, jibda l-ewwelnett b'rapport tekniku ta' tliet uffiċjali li ġeneralment jiġu magħżula internament mid-dipartiment ikkonċernat u li dawn jagħmlu rapport tagħhom lill-Bord Ċentrali tat-Tenders tat-Taqsima tax-Xogħlijiet li hu mwaqqaf skond il-Financial Regulations.

Wara li dan il-Bord jiddelibera fuq ir-rakkmandazzjonijiet li jkunu għamlu t-tekniċi, il-Bord jagħmel ir- rakkmodazzjonijiet tiegħu jew lill-Ministru tax-Xogħlijiet Pubbliċi u Kostruzzjoni, f'każ ta' tender dipartimenti, jew lill-Kumitat tal-Kuntratti fi ħdan il-Kumitat tal-Kuntratti.

Allavolja l-kompożizzjoni tal-Bord Ċentrali tat-Taqsima tax-Xogħlijiet kif ukoll tal-Kumitat tal-Kuntratti qegħdin hemm fuq bażi permanenti, kważi fit-tul, u n-nies li jifformaw dawn il-bordijiet huma magħrufa, fil-każ tat- tekniċi dawn jitbiddlu skond in-natura tat-tender partikolari u għalhekk ma nħossx li huwa prudenti li l-ismijiet jixxandru fil-pubbliku.

Biss jekk l-Onor.

Interpellant għandu xi dubju fuq il-kompożizzjoni ta' xi bord partikolari jew jekk għandu xi ilment x'jagħmel fuq il-proċess ta' l-aġġudikazzjoni, nitolbu jagħtini aktar dettalji fil-privat u nkun nista' ninvestiga iżjed.

PROPRJETA' - REĠISTRAZZJONI TA' KUNTRATTI

L-ONOR.

AUSTIN GATT staqsa lill-Ministru tal-Finanzi u Kummerċ: Jista' l-Ministru jgħid kemm ġew reġistrati kuntratti ta' trasferimenti ta' proprjeta': (a) inter vivos; u (b) causa mortis mad-Dipartiment tat-Taxxi Interni matul Diċembru 1997?

ONOR.

LEO BRINCAT: In-numru ta' kuntratti li ġew irreġistrati mad- Dipartiment tat-Taxxi Interni matul Diċembru, 1997 jammontaw għal 1,417 inter vivos u 227 causa mortis.

PULIZIJA - FTUĦ TA' ĦWIENET

L-ONOR.

AUSTIN GATT staqsa lill-Prim Ministru: Jista' l-Prim Ministru jgħid kemm saru applikazzjonijiet mal-Pulizija biex jinfetħu ħwienet f'Diċembru 1997?

ONOR.

ALFRED SANT: Ninsab informat illi f'Diċembru 1997 kien hemm 48 applikazzjoni mal-Pulizija għall-ftuħ ta' ħwienet.

VETTURI - REĠISTRAZZJONI

L-ONOR.

AUSTIN GATT staqsa lill-Ministru għat-Trasport u Portijiet: Jista' l-Ministru jgħid kemm ġew reġistrati vejikoli ġodda f'Diċembru 1997 u jagħti l-informazzjoni maqsuma skond it-tip ta' vejikoli?

ONOR.

JOE DEBONO GRECH: Jiena nformat li n-numru ta' vetturi reġistrati ġodda f'Diċembru 1997 huwa kif jidher hawn taħt:

Vetturi Privati 759 Vetturi Kummerċjali 254 Karozzi għall-Kiri 12 Buses u Mini-Buses - Muturi .

TOTAL 1028

DJAR - AKKOMODAZZJONIJIET ALTERNATTIVI

L-ONOR.

AUSTIN GATT staqsa lill-Ministru tad-Djar u Kunsilli Lokali: Referibbilment għax-xahar ta' Diċembru 1997, jista' l-Ministru jgħid: (i) kemm daħlu applikazzjonijiet ġodda għall-akkomodazzjoni alternattiva maqsuma skond kull lokalita'; (b) kemm ġew allokati djar mid- dipartiment; (iii) kemm saru rikonoxximent ta' kera; (iv) kemm postijiet ġew lura f'idejn id-dipartiment matul ix-xahar; (v) x'kien in-numru ta' postijiet li kellu f'idejh id-dipartiment fl-aħħar ġurnata tax-xahar; u (vi) x'kien in-numru ta' applikazzjonijiet pendenti fl-aħħar ġurnata tax- xahar?

ONOR.

ALFRED PORTELLI: L-informazzjoni mitluba tpoġġiet fuq il-Mejda tal- Kamra aktar kmieni f'din is-Seduta.

1) Daħlu 31 applikazzjonijiet skond il-lokalitajiet imsemmija fl-anness.

2) 19 -il post ġie allokat.

3) Sar rikonoxximent wieħed ta' kera.

4) 16 -il post ġew lura f'idejn id-Dipartiment.

5) Fl-aħħar ta' Diċembru id-Dipartiment kellu 34 proprjeta' li tista' tiġi allokata.

6) Fl-aħħar ta' Diċembru kien hemm 4,752 applikazzjonijiet pendenti*

* Peress li kontinwament ikun hemm tibdil fin-numru ta' applikazzjonijiet minħabba allokazzjonijiet ta' postijiet u kanċellamenti ta' applikazzjonijiet, in-numri mogħtija huma validi biss fil-ġurnata partikolari li fiha tkun inġabret l-istatistika mid-database tad- Dipartiment - f'dan il-każ it-28 ta' Jannar 1998.

QRATI - KAWŻI

L-ONOR.

AUSTIN GATT staqsa lill-Ministru tal-Ġustizzja: Referibbilment għax-xahar ta' Diċembru 1997, jista' l-Ministru jgħid: (i) kemm ġew introdotti kawżi maqsuma skond kull qorti kompetenti; (ii) kemm ġew deċiżi kawżi kategorizzati skond kull qorti kompetenti; (iii) kemm kien hemm kawżi pendenti kategorizzati skond kull qorti kompetenti; u (iv) kull Imħallef u Maġistrat kemm kellu kawżi pendenti fl-aħħar tax-xahar?

ONOR.

GAVIN GULIA: Ninforma lill-Onor.

Interpellant li l-informazzjoni mitluba hija din:-

|Qorti |Introd|Deciz|Penden| | |otti |i |ti | |Kriminali | | | | |Onor.V.Degea|1 |2 |35 | |tano | | | | |Onor.V.Carua|- |1 |43 | |na Colombo | | | | |Onor.G.Carua|- |- |1 | |na Demajo | | | | | | | | | |Appelli | | | | |Kriminali | | | | |Onor.C.A.Agu|-* |- |36 | |is | | | | |Onor.V.Carua|1* | 21| 181| |na Colombo | | | | |Onor.V.DeGae|-* |10 | 185| |tano | | | | | | | | | |Appelli |29 |18 | 994| |Superjuri | | | | |Appelli | 8 | 2 | 123| |Inferjuri | | | | |Civili Prim | 302| | 9005| |Awla | |107 | | |Magistrati | 263| | 2549| |Civili | |107 | | |Magistrati | 1231| | 10891| |Kriminali | |1389 | |

* 51 appelli kriminali introdotti fix-xahar ta' Diċembru, iżda ma kienux ghadhom ġew assenjati.

| Imhallef |Pende|Magistr|Pende|Pende| | |nti |at |nti |nti | | | | |Civil|Krimi| | | | |i |nal | |Onor.J.Fil|125 |Magt.M.|374 |44 | |letti | |Mallia | | | | | |Magt.A.|- |245 | |Onor.A.Man| |Mizzi | | | |che' 648 | | | | | | | 243|Magt.J.|70 |392 | |Onor.F.Dep| |Padovan| | | |asquale | |i | | | | | |(Family| | | | | |Court) | | | | | 675|Magt.S.|- | 161 | |Onor.F.Dep| |Meli | | | |asquale | | | | | | | 724|Magt.J.|820 |2090 | |Onor.F.G.C| |Apap | | | |amilleri | |Bologna| | | |Onor.A.J.M| |Magt.P.| - | 207 | |agri |524 |Vella | | | | |3482 |Magt.C.| - |1824 | |Onor.N.Arr| |Peralta| | | |igo | | | | | | | 382|Magt.N.| - |690 | |Onor.v.Deg| |Cuschie| | | |aetano | |ri | | | | | 559|Magt.D.|696 |197 | |Onor.G.Val| |Sciclun| | | |enzia | |a | | | | |751 |Magt.D.|589 |- | |Onor.G.Car| |Demajo | | | |uana | |Montebe| | | | | |llo | | | | |677 |Magt.C.|- |781 | |Onor.G.Cam| |Scerri | | | |illeri | |Herrera| | | | |215 |Magt.G.|- |1796 | |Onor.C.Far| |Grixti | | | |rugia | | | | | |Sacco | | | | | | | |Magt.S.|- |114 | | | |Demicol| | | | | |i | | | | | |Magt.Mi|- |1564 | | | |callef | | | | | |Trigona| | | | | |Magt.A.|- |786 | | | |Lofaro | | |

REĠISTRU PUBBLIKU - TRASFERIMENT TA' PROPRJETA'

L-ONOR.

AUSTIN GATT staqsa lill-Ministru tal-Ġustizzja: Jista' l-Ministru jgħid kemm ġew reġistrati atti ta' trasferiment ta' proprjeta' fir-Reġistru Pubbliku matul Diċembru 1997?

ONOR.

GAVIN GULIA: Matul Diċembru ġew irreġistrati fir-Reġistru Pubbliku ta' Malta u Għawdex 2,305 - Noti ta' atti ta' trasferimenti ta' proprjeta' inklużi atti Causa Mortis u testmenti pubbliċi.

KUNSILL MALTI GĦAX-XJENZA U TEKNOLOĠIJA - UFFIĊĊJU

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm ġie jiswa u jekk ix- xogħol għadu ma spiċċax kollu kemm se jiġi jiswa r-refurbishment ta' l- uffiċċju ġdid tal-Kunsill Malti għax-Xjenza u Teknoloġija?

Jista' l- Ministru jagħti breakdown ta' l-ispiża u għal kull item jindika: a) jekk inħarġitx tender jew quotation u jekk tender meta u fejn ġiet ippubblikata; b) min ittenderja jew min ġie avviċinat biex jikkwota; c) kemm kienet kull tender jew quotation; d) min ħa x-xogħol jew ipprovda s-servizz; u e) min kien jagħżel it-tenders jew quotations?

ONOR.

EVARIST BARTOLO: Tweġiba tingħata f'xi seduta oħra

DEVELOPMENT PLANNING ACT 1992

L-ONOR.

SANDRO SCHEMBRI ADAMI staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid fiex waslet it-talba għar-rikonsiderazzjoni taħt id- Development Planning Act 1992, Section 37?

X'eżitu se jkollu jew mistenni li jkollu l-appell?

ONOR.

GEORGE VELLA: L-Onor.

Interpellant huwa mitlub jagħti tagħrif dwar liema talba għar-rikonsiderazzjoni qed jirriferi sabiex inkunu nistgħu nagħtu t-tagħrif mitlub.

WSC - FINANCIAL CONTROLLER

L-ONOR.

JOHN VELLA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jpoġġi fuq il-Mejda tal-Kamra l-kuntratt tal-Financial Controller tal-Water Services Corporation?

ONOR.

CHARLES BUHAGIAR: Tweġiba tingħata f'xi seduta oħra

FGURA - ILMA KKONTAMINAT

L-ONOR.

JOHN VELLA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jagħti spjegazzjoni ta x'ġara dan l-aħħar fil-Fgura meta r-residenti rrapportaw li l-ilma tal-vit kien kontaminat bid- drenaġġ?

Kemm għadda żmien mill-bidu tal-kontaminazzjoni bid-drenaġġ?

Kemm għadda żmien mill-bidu tal-kontaminazzjoni sakemm indunaw in-nies?

Jidhirlu l-Ministru li każ bħal dan seta' ħalla u għadu jista' jħalli konsegwenzi koroh fuq is-saħħa tan-nies li xorbu dan l-ilma?

Kien hemm lok ta' inkjesta pubblika?

ONOR.

GŻIRA - XOGĦLIJIET FIX-XATT

L-ONOR.

JOHN VELLA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jispjega d-dewmien, anzi waqfa, mix- xogħol li kellu jitlesta fix-Xatt tal-Gżira żmien twil ilu, partikolarment fid-dawl tal-Press Conference mill-Kunsill Lokali tal-Gżira?

ONOR.

CHARLES BUHAGIAR: Id-dewmien fix-xogħol fix-Xatt tal-Gżira kien dovut għal nuqqas ta' materjal.

SKEJJEL - MARIA ASSUNTA

L-ONOR.

JEAN PIERRE FARRUGIA staqsa lill-Ministru ta' l- Edukazzjoni u Kultura Nazzjonali: Jista' l-Ministru jgħid kemm kien hemm free periods matul Diċembru f'Form II fl-iskola sekondarja Maria Assunta, fil-Ħamrun?

ONOR.

EVARIST BARTOLO: a) Kien hemm 15-il jum ta' skola matul ix-xahar ta' Diċembru.

Matul dawn il-ġranet kien hemm 57 free periods f'Form 2 fl- iskola sekondarja Maria Assunta.

b) Dawn il-free periods jirrigwardjaw 15-il għalliem li kienu neqsin kif se nsemmi: 7 għalliema - jum wieħed 6 għalliema - jumejn 1 għalliem - tlett ijiem 1 għalliem - ħamest ijiem (tlieta minnhom kienu marriage leave) u żewġ għalliema kienu qegħdin jakkompanjaw grupp ta' studenti waqt ħarġiet edukattivi fl-istess perjodu.

SKEJJEL - GĦALLIEMA

L-ONOR.

MICHAEL BONNICI staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid jekk il-Ministeru ta' l- Edukazzjoni huwiex se jaħdem fuq xi proġettazzjoni ta kemm se jkollu bżonn għalliema f'Settembru li ġej?

Jekk fl-affermattiv, f'liema oqsma ta' l- edukazzjoni hemm bżonnhom l-aktar?

ONOR.

EVARIST BARTOLO: L-Operations Department qiegħed jistudja kemm se jirtiraw teachers sas-sena d-dieħla u kemm se naħsbu li se jkun hemm promozzjonijiet.

Iżjed 'il quddiem meta tinħadem il-classification inkunu nafu wkoll kemm ikollna bżonn teachers ġodda.

Trid tittieħed deċiżjoni wkoll kemm se jikber, jekk hemm bżonn, il- complement ta' għalliema peripatetiċi u complementary teachers.

Id-Dipartiment ta' l-Istudji Ogħla u Edukazzjoni Adulta bħal kull sena se jipproġetta kemm se jkollu bżonn għalliema fis-settur.

Fil-mument ma jidhirx li se jkun hemm xi suġġett partikolari li se jkollu bżonn ta' aktar għalliema minn ieħor.

Fis-settur ta' l-Edukazzjoni Speċjali (Skejjel Speċjali) inkunu ninħtieġu:

(a) għalliema biex jissostitwixxu oħrajn li se jirtiraw u

(b) sabiex insaħħu s-servizzi ta' l-Edukazzjoni Terawpetika.

Dan l- eżerċizzju fil-fatt qed isir.

EDUKAZZJONI - INSTRUCTORS

L-ONOR.

MICHAEL BONNICI staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid meta se jieħdu l-arretrati dawk l-instructors li għadhom ma ħaduhomx?

ONOR.

EVARIST BARTOLO: L-Instructors kollha barra dawk il-part-time li ġew impjegati qabel Diċembru, 1995, ħadu sew l-iskala l-ġdida kif ukoll l- arretrati dovuti lilhom.

Dawk il-part-time Instructors li qegħdin fl-impjieg tħallsu l-arretrati dovuti lilhom flimkien mas-salarju bl-iskala l-ġdida f'Jannar, 1998.

Dawk li spiċċaw se jitħallsu dalwaqt minħabba li l-proċess huwa itwal.

SKEJJEL - TA' L-ISTAT - CHARWOMEN

L-ONOR.

MICHAEL BONNICI staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm hemm charwomen on clerical duties fl-iskejjel tal-gvern u jinsabu f'dan il-grad ta' clerk b'riżultat ta' xi ċertifikat mediku?

Jista' jgħid f'liema skola qegħdin, skola bi skola?

ONOR.

EVARIST BARTOLO: Ninforma lill-Onor.

Interpellant li minn verifika li saret dan l-aħħar irriżulta li hemm 8 charwomen li qed jagħmlu xi forma ta' xogħol klerikali fl-iskejjel.

L-iskejjel huma Żebbuġ 'B' Primary, Birżebbuġia 'B' Primary, Skola Sekondarja tal-Bniet, Mosta, Skola Sekondarja Bniet, Marsa, Tarxien 'B' Primary, Naxxar Higher Secondary, Art and Design, Valletta.

Dawn ma tpoġġewx fuq dan ix-xogħol minħabba xi ċertifikat mediku.

Qed ngħaddi lill-Onor.

Interpellant lista sħiħa ta' mpjegati fl-iskejjel li qed jagħmlu xogħol differenti mill-grad li jinsabu fih.

MARSA - KUMPLESS SPORTIV

L-ONOR.

JEAN PIERRE FARRUGIA staqsa lill-Ministru ta' l- Edukazzjoni u Kultura Nazzjonali: Jista' l-Ministru jgħid għal liema raġuni u min ħa d-deċiżjoni li ssir gate fl-entratura għall-Kumpless Sportiv tal-Marsa min-naħa ta' Ħal Qormi?

Kemm swiet din il-gate?

Meta jinżamm miftuħ?

Jaf il-Ministru li minħabba l-għargħar li dan il-post tant magħruf għalih u li reġa' kien il-każ fil-25 ta' Jannar, din il-gate magħluqa kellha tiġi sgassata minn pulizija/suldati tar-Rescue?

ONOR.

EVARIST BARTOLO: Tweġiba tingħata f'xi seduta oħra

DJAR - APPLIKAZZJONI NRU.

H 11643

L-ONOR.

ANĠLU FARRUGIA staqsa lill-Ministru tad-Djar u Kunsilli Lokali: Jista' l-Ministru jgħid fiex waslet l-applikazzjoni H 11643 rigwardanti ta' Angela Balzan ta' 75, St. Anthony Str, Mosta, liema każ ilu issa ħames snin?

ONOR.

ALFRED PORTELLI: Jien informat illi l-każ, li jirrigwarda persuna waħda li hi sharing li trid tmur biss il-Mosta jew in-Naxxar qed ikun ikkonsidrat, iżda postijiet adattati għaliha ftit li xejn jidħlu d- dipartiment.

GĦARGĦUR - TRIQ KARMNU ZARB

L-ONOR.

ANĠLU FARRUGIA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid fiex waslu l-proċeduri dwar tender għat-tkomplija ta' xogħol tal-bini fil-fond ta' Louis Gauci li jinsab fi Triq Karmnu Zarb, Għargħur u dan wara li l-istess qorti ddeċidiet a favur l-istess Gauci?

ONOR.

CHARLES BUHAGIAR: Qegħdin jiġu ffinalizzati t-tender documents biex tkun tista' toħroġ l-offerta biex jinbena l-post imsemmi.

MOSTA - STREET LIGHTING

L-ONOR.

ANĠLU FARRUGIA staqsa lill-Ministru tal-Finanzi u Kummerċ: Jista' l-Ministru jgħid meta se jsir street lighting bżonnjuż bejn Triq Ġanni Vella u Triq Karmenu Darmanin, fil-Mosta, liema parti ta' triq bejniethom hija wżata ħafna imma mudlama ħafna?

ONOR.

LEO BRINCAT: It-talba għal aktar dawl qiegħda tkun ikkonsidrata flimkien ma' talbiet oħra.

MOSTA - TELEPHONE BOOTH

L-ONOR.

ANĠLU FARRUGIA staqsa lill-Ministru Mingħajr Portafoll fl- Uffiċċju tal-Prim Ministru: Jista' l-Ministru jgħid meta se jsir it- telephone booth fi Triq il-Battaljun, Mosta fejn hija tant meħtieġa u meta diġa' għaddejjin il-wires tat-telephone mill-inħawi nkluż l-istess triq?

ONOR.

JOE MIZZI: It-talba ta' l-Onor.

Interpellant qed tiġi kkonsidrata flimkien ma' talbiet oħra.

SAĦĦA - HEALTH ASSISTANTS

L-ONOR.

JEAN PIERRE FARRUGIA staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid meta se ssir l-għażla fost l-applikanti għall-Health Assistants?

ONOR.

MICHAEL FARRUGIA: Qed tiġi pproċessata s-sejħa għall- applikazzjonijiet interna għall-mili ta' postijiet ta' Health Assistants minn fost dawk il-Hospital Auxiliaries li għandhom 15-il sena servizz skond il-ftehim bejn il-Gvern u l-Unions.

BUSIETTA GARDENS - BORD TA' INKJESTA

L-ONOR.

MICHAEL BONNICI staqsa lill-Prim Ministru: Jista' l-Prim Ministru jinforma lill-Kamra jekk il-Bord ta' Inkjesta dwar Busietta Gardens li twaqqaf fis-17 ta' Marzu, 1997 lestiex l-istħarriġ tiegħu u jekk fl-affermattiv, jistax ipoġġi r-rapport fuq il-Mejda tal-Kamra?

Jekk fin- negattiv, meta se jkun lest?

ONOR.

ALFRED SANT: Jiena nformat li l-Bord ta' Inkjesta dwar Busietta Gardens lesta l-istħarriġ tiegħu.

Ir-rapport mistenni li jkun lest dalwaqt.

DIPARTIMENTI GOVERNATTIVI - SPETTORAT

L-ONOR.

ĊENSU GALEA staqsa lill-Prim Ministru: Jista' l-Prim Ministru jagħti tagħrif dwar meta twaqqf l-ispettorat li, skond il-Prim Ministru f'laqgħat pubbliċi, twaqqaf biex jinvestiga l-operat tad- dipartimenti tal-Gvern?

Minn fejn qed jopera dan l-ispettorat u kemm għandu nies impjegati miegħu?

Xi spezzjonijiet saru s'issa, fejn saru u x'kienu r-riżultati individwali ta' dawn l-ispezzjonijiet?

X'passi se jittieħdu?

ONOR.

ALFRED SANT: Kif ġie mħabbar fl-istqarrija għall-Istampa u ppubblikata fuq il-mezzi kollha tax-Xandir, il-Gvern, permezz tal- Kumitat tal-Kabinett dwar l-Effiċjenza fis-Settur Pubbliku, waqqaf sezzjoni ta' Spettorat biex jirrapporta lil dan il-Kumitat.

Dan l-ispettorat li jikkonsisti f'numru ta' uffiċjali beda jiffunzjona minn nhar il-Ġimgħa 23 ta' Jannar 1998.

Sa l-Erbgħa 28 ta' Jannar kienu saru aktar minn 110 spezzjoni fuq diversi lantijiet tax-xogħol ma Malta kollha, li jaqgħu taħt il-Ministeri ta' l- Edukazzjoni u tax-Xogħlijiet Pubbliċi.

Il-każi kollha qed ikunu rriferuti lill-Kap tad-dipartiment ikkonċernat għall-investigazzjoni biex jittieħdu l-passi kollha kif ipprovdut fir-regolamenti.

TAQSIMA TAX-XOGĦLIJIET - XOGĦLIJIET

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid x'inhi r-raġuni li t-taqsima tax- xogħlijiet fi ħdan il-miniseru waqqfet lill-ħaddiema tagħha fid-diversi lokalitajiet milli jkomplu jaħdmu xogħlijiet mogħtija lilhom mill-kunsilli lokali?

ONOR.

CHARLES BUHAGIAR: It-taqsima tax-xogħlijiet ma waqfet lill-ebda ħaddiem milli jkompli jaħdem fuq xogħlijiet mogħtija mill-kunsilli lokali.

BURMARRAD - TRIQ IL-MAGĦSAR

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jieħu l-passi neċessarji biex Triq il- Magħsar, f'Burmarrad tingħata wiċċ sodisfaċenti billi minkejja li ħafna minnha mimlija residenti għadha sal-lum ma ngħatatx wiċċ?

Jista' l-Ministru jieħu wkoll il-passi neċessarji biex toroq oħra mhux lesti f'Burmarrad jitkomplew?

ONOR.

CHARLES BUHAGIAR: Tweġiba tingħata f'xi seduta oħra.

TURIŻMU - STUDJU

L-ONOR.

ĊENSU GALEA staqsa lill-Ministru tat-Turiżmu u s-Self- Employed: Billi riċentement kelliem ta' l-Air Malta semma li l-Air Malta stess u l-Organizzazzjoni Nazzjonali tat-Turiżmu għamlu studji flimkien dwar is-suq turistiku Amerikan u kif jistgħu jikkollaboraw flimkien f'dan il-qasam, jista' l-Ministru jgħid min għamel l-istudji msemmija, kemm sewa, x'kienu r-rakkomandazzjonijiet tiegħu u x'passi ttieħdu jew qed jittieħdu miż-żewġ organizzazzjonijiet flimkien jew individwalment?

Jista' l- Ministru jqiegħed kopja ta' dan l-istudju fuq il-Mejda tal-Kamra?

ONOR.

KARMENU VELLA: L-istudju dwar is-suq Amerikan sar minn kummissjoni interna komposta minn uffiċjali ta' l-Air Malta u l-NTOM.

Naturalment f'dan l-istadju, ir-rakomandazzjonijiet li saru huma ta' natura konfidenzjali.

PULIZIJA - MEWT TA' TIFEL

L-ONOR.

ANĠLU FARRUGIA staqsa lill-Prim Ministru: Jista' l-Prim Ministru jgħid fiex waslet l-investigazzjoni u l-inkjesta maġisterjali wara l-mewt tat-tifel Christian Buhagiar mill-Mosta li miet fil-31/12/97 wara li dan, għal darbtejn matul il-jum, ittieħed il-poliklinika tal-Mosta u wara li l-ġenituri tiegħu kienu nsistew għal diversi drabi li jittieħdulu l-x- rays?

ONOR.

ALFRED SANT: Ninsab informat illi kemm l-investigazzjoni tal- Pulizija kif ukoll l-inkjesta tal-Maġistrat dwar dan il-każ għadhom m'humiex konklużi.

UNION PRESS - REKLAMI

L-ONOR.

CHRIS CARDONA staqsa lill-Prim Ministru: Jista' l-Prim Ministru jgħid min kien ħa d-deċiżjoni li l-gazzetti ta' l-Union Press u tal-Partit Laburista jieqfulhom ir-reklami fihom matul il-kampanja ta' l- introduzzjoni tal-VAT?

ONOR.

ALFRED SANT: Tweġiba tingħata f'xi seduta oħra.

VAT - KAMPANJA PUBBLIĊITARJA

L-ONOR.

CHRIS CARDONA staqsa lill-Prim Ministru: B'riferenza għall-kampanja pubbliċitarja konnessa ma' l-introduzzjoni tal-VAT, jista' l- Prim Ministru jagħti breakdown ta x'ġie bbukkjat bħala pubbliċita' fuq Radio 101 u dak li ġie bbukkjat ma' l-istazzjonijiet tar-radios l-oħra privati?

Jista' l-Prim Ministru jagħti wkoll ir-rati relattivi li kull stazzjon ġie mħallas għal kull item ta' pubbliċita'?

ONOR.

ALFRED SANT: Il-kampanja pubbliċitarja konnessa ma' l- introduzzjoni tal-VAT seħħet matul l-1994.

It-tagħrif mitlub tpoġġa fuq il- Mejda tal-Kamra aktar kmieni f'din is-Seduta.

TRADE FAIR - MALTA PAVILLION

L-ONOR.

CHRIS CARDONA staqsa lill-Prim Ministru: Jista' l-Prim Ministru jgħid lil min ingħata l-kuntratt jew kuntratti biex ilesti l-Malta Pavillion għat-Trade Fair bejn is-snin 1988 - 1995?

Kemm kienet l-ispiża totali tal-gvern u jekk għadx baqa' ħlasijiet xi jsiru u kemm?

Jista' jgħid ukoll meta ġew ippubblikati t-tenders relattivi, min ikkwota u kemm ikkwota kull wieħed?

ONOR.

IMPJIEGI - PROTECTIVE CLOTHING

L-ONOR.

CHRIS CARDONA staqsa lill-Ministru tal-Ħarsien Soċjali: Jista' l-Ministru jgħid għaliex għadek tara daqshekk ħaddiema li jaħdmu mingħajr protective clothing?

Meta se jidħlu regolamenti dwar dan?

ONOR.

EDWIN GRECH: Ir-regolamenti preżenti dwar il-ħarsien u saħħa fuq il-post tax-xogħol diġa jipprovdu għall-użu ta' protective clothing.

Madankollu għad m'hemmx kultura biżżejjed dwar il-ħtieġa ta' tagħmir protettiv, kemm minn naħa ta' min iħaddem, kif ukoll tal-ħaddiema nfushom.

Fost l-inizjattivi li qegħdin jittieħdu biex din il-mentalita' tinbidel hemm il-ftuħ ta' kors fl-Universita' li jwassal għal diploma fis-Social Sciences (Occupational Health and Safety), l-ingaġġ ta' trainee inspectors u ħidma edukattiva li qegħda ssir mill-Kummissjoni għall-Promozzjoni tas- Saħħa u s-Sigurta' fuq ix-Xogħol.

WSC - QARI TAL-METERS

L-ONOR.

CHRIS CARDONA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid għaliex hemm djar li s'issa għadhom ma ġewx jaqrawlhom il-meters ta' l-elettriku u ta' l-ilma minkejja li l-eżerċizzju kellu jispiċċa sa l-aħħar ta' Novembru 1997?

ONOR.

CHARLES BUHAGIAR: Il-Korporazzjoni għas-Servizzi ta' l-Ilma kienet wettqet kampanja fuq skala nazzjonali minħabba li kellu jsir eżerċizzju straordinarju ta' qari ta' l-arloġġi ta' l-ilma u dawl bejn il-bidu ta' Novembru u l-bidu ta' Diċembru 1997.

Permezz ta' dan l-eżerċizzju setgħu jinħarġu l-kontijiet bit-tariffi ta' qabel il-Budget li għadda.

Dawn il- kontijiet bdew jinħarġu x-xahar li għadda.

Il-persentaġġ fejn il-qari ma tteħidx kien baxx ħafna.

Konsumaturi li ma nqralhomx il-qari għaliex ma' kienux fil-proprjetajiet tagħhom ngħatalhom l-opportunita' li jibagħtu bil- miktub il-qari lill-Korporazzjoni sa l-aħħar ta' Jannar 1998.

Għaldaqstant dawn il-kontijiet jistgħu jiġu regolarizzati fil-kont ta' wara.

UNIVERSITA' - PORTERS

L-ONOR.

CHRIS CARDONA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid x'arranġamenti għadhom fis- seħħ rigward porters li kienu/għadhom ma' l-Universita'?

ONOR.

EVARIST BARTOLO: Il-porters ta' l-Universita' ġew impjegati b'dawn il-kondizzjonijiet: 1. li jagħmlu dmirijiet ta' porter u xogħol ta' messaġġiera;

2. jaħdmu xogħol wara l-ħinijiet normali tax-xogħol sa siegħa kuljum mingħajr ħlas;

3. li jindukraw il-post u l-bini kollu;

4. jirrispondu t-telephone meta hu meħtieġ u jieħdu messaġġi bit-telephone wara l-ħinijiet normali tax-xogħol;

5. ikunu ġeneralment preżenti fuq il-post biex jassistu fuq xogħlijiet barra l-ħinijiet normali jew viżitaturi barranin;

6. jingħataw residenza mingħajr ħlas fuq il-post;

7. jingħataw allowance ta' Lm80 fis-sena fuq il-kontijiet tad-dawl, ilma u gas.

Dan l-ammont jiġi revedut minn żmien għal ieħor.

ENEMALTA - PETROLEUM DIVISION

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jagħti dettalji dwar infiq kapitali mill-Petroleum Division li jammontaw għal Lm2.8 miljun li fir-Rapport ta' l-14/8/97 dwar Financial Projections for the three years ending 30/9/2000 qegħdin imniżżlin bħala other capital expenditure?

ONOR.

LEO BRINCAT: It-tagħrif mitlub għadu qed jinġabar u jingħata f'xi seduta oħra.

ENEMALTA - ĦADDIEMA

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jgħid, fid-dawl ta' dak li stqarr iċ-Chairman il-ġdid tal-Korporazzjoni Enemalta dwar ħaddiema żejda fl-Enemalta, kemm huwa stmat li hemm ħaddiema żejda, section b'section, fit-tlett taqsimiet prinċipali li għandha l-Enemalta?

ONOR.

LEO BRINCAT: Il-Korporazzjoni Enemalta qed tagħmel l-arranġamenti biex jiġu identifikati l-ħaddiema żejda fit-taqsimiet rispettivi.

Bil- kollaborazzjoni tal-Union se jsiru wkoll programmi ta' retraining biex il- ħaddiema kkonċernati jiġu utilizzati aħjar kemm għall-ġid tagħom personali u għal dak tal-korporazzjoni.

ENEMALTA - ĦADDIEMA

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jagħti din l-informazzjoni dwar ingaġġ ta' ħaddiema fil- Korporazzjoni Enemalta mill-1 ta' Novembru 1996 sal-lum:- 1) kemm iddaħlu ħaddiema ġodda fil-Korporazzjoni Enemalta bħala: a) part-time; u b) full time; 2) f'liema gradi ddaħlu dawn; 3) x'kienet il-proċedura li ntużat sabiex jinstabu u jidħlu jaħdmu; u 4) minn liema lokalitajiet f'Malta u Għawdex ġejjin?

ONOR.

LEO BRINCAT: It-tagħrif mitlub tpoġġa fuq il-Mejda tal-Kamra aktar kmieni f'din is-Seduta.

SPTAR ĠDID - PROĠETT

L-ONOR.

JOHN DALLI staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jagħti, xahar b'xahar, il-ħlasijiet totali li saru fuq il-proġett ta' l-isptar il-ġdid u lil min saru dawn il-ħlasijiet?

Jista' jgħid, xahar b'xahar, kemm minn dawn il- ħlasijiet saru mingħajr ċertifikazzjoni ta' xogħol li jkun diġa' sar?

Jista' jgħid jekk il-kuntratturi preżenti humiex jagħmlu xi claims kontra l- gvern?

Fuq xiex inhuma dawn il-claims u x'inhu l-ammont mitlub f'kull każ?

ONOR.

MICHAEL FARRUGIA: Tweġiba għal din il-mistoqsija għadha qed tinġabar u tingħata f'xi seduta oħra.

VAT - DĦUL MILL-VAT

L-ONOR.

JOHN DALLI staqsa lill-Ministru tal-Finanzi u Kummerċ: Jista' l-Ministru jagħti ċ-ċifri mitluba hawn taħt, xahar b'xahar, matul l- 1996 u l-1997 dwar : 1) dħul mill-VAT; 2) ħlas lura lit-tax payer taħt l- iskema ta' rifużjoni fuq stocks li kienu jippossedu fil-31/12/94; 3) dħul mill-ETI; 4) dħul mill-ETP; 5) dħul mill-ETS; u 6) dħul minn azjenda taħt l- iskema ta' ħlas ta' dazju fuq stocks li kienu jippossedu fit-30/6/97?

ONOR.

LEO BRINCAT: Ngħarraf lill-Onor.

Interpellant li ċ-ċifri mitluba huma kif jidhru fit-tabelli li poġġejt fuq il-Mejda tal-Kamra aktar kmieni f'din is-Seduta.

Iċ-ċifri għal Diċembru, 1997 huma proviżorji minħabba li d-Dipartiment tat- Teżor għadu m'għalaqx l-accounts għas-sena finanzjarja, 1997.

Iċ-ċifri tad-dħul mill-ETP u l-ETS ma jistgħux jingħataw separatament minħabba raġunijiet tekniċi.

UNIT FOR CHILD ABUSE - ABBUŻI FUQ IT-TFAL

L-ONOR.

HELEN D'AMATO staqsiet lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm kienu trattati każi ta' abbużi fuq it-tfal (maqsuma fi bniet u subien) mill-Unit for Child Abuse matul l-1997?

Kemm minn dawn il-każi kienu follow-up cases u kemm minnhom kienu każi ġodda?

ONOR.

MICHAEL FARRUGIA: Nitlob lill-Onor Interpellant jagħmel din il- mistoqsija lill-ministru konċernat.

VJOLENZA DOMESTIKA

L-ONOR.

HELEN D'AMATO staqsiet lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm kienu trattati każi ta' vjolenza domestika fuq nisa u fuq irġiel separatament, mill-Unit of Domestic Violence matul l-1997?

Kemm minnhom kienu follow-up cases u kemm minnhom kienu każijiet ġodda?

ONOR.

MICHAEL FARRUGIA: Nitlob lill-Onor.

Interpellant jagħmel id- domanda lill-ministru konċernat.

HELPLINE 179

L-ONOR.

HELEN D'AMATO staqsiet lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm kienu t- talbiet ta' għajnuna fuq helpline 179?

Kif kienu maqsuma dawn it-talbiet?

Kemm hemm social workers li jieħdu ħsieb il-każijiet li jidħlu fuq dan il- helpline?

X'rikjesti qed tagħmel l-SWDP biex jiġu mpjegati aktar social workers biex ilaħħqu mal-workload?

ONOR.

MICHAEL FARRUGIA: Nitlob lill-Onor.

Interpellant jagħmel id- domanda lill-ministru konċernat

TOROQ - TARMAK

L-ONOR.

HELEN D'AMATO staqsiet lill-Ministru tax-Xogħlijiet Pubbliċi u Kostruzzjoni: B'riferenza għar-risposta għall-mistoqsija parlamentari numru 5431 li ngħatat fit-12/5/97 dwar tqegħid ta' tarmak fi Triq il-Kunsill ta'l-Ewropa bejn Ħal-Luqa u r-roundabout fit-tarf ta' Triq Garibaldi, jista' l-Ministru jgħid jekk wara dan iż-żmien ingħelbux id- diffikultajiet li kien hemm fuq il-makkinarju kif intqal fir-risposta?

ONOR.

CHARLES BUHAGIAR: Hu l-ħsieb li peress li din it-triq tifforma aċċess importanti għall-bqija tal-pajjiż, din tiġi upgraded kif jixraq wara li d-diskussjonijiet li hemm għaddejja ma' l-Awtorita' tal-Ippjanar jiġu konklużi.

Ix-xogħol li sar hu stmat li jiswa Lm49,746 li minnu tħallsu Lm38,000.

SENSJI - ĦADDIEMA

L-ONOR.

HELEN D'AMATO staqsiet lill-Ministru tal-Ħarsien Soċjali: Jista' l-Ministru jgħid kemm minn dawk il-ħaddiema li ġew mogħtija s- sensji fix-xhur bejn Marzu 1997 u Diċembru 1997 kienu nisa?

X'persentaġġ hu dan tal-ħaddiema kollha ssensjati?

ONOR.

EDWIN GRECH: L-informazzjoni mitluba għadha qed tinġabar u tingħata f'xi seduta oħra.

IMPJIEGI - REĠISTRAZZJONI GĦAX-XOGĦOL

L-ONOR.

HELEN D'AMATO staqsiet lill-Ministru tal-Ħarsien Soċjali: Jista' l-Ministru jgħid kemm kienu dawk li qed jirreġistraw għax-xogħol taħt il-Part 1, Part II u Part III (separatament) matul ix-xhur Ottubru, Novembru u Diċembru 1997?

Kemm minnhom kienu nisa u kemm kienu rġiel?

ONOR.

EDWIN GRECH: In-nies li kienu qed jirreġistraw għax-xogħol fl- ewwel, fit-tieni u fit-tielet parti tar-Reġistru maqsuma f'nisa w irġiel għax-xahar ta' Ottubru 1997 huma hekk:

Ottubru 1997 Irgiel Nisa ------------------------------------------------- Fl-ewwel Parti 5856 1081 Fit-tieni Parti 451 144 Fit-tielet Parti 359 81

BIEDJA - GĦAJNUNA FINANZJARJA

L-ONOR.

NINU ZAMMIT staqsa lill-Ministru tal-Biedja u Sajd: Jista' l-Ministru jgħid kemm huwa l-ammont finanzjarju li l-gvern se jalloka biex jgħin lill-Qasam tal-Biedja minħabba l-ħsarat ikkaġunati mill-maltempata tal-Ħadd li għadda?

ONOR.

NOEL FARRUGIA: Id-dipartiment għadu qed jistma u jispezzjona l- ħsara li saret.

Jekk ikun il-kaz l-informazzjoni mitluba tingħata aktar 'il quddiem.

BIEDJA - ĦSARAT KAĠUN TAL-MALTEMP

L-ONOR.

NINU ZAMMIT staqsa lill-Ministru tal-Biedja u Sajd: Għall- perijodu bejn l-1981 u l-aħħar ta' l-1997, jista' l-Ministru jgħid, għal kull darba li seħħet maltempata fuq il-gżejjer Maltin ta' gravita' bħalma seħħ fil-25 ta' Jannar, 1998: (a) meta seħħet kull maltempata; (b) kemm kien l-ammont finanzjarju maħruġ mill-gvern biex jirrimedja ħsarat li affettwaw lill-Qasam tal-Biedja f'kull maltempata; (ċ) kemm minn kull ammont kien ġie allokat biex jagħmel tajjeb għall-ħsarat ikkaġunati mill- maltemp; (i) f'uċuħ ta' raba' li ġew meqruda; (ii) bini ta' ħitan tas- sejjiegħ li ġew imwaqqa'; (iii) biex terġa' tiġi pprovduta ħamrija li tkun ġiet imkaxkra; (iv) f'bini ta' serer u tunnels tal-plastic li kienu ġew imfarrka; (v) f'tiswija ta' ġibjuni u ġwiebi ta' l-ilma; (vi) biex jiġu rranġati toroq rurali; (vii) biex jiġu mibdula/pprovduti kaxxi ta' kolonji tan-naħal li sofrew ħsarat?

ONOR.

NOEL FARRUGIA: Għall-perjodu bejn l-1981 u l-aħħar ta' l-1997 kien hemm żewġ maltempati ta' gravita' li kienet tirrikjedi intervent tal-gvern fuq bażi nazzjonali.

L-informazzjoni mitluba hija hekk:

a. Diċembru 1988 u Ottubru 1994

b. Lm 199,300 u Lm152,100

c. Fl- 1988 il-flus kollha ġew imħallsa fuq bażi ta' 80% tat-telf lill- bdiewa u sajjieda full time u 40% tat-telf lill-bdiewa u sajjieda part- time.

Il-ħsara kienet tikkonsisti f'kumpens għall-uċuħ meqruda, tkissir ta' serer, tiswija ta' ġwiebi, ħsara fil-bhejjem u tjur u tkissir ta' rkaptu tas-sajd u bastimenti tas-sajd.

Ma kienx tħallas kumpens għal twaqqigħħ ta' ħitan tas-sejjiegħ u għat-telf ta' ħamrija.

Fl-1994 ġew ipprovduti Lm 150,000 sabiex jiġu rranġati toroq rurali u Lm2,100 għall-provvista ta' kompost mill-impjant ta' Sant'Antnin.

IMPJIEGI - LONG-TERM UNEMPLOYED

L-ONOR.

JOE CASSAR staqsa lill-Ministru tal-Ħarsien Soċjali: Jista' l-Ministru jgħid kemm kien in-numru ta' long-term unemployed fl- aħħar ta' Diċembru 1997?

ONOR.

EDWIN GRECH: In-numru ta' long-term unemployed fl-aħħar t'Ottubru 1997 f'Malta u Għawdex kien ta' 2,900.

IMPJIEGI - XOGĦOL PART-TIME

L-ONOR.

JOE CASSAR staqsa lill-Ministru tal-Ħarsien Soċjali: Jista' l-Ministru jgħid kemm kien in-numru ta' ħaddiema li matul l-1997 għaddew minn xogħol full time biex jagħmlu biss xogħol part-time?

ONOR.

EDWIN GRECH: L-informazzjoni mitluba għadha qed tinġabar u tingħata f'xi seduta oħra.

IMPJIEGI - REĠISTRAZZJONI GĦAX-XOGĦOL

L-ONOR.

JOE CASSAR staqsa lill-Ministru tal-Ħarsien Soċjali: Jista' l-Ministru jgħid kemm nies li kienu self-employed u bdew jirreġistraw għax-xogħol matul l-1997 sabu mpjieg ieħor sal-lum jew reġgħu bdew jaħdmu għal rashom?

ONOR.

DIPARTIMENT TAX-XOGĦLIJIET - ĦADDIEMA

L-ONOR.

JOE CASSAR staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid kemm hemm ħaddiema fir-Restoration Unit fi ħdan id-Dipartiment tax-Xogħlijiet u x'inhu l-grad tagħhom?

ONOR.

CHARLES BUHAGIAR: L-istaff professjonali fi ħdan ir-Restoration Unit huwa:

2 Periti fi grad ta' Architect & Civil Engineer 2 Periti fi grad ta' Casual Junior Architect & Civil Engineer.

L-istaff tekniku huwa:

Officer in grade 9 2 STO 3 TO 3 ATO 5 Supervisor 10 Senior Tradesman 8 Senior Operative 11 Tradesman 13 Operative 13 General hand 16 Labourer 1 Ex auxiliary 1 Health attendant 1 HPD 1 MTD 1 Marbler 1 Airport attendant 1 Repairer of records 1

PROPRJETA' - ESPROPRJAZZJONI

L-ONOR.

JOE CASSAR staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid kemm kellu jagħti flus id- Dipartiment ta' l-Artijiet għall-esproprjazjoni ta' proprjeta' sa l-aħħar tas-sena 1997?

ONOR.

CHARLES BUHAGIAR: Il-Book Value ta' l-esproprjazzjonijiet pendenti huwa ta' Lm14,473,557.

Din hi figura bbażata fuq stimi li jsiru preliminarjament mal-ħruġ tal-Ordni ta' l-Esproprjazzjoni, u għalhekk mhix waħda realistika billi l-valur ta' l-art ivarja kontinwament.

Il-figura ma tinkludiex ukoll id-danni li jitħallsu mal-kuntratt li huma kalkolati bil- 5% fis-sena mid-data tal-pussess sad-data tal-kuntratt.

MALTA/UE - RELAZZJONIJIET

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid jekk il-Kummissjoni tal-EU ppreżentatx il-komunikat ossia rapport tagħha dwar ir-relazzjonijiet ġodda bejn Malta u l-Unjoni Ewropea jew jekk dan huwiex se jiġi ppreżentat fil-jiem li ġejjin; u illi missjoni mill- kummissjoni beħsiebha tiġi Malta matul Frar sabiex tispjega l-kontenut ta' dan il-komunikat jew rapport?

ONOR.

GEORGE VELLA: L-imsemmi rapport tal-Kummissjoni Ewropea mistenni jiġi ppreżentat f'dawn il-ġranet.

Delegazzjoni minn Brussell għandha żżur Malta fil-5 ta' Frar.

KUNSILL TA' L-EWROPA - CLONING OF HUMAN PERSONS

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħidilna jekk Malta kenitx waħda mill-firmatarji tal-protokoll tal-Kunsill ta' l-Ewropa dwar il-banning of the cloning of human persons li ġie ffirmat f'Pariġi fit-12 ta' Jannar, 1998 u li huwa test vinkolanti ta' liġi internazzjonali - l-ewwel ta' dan it-tip f'dan il-qasam?

ONOR.

GEORGE VELLA: L-Onor.

Interpellant mitlub jagħmel din il- mistoqsija lill-ministru konċernat.

MOSKA - AMBAXXATA MALTIJA

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: B'riferenza għar-risposta li l- Viċi Prim MInistru ta għall-mistoqisja parlamentari numru 9693, fejn qal li s-Sur Lino Inguanez kellu posting bħala first secretary fl-Ambaxxata ta' Moska mill-24 ta' Novembru, 1986 sa l-1 ta' Novembru 1989, jista' l-Viċi Prim Ministru jgħidilna x'irċieva, xahar b'xahar, is-Sur Inguanez matul il- posting tiegħu f'liri Maltin u f'munita tal-post f'salarju u separatament fi ħlasijiet oħra nklużi allowances?

ONOR.

GEORGE VELLA: L-Onor. kollega jirrealizza li qiegħed jitlob informazzjoni li tmur lura aktar minn ħdax il-sena.

Filwaqt li ma nikkontestax id-dritt tiegħu bħala Membru ta' din il-Kamra li jistaqsi għal dik l-informazzjoni kollha li għandu bżonn, u li m'hijiex pubblika, nitolbu jirrealizza li risposta bħal din titlob ammont ta' riċerka ġmielu.

Safejn jien informat, is-salarju relattiv mal-grad ta' First Secretary u l- allowances permessi ma' posting bħal dan fil-perjodu li tirriferi għalih il- mistoqsija kienu pubbliċi.

Jekk l-Onor.

Membru għandu f'rasu xi ħaġa rregolari li setgħet seħħet dak iż-żmien u mill-persuna li qiegħed jagħmel riferenza għaliha, nitolbu jkun aktar speċifiku u nwiegħdu li ninvestiga.

PROĠETT TA' TRIQ REĠJONALI

L-ONOR.

MICHAEL BONNICI staqsa lill-Ministru tax-Xogħlijiet Pubbliċi u Kostruzzjoni: B'riferenza għall-mistoqsija parlamentari numru 11311 dwar xogħlijiet fuq il-proġett ta' Triq Reġjonali, jista' l-Ministru jgħid jekk il-proġett oriġinali mħejji mill-amministrazzjoni preċedenti huwiex se jitkompla?

Għaliex intqal li se jsiru biss traffic lights?

ONOR.

CHARLES BUHAGIAR: Kif diġa' semmejt fir-risposta għall-mistoqsija parlamentari numru 1131 jekk jirriżulta, mill-analiżi tad-Dipartiment tat- Toroq, li bit-traffic lights it-traffiku jimxi tajjeb ma jkunx hemm lok li għalissa issir xi forma oħra ta' junction bħal flyover f'din in-naħa tal- pajjiż din speċjalment peress li hemm ħafna proġetti li għadu qiegħed jiġi studjat impatt tagħhom fuq it-Triq Reġjonali.

SERVIZZ ĊIVILI - SKRIVANI

L-ONOR.

TONIO BORG staqsa lill-Prim Ministru: Jista' l-Prim Ministru jinforma lill-Kamra x'se jsir minn dawk l-applikanti li għaddew mill-eżami għal skrivani mal-gvern f'Settembru 1997?

Daħlu skrivani mal- gvern minn dik id-data u kemm daħlu?

Sa kemm huwa validu l-eżami li sar?

ONOR.

ALFRED SANT: Nirriferi lill-Onor.

Membru għat-tweġibiet li tajt għall-mistoqsijiet parlamentari numri 9864, 10813 u 11424.

Inżid ngħid li minn meta ħareġ ir-riżultat ta' dan l-eżami ma ġewx ingaġġati skrivani mal-gvern.

DJAR - SUSSIDJU TAL-KERA

L-ONOR.

TONIO BORG staqsa lill-Ministru tad-Djar u Kunsilli Lokali: Dawk l-applikanti għas-sussidju tal-kera ta' djar privati li jkun għalqilhom għaxar snin mill-ewwel darba li jkunu ħadu s-sussidju u reġgħu applikaw għal sussidju ieħor, jista' l-Ministru jgħid meta se jingħatalhom sussidju mill-ġdid fuq il-kera?

ONOR.

ALFRED PORTELLI: Is-sussidju fuq il-kera baqa' jingħata kif kien jingħata qabel.

TA' KANDJA - OPERATIONS CENTRE

L-ONOR.

TONIO BORG staqsa lill-Prim Ministru: Jista' l-Prim Ministru jgħid f'liema stadju wasal il-proġett imfassal u mibni taħt Gvern Nazzjonalista sabiex jinbena Operations Room f'Ta' Kandja mid-Dipartiment tal-Protezzjoni Ċivili?

ONOR.

ALFRED SANT: L-Onor.

Interpellant għandu żball jekk jaħseb li sar xi xogħol ta' bini fi żmien l-amministrazzjoni preċedenti fuq l-Operations Centre ta' Kandja.

Ix-xogħol ta' kostruzzjoni beda taħt din l- amministrazzjoni u issa wasal fl-istadju finali tiegħu.

It-tender fuq l- apparat qiegħed fi stadju avvanzat.

PULIZIJA - INTERVENT FIL-MALTEMP

L-ONOR.

TONIO BORG staqsa lill-Prim Ministru: Jista' l-Prim Ministru jgħid kemm-il intervent sar mill-forzi ta' l-ordni fil-maltempata li ġrat fil-25 ta' Jannar, 1998?

ONOR.

ALFRED SANT: Ninsab informat li l-forzi ta' l-ordni bejniethom intervenew għal mill-inqas 210 darba fil-maltempata li laqtet Malta fil-25 ta' Jannar 1998.

Dan in-numru ma jinkludix numru determinat ta' interventi li għamlu l-forzi ta' l-ordni dak inhar waqt li kienu qed jitraġittaw bejn post u ieħor waqt il-ħidma ta' għajnuna u salvataġġ.

MALTEMP - KUMPENS TAL-ĦSARAT

L-ONOR.

TONIO BORG staqsa lill-Prim Ministru: Jista' l-Prim Ministru jgħid x'se tkun il-proċedura rigward applikazzjonijiet għal kumpens għal ħsara wara l-maltempata tal-25 ta' Jannar, 1998?

X'inhi l- policy tal-gvern dwar dawn l-applikazzjonijiet?

ONOR.

ALFRED SANT: Nitlob lill-Onor.

Interpellant jirriferi l-mistoqsija tiegħu lill-ministru konċernat.

MALTEMP - KUMPENS GĦAL ĦSARAT

L-ONOR.

TONIO BORG staqsa lill-Prim Ministru: Jista' l-Prim Ministru jgħid kemm-il applikazzjoni rċieva l-gvern għall-kumpens għal ħsarat li ġraw fil-maltempata ta' Settembru 1997?

Saru xi ħlasijiet?

Kemm mill-applikazzjonijiet kienu minn Birkirkara?

ONOR.

ALFRED SANT: Nirreferi lill-Onor.

Interpellant għat-tweġiba mogħtija għall-mistoqsija parlamentari numru 11596.

WAS

L-ONOR.

JOE PSAILA SAVONA staqsa lill-Ministru tat-Turiżmu u s- Self-Employed: Jista' l-Ministru jgħid kif ġiet magħżula l-World Aviation Systems bħala ESA għall-Amerka?

Liema kumpanniji oħra sar kuntatt magħhom għal dan il-għan?

Saru xi proposti minn xi aġenti oħra?

ONOR.

KARMENU VELLA: M'għandi xejn aktar xi nżid ma l-informazzjoni li tajt fir-risposta tiegħi għall-mistoqsija parlamentari numru 11498 - Seduta 177

AIR MALTA - WAS

L-ONOR.

JOE PSAILA SAVONA staqsa lill-Ministru tat-Turiżmu u s- Self-Employed: Meta tqis li l-World Aviation Systems hi kumpannija Awstraljana, jista' l-Ministru jgħid x'ġiegħel lill-Air Malta tagħżel lil din għas-suq Amerikan?

Hu minnu li l-WAS kienu ilhom biss 26 xahar fl- Amerka?

X'esperjenza għandu fis-suq Amerikan?

Kif tista' din tikkompeti ma' operaturi Amerikani oħra li għandhom snin twal ta' esperjenza?

ONOR.

KARMENU VELLA: Għalkemm il-W.A.S. hija kumpannija Awstraljana u m'ilhiex wisq stabbilita fl-Amerika, id-diretturi ta' l-uffiċċju fl-Amerika huma Amerikani b'esperjenza konsiderevoli fis-suq turistiku Amerikan.

Nispera li l-Onor Interpellant mhux qed jinsinwa li għax kumpannija tkun Awstraljana ikun ifisser li ma tkunx tajba.

BRITISH AIRWAYS - WAS

L-ONOR.

JOE PSAILA SAVONA staqsa lill-Ministru tat-Turiżmu u s- Self-Employed: Huwa minnu li l-British Airways għandu sehem sostanzjali fil-World Aviation Systems ġewwa l-Amerka?

Kif jistgħu dawn jiġbdu lejn l- interessi ta' l-Air Malta jekk dan hu hekk?

ONOR.

KARMENU VELLA: L-ewwel parti tal-mistoqsija hija fl-affermattiv.

L-Air Malta m'għandiex dubju rigward il-commitment ta' W.A.S. a favur tal- Kumpannija Nazzjonali.

Fil-fatt ir-relazzjonijiet bejn WAS u Air Malta huma sodisfaċenti u jmorru lura bosta snin.

AIR MALTA - GENERAL SALES AGENT

L-ONOR.

JOE PSAILA SAVONA staqsa lill-Ministru tat-Turiżmu u s- Self-Employed: Fejn f'lokalitajiet oħra l-Air Malta dejjem issostitwit General Sales Agent b'uffiċċju tal-linja nazzjonali?

X'ġiegħel lill-Air Malta li fl-Amerka tagħmel il-kuntrarju?

Jista' dan ifisser li l-Air Malta m'għandhiex interess f'dan l-akbar suq ta' vjaġġar fid-dinja?

ONOR.

KARMENU VELLA: Għall-ewwel parti tal-mistoqsija l-Air Malta taddotta l-aħjar tattika skond iċ-ċirkostanzi.

Għat-tieni parti tal-mistoqsija, l-Air Malta qed tagħmel l-aħjar li tista' biex tikseb riżultati aħjar.

Għall-aħħar parti nista ngħid illi, kontra dak li qed jaħseb l-Onor Interpellant, l-Air Malta għad għandha interess f'dan is-suq iktar milli qed jgħidulu.

SAĦĦA - PARAMEDIC AIDES

L-ONOR.

JEAN PIERRE FARRUGIA staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid meta hemm il-ħsieb li joħroġ ir-riżultat ta' l-intervisti li saru għal Paramedic Aides?

Kemm huwa n-numru li beħsiebu jdaħħal il-gvern minn dawn il- Paramedic Aides?

Meta hemm il-ħsieb li dawk li għaddew jiġu mpjegati?

ONOR.

MICHAEL FARRUGIA: Qed jiġu rranġati klassijiet ħalli fihom ikun jista' jingħata l-parti teoretika.

Dan qed isir ħalli ma jiġrix bħalma ġara fil-passat, fejn studenti simili bdew il-kors mingħajr lanqas kellhom fejn jingħataw it-teorija.

PRODOTTI AGRIKOLI

L-ONOR.

ĊENSU GALEA staqsa lill-Ministru tal-Finanzi u Kummerċ: Jista' l-Ministru jirrispondi għall-mistoqsija parlamentari tiegħi numru 11361 li oriġinarjament saret lill-Ministru tal-Biedja u Sajd u ċioe' kemm tħallset jew se titħallas lura levy fuq dawn il-prodotti lill-importaturi?

Fuq liema kwantita' sar qbil li jingħataw lura lill-importaturi?

ONOR.

LEO BRINCAT: Nitlob lill-Onor.

Interpellant biex jiċċara jekk hux qed jirriferi għal xi eżenzjonijiet li ħarġu fuq il-prodotti konċernati u jispeċifika wkoll il-perjodu li dwaru qed jistaqsi.

SAN PAWL IL-BAĦAR - PARADISE STREET

L-ONOR.

ĊENSU GALEA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jirrispondi l- mistoqsija parlamentari tiegħi numru 11048 li oriġinarjament saret lill- Ministru tax-Xogħlijiet Pubbliċi u Kostruzzjoni, liema domanda kient tgħid:

"Billi f'Paradise Street, San Pawl il-Baħar wara l-bini tal-Bank of Valletta hemm biċċa art li qed tkun ta' periklu għal dawk li jgħaddu minnha b'mod partikolari għat-tfal, u billi din l-art hi mimlija kollha ilma u materjal ieħor li ntefa' fiha matul iż-żmien, jista' l-Ministeru jieħu l- passi neċessarji ħalli din il-biċċa art tingħalaq b'ċint biex jiġi evitat dan il-periklu, li fir-risposta ġiet riferuta lill-Ministeru tiegħu?

ONOR.

MICHAEL FARRUGIA: Ninforma lill-Onor.

Interpellant li d- Dipartiment tas-Saħħa qed jieħu l-passi kollha biex ilma u materjal ieħor li nġema f'din il-biċċa art jiġi mneħħi mis-sidien tagħha.

Fir-rigward tal-periklu msemmi, l-Ispettur tas-Saħħa tad-distrett informat lill-pulizija ta' San Pawl il-Baħar biex titlob lis-sidien itellgħu ċint madwar il-biċċa art msemmija u hekk ikun evitat kull periklu.

GĦAWDEX - IMPJANT TAT-TRATTAMENT TAD-DRENAĠĠ

L-ONOR.

ANTON TABONE staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid x'diffikulta' qiegħed isib li jwieġeb dwar meta ġie kkummissjonat Environment Impact Assessment biex jgħin jistabilixxi s-sit għall-bini ta' impjant tat-trattament tad-drenaġġ f'Ras il-Ħobż li jifforma parti mill-Master Plan tad-drenaġġ għal Għawdex?

ONOR.

CHARLES BUHAGIAR: Ma hemm l-ebda diffikulta' biex jingħata tagħrif fuq il-progress ta' l-EIA.

Wieħed irid jispjega li t-tender għal servizzi ta' konsulenza biex jitħejja EIA kien għalaq f'Diċembru 1995.

Wieħed irid igħid ukoll illi fil-fażi ta' aġġudikazzjoni il-konsulent propost mid- Dipartiment tad-Drenaġġ ma kienx ġie approvat mid-Dipartiment għall- Protezzjoni ta' l-Ambjent minħabba illi dawn kienu ta' l-opinjoni li kien ikun aħjar jekk dan il-konsulent jaħtar konsulent Malti biex jipprepara dik il-parti li tikkonċerna l-flora u l-fawna.

Dan il-konsulent qatt ma ta' dettalji ta' konsulenti Maltin fuq il-flora u l-fawna u għalhekk il- kuntratt ma setgħax jiġi konkluż.

Irid jingħad illi s-sejħa għall-offerti ma kienetx marbuta biss ma' l-impjant tat-trattament f'Għawdex imma ma' l- impjanti fit-Tramuntana u fin-Nofs in-Nhar ta' Malta.

Mal-bidla fl-amministrazzjoni il-Gvern ħass illi l-metodu ta' kif kien qiegħed jitfassal il-pjan ta' l-infrastruttura tad-drenaġġ kellu jiġi studjat sabiex jitħejja pjan sħiħ illi jinkorpora t-titjib kollu meħtieġ u dan it-titjib ikun ukoll suġġett għall-studju dwar l-impatt ambjentali biex l-istejjer bħal dawk tal-mina bejn il-Pwales u ċ-Ċumnija ma jirrepetux ruħhom.

Għaldaqstant ġie deċiż illi filwaqt li l-iskop tax-xogħlijiet f'Għawdex ma kellux jinbidel, it-titjib fit-Tramuntana u fin-Nofs Inhar ta' Malta kellu jieħu l-forma ta' żewġ Master Plans għal dawn iż-żoni.

Din il-bidla fil- filosofija kienet tirrikjedi illi t-Tender għall-EIAs fuq it-tlett impjanti jinbidel u jiżdied miegħu Revised Scope of Works sabiex dawk kollha li kienu ssottomettew l-offerti tagħhom f'Diċembru 1996 issa setgħu jirrivedu l-prezzijiet tagħhom biex jieħdu inkonsiderazzjoni t-tibdil stabbilit.

L-offerti reveduti ġew sottomessi fl-aħħar ta' Settembru w id-Dipartiment tad-Drenaġġ ipprepara r-rapport tekniku tiegħu li ntbagħat lill-Kumitat tat- Tenders fi ħdan it-Taqsima tax-Xogħlijiet li għamel ir-rakkomandazzjonijiet tiegħu lill-Kumitat tal-Kuntratti.

Sa llum għada ma tteħditx deċiżjoni dwar ir-rakkomandazzjonijiet magħmula minn naħa tad-Dipartiment tad-Drenaġġ u t-Taqsima tax-Xogħlijiet u għaldaqstant l-istudji dwar l-impatt ambjentali fuq l-impjant tat- trattament tad-drenaġġ f'Għawdex u fuq il-proposti li għad iridu joħorġu mill-Master Plans tat-Tramuntana u n-Nofs Inhar ta' Malta għadhom ma jistgħux jinbdew.

La darba toħroġ Letter of Acceptance favur wieħed mill-konsulenti li ssottomettew l-offerta tagħhom ix-xogħol fuq dawn il-proposti jkunu jistgħu jinbdew indipendentament minn xulxin u dan ifisser illi l-istudju fuq is- sit ta' Għawdex ikun jista' jinbeda minnufih.

CATAMARAN VICTORIA EXPRESS

L-ONOR.

ANTON TABONE staqsa lill-Ministru ta' l-Affarijiet Ekonomiċi u ta' l-Industrija: B'riferenza għat-tweġiba għall-mistoqsija parlamentari tiegħi numru 11191, jista' l-Ministru jgħid minn fejn jirriżultalu li s-servizz tal-Catamaran ma kienx vijabbli u sostenibbli?

ONOR.

JOHN ATTARD MONTALTO: Risposta għal domanda analoga ngħatat għall- mistoqsija parlamentari numru 6274 li fiha ngħataw il-parametri li waslu li l-operazzjoni ma tkunx vijabbli.

IMPJIEGI - REĠISTRAZZJONI GĦAX-XOGĦOL

L-ONOR.

ANTON TABONE staqsa lill-Ministru tal-Ħarsien Soċjali: Jista' l-Ministru jgħid kemm persuni nqatgħu mir-reġistrar għax-xogħol f'Għawdex matul is-sena 1997, xahar b'xahar, u x'kienet ir-raġuni għall- qtugħ tagħhom?

ONOR.

EDWIN GRECH: Tabella li għal matul is-sena 1997 turi n-numru ta' persuni li nqatgħu mill-ewwel parti tar-reġistru mill-ETC kif ukoll in- numru ta' dawk li nqatgħu minn jeddhom tpoġġiet fuq il-Mejda tal-Kamra aktar kmieni f'din is-Seduta.

BORD NAZZJONALI TAX-XOGĦOL - APPELLI

L-ONOR.

ANTON TABONE staqsa lill-Ministru tal-Ħarsien Soċjali: Jista' l-Ministru jgħid kemm saru appelli quddiem il-Bord Nazzjonali tax- Xogħol kawża ta' qtugħ mir-reġistrazzjoni ta' persuni residenti f'Għawdex matul is-sena 1997, xahar b'xahar, u kemm inqatgħu appelli fl-istess perijodu favur u kemm kontra?

ONOR.

EDWIN GRECH: Matul is-sena 1997, l-Awtorita' Nazzjonali tax-Xogħol irċeviet 87 appelli minn Għawdex li minnhom 67 huma kawża tal-qtugħ mir- reġistrazzjoni:-

Jannar 5 Frar 6 Marzu 1 April 10 Mejju 3 Gunju 1 Lulju 8 Awissu 6 Settembru 1 Ottubru 1 Novembru 10 Dicembru 15 ----------------- Total 67

Matul is-sena 1997 ġew deċiżi 35 appelli kawża tal-qtugħ mir-reġistrazzjoni li huma hekk:-

16 konferma 10 mhux konferma 4 abbandunati 4 irtirati u 1 mhux fil-ġurisdizzjoni tal-Awtorita'

IMPJIEGI

L-ONOR.

ANTON TABONE staqsa lill-Ministru tal-Ħarsien Soċjali: Jista' l-Ministru jgħid kemm hemm persuni f'Għawdex jaħdmu għal rashom, kemm mal-privat, kemm mal-Gvern, ma' korporazzjonijiet u kemm ma' kumpanniji parastatali?

Jista' jagħti wkoll iċ-ċifra ta' Għawdxin li jaħdmu Malta u kemm bħalissa hemm persuni f'Għawdex li jinsabu jirreġistraw għax-xogħol?

Kemm fuq l-Ewwel Parti u kemm fuq it-Tieni Parti?

ONOR.

EDWIN GRECH: Tabella bl-informazzjoni mitluba mill-Onor.

Interpellant tpoġġiet fuq il-Mejda tal-Kamra aktar kmieni f'din is-Seduta.

SIĠĠIEWI - QASAM TAD-DJAR BINJA ĦESRI

L-ONOR.

BERTU PACE staqsa lill-Ministru tax-Xogħlijiet Pubbliċi u Kostruzzjoni: Fl-inħawi tal-Govt.

Housing Estate ta' Binja Ħesri fis- Siġġiewi hemm wesgħa kbira li se ssir ġnien pubbliku.

Jista' l-Ministru jikkonsidra l-possibbilta' li taħt din l-area jsiru garaxxijiet minħabba l- ħtieġa kbia li hemm f'dawn l-inħawi għal garaxxijiet privati?

ONOR.

CHARLES BUHAGIAR: Nitlob lill-Onor.

Interpellant jagħmel din il- mistoqsija lill-ministru konċernat.

BREATHALYSER - APPARAT

L-ONOR.

MICHAEL BONNICI staqsa lill-Prim Ministru: Jista' l-Prim Ministru jgħid kemm ġew ordnati apparat ta' Breathalyser sabiex ikunu jistgħu jintużaw skond id-dispożizzjoni tal-liġi li tinsab fl-istadju ta' approvazzjoni minn dan il-Parlament?

Meta ħarġet it-tender?

Kemm kien hemm tenderers?

Liema kienet l-aktar waħda vantaġġjuża?

Ġie evalwat il-kwalita' ta' breathalyser li jkun ta' 150 specification?

ONOR.

ALFRED SANT: Ninsab informat li fid-9 ta' Jannar 1998 saret sejħa għal offerti mingħand disa' kumpanniji lokali li matul dawn l-aħħar sentejn urew l-interess tagħhom li kienu lesti li jipprovdu apparat ta' breathalyser.

Tmienja minn dawn il-kumpanniji tefgħu offerta saż-żmien stipulat.

Fuq rakkomandazzjoni tal-Bord Dipartimentali maħtur biex jeżamina u jirrapporta dwar dawn l-offerti ngħatat direct order lill-J.B. Sarotto Ltd, aġenti lokali tad-ditta 'Lion Laboratories plc' ta' l- Ingilterra għal provvista ta' għaxar (10) 'Lion Alcolmeter SD-400' u żewġ (2) 'Lion Intoxilyzer 6000'.

Dan l-apparat huwa ċertifikat skond l-'ISO 9000'.

P.A. - WHITE AREA MARKED ZONE

L-ONOR.

KARMENU BORG staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid: a) x'tifhem biha l-Awtorita' ta' l-Ippjanar zona mmarkata white area; b) min għandu l-awtorita' li din iż-zona ssir brown area i.e. li jista' jsir żvilupp fiha; u c) x'qed iżomm li tittieħed deċiżjoni fuq dawn iż-zoni, li kollha huma f'building areas, minkejja li issa ilhom is-snin immarkati hekk u l-proprjetarji tħallew bla risposta?

ONOR.

GEORGE VELLA: Jinħtieġ aktar żmien sabiex tingħata l- informazzjoni.

AIR MALTA - TITJIRA KM 102

L-ONOR.

JOE PSAILA SAVONA staqsa lill-Ministru tat-Turiżmu u s- Self-Employed: Jista' l-Ministru jgħid għal liema raġuni ġiet ikkanċellata t-titjira lejn Londra ta' l-Air Malta KM102 li kellha titlaq minn Malta fis-27 ta' Jannar, 1998 fl-18.50?

Kemm-il titjira ġiet ikkanċellata fix-xhur ta' Diċembru 1997 u Jannar 1998 u għal liema raġunijiet?

ONOR.

KARMENU VELLA: Risposta tingħata f'xi seduta oħra.

SPTAR SAN LUQA - CASUALTY DEPARTMENT

L-ONOR.

LOUIS DEGUARA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jikkonferma li pazjenta li attendiet il-Casualty Department fis-26.1.98 kellha tistenna madwar tmien sigħat biex jeżaminaha t-tabib u li l-Ministru kellu personalment jintervjeni?

Jidhirlu l-Ministru li minkejja x-xogħol ġewwa l-Casualty dan id-dewmien kien esaġerat?

ONOR.

MICHAEL FARRUGIA: Id-Dipartiment ta' l-Emerġenza hu l-uniku wieħed f'Malta li jieħu ħsieb l-emerġenzi kollha li jinqalgħu kuljum.

In-numru ta' nies li jattendu għall-kura kuljum f'24 siegħa hu ta' madwar 300 pazjent li minnhom numru kbir jista' faċilment jiġi ttrattat fid-diversi ċentru tas-saħħa.

X'ħin pazjent jidħol l-Emerġenza ssirlu t-Triage System.

Dan ifisser li xi wħud mill-pazjenti se jiġu eżaminati u kkurati qabel oħrajn li ġew qabilhom.

B'hekk jiżviluppa l-waiting time.

Barra minn hekk, f'maġġoranza ta' każi l-kura titlob l-intervent ta' dixxiplini oħra u ta' servizzi anċillari.

Dan ukoll iżid il-waiting time.

Is-sitwazzjoni fis-26 ta' Jannar 1998 kienet diffiċli ħafna peress li bejn it-7.45am u it-7.45pm attendew 213-il pazjent; minn dawn 75% minnhom kienu każijiet urġenti jew semi urġenti li jirrikjedu ħafna xogħol u attenzjoni medika.

Minħabba f'hekk inħoloq waiting time imtawwal iżjed mis-soltu.

Niġbed l-attenzjoni ta' l-Onor Membru li f'laqgħa li saret riċentament dwar id-Dipartiment ta' l-Emerġenza ġie deċiż li jkun hemm is-support ta' riżorsi umani neċessarji ħalli f'ċirkostanzi simili l-ħin ta' stennija jkun l-inqas possibli.

Sadanittant, id-Dipartiment tas-Saħħa sr jagħmel kampanja ta' edukazzjoni dwar użu aħjar mid-Dipartiment ta' l-Emerġenza u ċ-ċentri tas-saħħa.

FURJANA - PLAYING FIELDS

L-ONOR.

JEAN PIERRE FARRUGIA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid x'xogħlijiet huma maħsuba li jsiru fil-playing fields tal-Furjana?

Min hu responsabbli għalihom?

Meta hu maħsub li jitlesta dan ix-xogħol?

Kemm hu maħsub li se jiswa dan il-proġett?

Kemm se jitħallsu mill-kunsill lokali?

ONOR.

CHARLES BUHAGIAR: Naħseb li l-Onor.

Interpellant qed jirriferi għall-ġnien KGV.

Dan il-proġett ta' ristrutturazzjoni ta' dan il-ġnien se jiġi mqassam fuq tlett snin.

Din is-sena se ssir l-ewwel fażi biss li tikkonsisti f'faċilitajiet għall-parti sportiva tal-ġnien.

Dab hu proġett tal-Kumitat għar-Riabilitazzjoni tal-Belt Valletta w Floriana fi ħdan il- Ministeru in kollaborazzjoni mal-Kunsill Lokali Floriana.

Il-fondi kollha għall-proġett qed joħorġu mill-Gvern Ċentrali.

VETTURI RREĠISTRATI

L-ONOR.

LOUIS DEGUARA staqsa lill-Ministru għat-Trasport u Portijiet: Jista' l-Ministru jinforma lill-Kamra kemm mill-karozzi privati rreġistrati f'Malta għandhom 'il fuq minn 5, 10, 15, 20, 30, 40 u 50 sena?

Kemm hu n-numru ta' karozzi li n-number plate tagħhom ġie ritornat lill-pulizija f'dawn l-aħħar ħames snin, sena b'sena?

ONOR.

JOE DEBONO GRECH: Jiena nformat li l-karozzi privati rreġistrati f'Malta li għandhom 'il fuq minn 5, 10, 15, 20, 30, 40 u 50 sena huma maqsumin kif ġej:-

'il fuq minn 5 snin 49,380 'il fuq minn 10 snin 21,588 'il fuq minn 15-il sena 19,703 'il fuq minn 20 sena 35,821 'il fuq minn 30 sena 12,007 'il fuq minn 40 sena 2,116 'il fuq minn 50 sena 224

Jiena nformat ukoll li n-numru ta' vetturi li s-sidien tagħhom rritornaw il-pjanċi lid-Dipartiment tal-Liċenzji u t-Testijiet huwa kif ġej:-

Sena `Garaged' `Scrapped'

1993 - 2,261 1994 1,463 1,641 1995 2,088 1,761 1996 3,683 2,224 1997 7,959 2,480

Id-Dipartiment m'għandux statistika ta' kemm kien hemm vetturi `garaged' fl-1993.

KAROZZI PRIVATI

L-ONOR.

LOUIS DEGUARA staqsa lill-Ministru għat-Trasport u Portijiet: Jista' l-Ministru jinforma lill-Kamra kemm hawn karozzi privati f'pajjiżna?

Kemm hu n-numru (skond iċ-ċilindrata differenti) ekwivalenti għar-rati ta' ħlas ta' liċenzji ġodda?

ONOR.

JOE DEBONO GRECH: Jiena nformat li n-numru ta' vetturi privati rreġistrati f'pajjiżna sa l-aħħar ta' Diċembru 1997 huwa ta' 179,633 maqsumin skond ir-rati ta' ħlas ta' liċenzji ġodda kif ġej:- Rati ta' Licenzji fis-Sena Numru ta' Vetturi

Lm 30 112,902 Lm 40 24,941 Lm 45 20,593 Lm 75 15,468 Lm150 5,729

IMPJIEGI - INĊIDENTI FUQ IL-POST TAX-XOGĦOL

L-ONOR.

JOSE' HERRERA staqsa lill-Ministru tal-Ġustizzja: Jista' l-Ministru jgħid minn Jannar 1989 sal-lum kemm nies ġew ikkumpensati talli weġġgħu waqt il-qadi ta' dmirhom u jagħti l-ismijiet u d-dettalji tagħhom?

ONOR.

GAVIN GULIA: Ninforma lill-Onor.

Interpellant li kien hemm (6) ħaddiema li ġew ikkumpensati b'injury leave wara li dawn weġġghu waqt il- qadi ta' dmirhom bejn Jannar 1989 sal-lum.

Dawn kienu:-

Notary to Goverment Mr Raymond Cassar - Gardener mis-6 ta' Ottubru sal-14 ta' Ottubru 1992

Ms Marie Lourdes Lautier - Ass.Principal mis-7 ta' Lulju sal-1 ta' Awwissu 1997

Qrat tal-Gustizzja

Mr Monolito Briffa - Court Messenger mill-21 ta' April sat-23 ta' April 1993

Mr Adrian Seychell - General Hand mill-14 ta' Novembru sas-16 ta' Novembru 1995

Ms Sonia Bonello - Postperson mill-5 ta' Settembru sal-14 ta' Settembru 1997

Mr Godwin Darmanin - Clerk mit-13 ta' Ottubru sas-17 ta' Ottubru 1997.

KUMMISSJONI NAZZJONALI B'PERSUNI B'DIŻABILITA'

L-ONOR.

LAWRENCE GONZI staqsa lill-Ministru tal-Ħarsien Soċjali: B'riferenza għat-tweġiba mogħtija għall-mistoqsija parlamentari numru 10480, fejn intqal li d-Direttur "qabad u rriżenja", u fid-dawl tal-fatt illi l-ittra tar-riżenja tad-direttur hi ppubblikata, jista' l-Ministru jgħid jekk hu personalment jew xi ħadd ieħor f'ismu għamilx xi tentattiv biex dan id-direttur jikkonsidra d-deċiżjoni tiegħu, anke jekk temporanjament sakemm jinstab direttur ġdid?

ONOR.

EDWIN GRECH: Nagħti risposta f'xi seduta oħra.

KUMMISSJONI NAZZJONALI PERSUNI B'DIŻABILITA'

L-ONOR.

LAWRENCE GONZI staqsa lill-Ministru tal-Ħarsien Soċjali: B'riferenza għat-tweġiba mogħtija għall-mistoqsija parlamentari numru 10480, jista' l-Ministru jispjega x'kien ir-rwol ta' l-assistent direttur tal-Kummissjoni Nazzjonali Persuni b'Diżabilita' li nħatar mill-istess Ministru personalment fi Frar 1997 u b'mod partikolari x'kien il-kontribut li ngħata sal-lum speċjalment matul il-perijodu ta' żmien li l-kummissjoni kienet mingħajr direttur?

ONOR.

L-ONOR.

LAWRENCE GONZI staqsa lill-Ministru tal-Ħarsien Soċjali: Jista' l-Ministru jelenka l-ħaddiema kollha li llum jaħdmu fi ħdan il- Kummissjoni Nazzjonali Persuni b'Diżabilita' u jindika l-kariga u x-xogħol li kull wieħed u waħda minnhom qegħdin jaqdu fi ħdan il-kummissjoni?

ONOR.

L-ONOR.

LAWRENCE GONZI staqsa lill-Ministru tal-Ħarsien Soċjali: Jista' l-Ministru jgħid kemm kien il-vot rikorrenti tal-Kummissjoni Nazzjonali Persuni b'Diżabilita' għas-sena 1997 u kemm minnu ġie wżat u għal xiex?

ONOR.

L-ONOR.

LAWRENCE GONZI staqsa lill-Ministru tal-Ħarsien Soċjali: Jista' l-Ministru jispjega x'inhi r-raġuni li l-persuna li bdiet taħdem matul is-sajf li għadda fil-Kummissjoni Nazzjonali Persuni b'Diżabilita' bħala Direttur Eżekuttiv, m'aċċettatx li tkompli tokkupa din il-pożizzjoni?

ONOR.

SKEJJEL - GĦALLIEMA

L-ONOR.

LAWRENCE GONZI staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid minn Settembru 1997 sal-lum, kemm-il għalliem/a bdew jaħdmu għall-ewwel darba mat-Taqsima ta' l- Edukazzjoni Speċjali tad-Diviżjoni ta' l-Edukazzjoni u f'liema skejjel jew sezzjoni?

ONOR.

EVARIST BARTOLO: Minn Settembru 1997 sal-lum ġew impjegati żewġ għalliema u supply teacher.

Għalliema - YPU - Mount Carmel Hospital Għalliema - Dun Manwel Attard Special School, Wardija Supply Teacher - Mater Dei, Msida

FAĊILITAJIET SPORTIVI

L-ONOR.

JEAN PIERRE FARRUGIA staqsa lill-Ministru ta' l- Edukazzjoni u Kultura Nazzjonali: B'riferenza għat-tweġiba għall- mistoqsija parlamentari numru 11292, u fid-dawl ta' kopja tal-programm ta' l-attivita' in kwestjoni li qed tintbagħat separatament, jista' l-Ministru jagħti l-informazzjoni li tlabt għall-mistoqsija parlamentari numru 11292?

ONOR.

EVARIST BARTOLO: L-attivita' li l-Onor.

Interpellant qed jirreferi għaliha kienet organizzata għal għaqda sportiva waħda lokali u mhux distrettwali, kif jirriżulta mill-istess dokument mgħoddi taħt separate cover mill-Onor.

Interpellant.

Din l-attivita' ġiet organizzata mill- istess għaqda sportiva kkonċernata bl-għajnuna tas-Segretarjat Parlamentari għaż-Żgħażagħ,, Sport, Kultura w Arti li pprovda l-użu tal-palk u xi siġġijiet għal din l-attivita'.

Il-bqija ta' l-ispejjeż ġew sponsorjati minn ditta privata.

SIGURTA' SOĊJALI - ASSISTENZA SOĊJALI

L-ONOR.

GIOVANNA DEBONO staqsiet lill-Ministru tal-Ħarsien Soċjali: Jista' l-Ministru jgħid kemm huwa n-numru ta' familji Għawdxin li kienu fuq l-assistenza soċjali matul l-1996 u l-1997?

Kemm minnhom huma b'żewġ ġenituri, b'ġenitur wieħed b'ġuvni jew b'xebba?

ONOR.

EDWIN GRECH: In-numru ta' familji Għawdxin li kienu fuq l- assistenza soċjali matul is-sena 1996 u l-1997 huwa kif ġej:-

1996 1997* ---- -----

Familji: Familji (total) 322 276 B'zewg genituri 76 69 B'genitur wiehed (guvni/ragel) 55 46 B'genitur wiehed (xebba/mara) 191 161

* Matul l-1997 irriżulta li numru ta' persuni li kienu jirċievu l-għajnuna soċjali, fosthom dawk li kienu qed jirċievu din l-għajnuna bħala ġenitur waħdu, kienu laħqu l-eta' tal-pensjoni mhux kontributorja (60 sena).

Għaldaqstant dawn il-persuni, minn dik is-sena, bdew jidhru bħala pensjonanti, u xi wħud ingħataw żieda b'arretrati għaliex kienu laħqu l- eta' sena qabel l-1997.

Din hi r-raġuni prinċipali għaliex it-total għall- 1997 hu anqas minn dak tas-sena ta' qabel.

UNIVERSITA' - STUDENTI

L-ONOR.

GIOVANNA DEBONO staqsiet lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm huwa n-numru ta' studenti Għawdxin li din is-sena se jiggradwaw bħala B.Educ u P.G.C.E.?

Kemm minnhom huma nisa u kemm huma rġiel?

ONOR.

EVARIST BARTOLO: Tweġiba tingħata f'xi seduta oħra

GĦAWDEX - QASAM EDUKATTIV

L-ONOR.

GIOVANNA DEBONO staqsiet lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm hemm allokati flus għall-qasam edukattiv f'Għawdex għas-sena 1998?

Kemm kien hemm fondi allokati għall-istess skop matul is-sena li għaddiet?

ONOR.

SKEJJEL - STUDENTI

L-ONOR.

GIOVANNA DEBONO staqsiet lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm kien hemm studenti: a) fis-settur primarju; b) fis-settur sekondarju; u c) fis-settur post sekondarju li marru fuq exchange visits matul l-1997?

Kemm minnhom kienu bniet u kemm subien f'kull settur?

Kemm minn dawn l-istudenti kienu minn skejjel Għawdxin?

Jista' l-Ministru jgħid jekk l-istudenti ta' l-iskejjel tal-Knisja u l-oħrajn privati indipendenti humiex eliġibbli għal dawn l- exchange visits?

Jista' l-Ministru jgħid jekk dawn l-exchange visits joriġinawx mill-YSO, minn xi skola partikolari jew minn xi organizzazzjoni oħra?

Il-YSO jagħtu xi għajnuna lill-għaqdiet taż-żgħażagħ li jkunu jixtiequ jorganizzaw huma stess xi exchange visit ma' grupp barrani?

Meta jiġu studenti minn barra minn Malta fejn jiġu alloġġjati?

ONOR.

KUMITAT TAT-TRASPORT TA' MERKANZIJA

L-ONOR.

ANTON TABONE staqsa lill-Ministru tal-Finanzi u Kummerċ: B'riferenza għat-tweġiba għall-mistoqsija parlamentari tiegħi numru 9144 ta' Ottubru 1997, jista' l-Ministru jgħid kemm-il darba ltaqa' il-Kumitat tat-Trasport tal-Merkanzija minn dak ix-xahar sal-lum u meta hu mistenni li l-kumitat jikkonkludi t-tfittix tiegħu u jippreżenta r-rapport finali?

Meta ġie mwaqqaf il-kumitat u jekk kellux żmien stipulat li fih ried joħroġ ir-rapport?

ONOR.

LEO BRINCAT: Wara l-laqgħa ta' l-10 ta' Ottubru il-Kumitat iltaqa' ħames darbiet, kif ġej:-

fil-5 ta' Novembru, 1997 fl-14 ta' Novembru, 1997 fit-3 ta' Diċembru, 1997 fid-9 ta' Diċembru, 1997 fis-16 ta' Jannar, 1998

Il-Kumitat inħatar fit-8 ta' April, 1997, u wasal biex jikkonkludi x-xogħol tiegħu.

Dan il-Kumitat kellu sena żmien biex ilesti dan ir-rapport.

TOROQ - TRAFFIC LIGHTS

L-ONOR.

NINU ZAMMIT staqsa lill-Ministru tax-Xogħlijiet Pubbliċi u Kostruzzjoni: B'riferenza għat-tweġiba għall-mistoqsija parlamentari tiegħi numru 10692, jista' l-Ministru jgħid meta huwa maħsub li jsir back-up supply ta' enerġija elettrika għall-junctions tat-traffiku bħal dawk tal- Barrani u ta' ħdejn iċ-Ċimiterju ta' l-Addolorata?

ONOR.

CHARLES BUHAGIAR: Tajt struzzjonijiet lid-Dipartiment tat-Toroq biex jiġbor informazzjoni fuq il-prassi f'dan ir-rigward barra minn Malta u biex jiggwida ruħu skond il-bżonn.

ĦAMRUN - PJAZZA KAPPILLAN MUSCAT

L-ONOR.

ANTOINE MIFSUD BONNICI staqsa lill-Ministru tax-Xogħlijiet Pubbliċi u Kostruzzjoni: Billi l-Ministru kien informa lis-Sindku tal- Kunsill Lokali tal-Ħamrun li l-proġett ta' Pjazza Kappillan Muscat, fil- Ħamrun kellu jitlesta possibbilment qabel ma jispiċċa l-mandat tal-Kunsill preżenti, jiġifieri sa Marzu 1998, jista' l-Ministru jekk jogħġbu jgħid: a) jekk ħarġux it-tenders relatati ma' dan ix-xogħol; b) jekk iva, meta se jinbeda x-xogħol u meta hu previst li jitlesta; u c) jekk le, x'inhi r- raġuni ta' dan id-dewmien fit-twettiq ta' dan il-proġett li l-gvern ċentrali ntrabat li jagħmel?

ONOR.

CHARLES BUHAGIAR: It-tenders għall-proġett ta' Pjazza Kappillan Muscat issa tlestew u s-sejħa għall-offerti se tinħareġ fil-ġimgħat li ġejjin.

SERVIZZ ĊIVILI - UFFIĊJALI PRINĊIPALI

L-ONOR.

ANTOINE MIFSUD BONNICI staqsa lill-Prim Ministru: Jista' l-Prim Ministru jgħid x'se jsir minn dawk is-86 kandidat li għaddew mill-eżami kompetittiv għall-grad ta' Uffiċjali Prinċipali fis-Servizz Pubbliku li sar f'Mejju 1997?

Jista' jindika meta se jsir l-ewwel ingaġġ ta' dawn l-uffiċjali pubbliċi wara li r-riżultat uffiċjali kien ippubblikat f'Settembru 1997?

ONOR.

ALFRED SANT: Bħalma qed jiġri fil-każ ta' gradi oħra fis-servizz pubbliku, l-ingaġġ ta' impjegati fil-grad ta' prinċipal fis-servizz ġenerali jrid jiġi approvat mill-Kumitat tal-Kabinett dwar ir-reklutaġġ fis- settur pubbliku wara li tkun saret talba mis-Segretarji Permamenti kkonċernati.

Fil-każ tas-servizz ġenerali dawn it-talbiet jiġu ntegrati mill-MPO f'talba waħda li tiġi sottomessa lill-Kumitat tal-Kabinett.

Il-Kumitat tal-Kabinett jikkonsidra dawn it-talbiet mhux biss fuq il- mertu tagħhom iżda wkoll fid-dawl tal-fondi li jkunu meħtieġa sabiex isir l- ingaġġ.

STA.

VENERA - TRIQ IL-PALAZZ L-AĦMAR

L-ONOR.

LINO SPITERI staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid huwiex il-każ li r-residenti ta' Triq il-Palazz l-Aħmar, f'Sta.

Venera ġew mgħarrfa li t-triq imħarbta tagħhom mhijiex inkluża fil-programm ta' l-1998?

Jista' għallinqas ikun każ prijoritarju fl-Estimi għall-1999?

X'jista' jsir biex l-istat ikrah tat-triq jiġi mtaffi?

ONOR.

CHARLES BUHAGIAR: Tweġiba tingħata f'xi seduta oħra.

PULIZIJA - DIRETTIVI FUQ IL-LEAVE

L-ONOR.

EDWIN VASSALLO staqsa lill-Prim Ministru: Jista' l-Prim Ministru jikkonferma jew jiċħad li l-pulizija ġew mogħtija d-direttivi: a) li l-leave ta' 14-il ġurnata jridu jittieħdu nhar ta' Ħadd; b) li issa għandhom biss 50 ltrs. fil-ġimgħa għal kull vettura minflok 90 ltrs.? c) Jista' l-Prim Ministru jgħid kemm qed tkun tiswa l-gazzetta "Il-mixja" maħruġa mill-Korp tal-Pulizija għal finanzjament ta' l-istess korp? d) Jista' l-Prim Ministru jgħid kemm il-korp tal-pulizija qed jaħseb li se jiffranka flus b'dawn il-miżuri? e) Jista' l-Prim Minstru jgħid jekk b'dawn il-miżuri l-pulizija humiex se jkunu f'pożizzjoni li jiddefendu liċ- ċittadini fil-komunitajiet tagħhom mill-kriminalita'? f) Jekk dawn il- miżuri msemmija ma ġewx mogħtija, jista' l-Prim Ministru jgħid x'miżuri ttieħdu minflokhom jew ukoll b'żieda ma' dawn il-miżuri?

ONOR.

ALFRED SANT: Ninsab informat illi huwa minnu li l-Pulizija ġew mogħtija struzzjonijiet sabiex l-14-il ġurnata vacation leave li għandhom żejda minħabba festi pubbliċi iridu jittieħdu nhar ta' Ħadd jew f'festi pubbliċi.

Fid-dawl tal-mezzi finanzjarji għad-dispożizzjoni tal-Korp tal-Pulizija għas-sena kurrenti, l-amministrazzjoni tal-Korp iddiskutiet kif għandhom jitqassmu l-fondi għad-dispożizzjoni tagħhom.

Għalkemm kienet għadha ma ttieħdet ebda deċiżjoni finali, kien hemm min beda jimplementa l-miżura ta' 50 litru, pero' nħarġu ordnijiet sabiex sakemm ikun hemm direttivi finali, din il-miżura ma tibqax fis-seħħ.

Il-'Mixja' maħruġa mill-Korp sabiex, primarjament iżomm lill-membri tal- Korp aġġornati bil-proċess ta' Modernizazzjoni fi ħdan il-Korp tal- Pulizija, kif ukoll avvenimenti oħra konnessi mal-Korp.

Din qed tiswa Lm250 kull ħarġa.

S'issa ġew pubblikati sitt ħarġiet, waħda kull xahar, u s-seba' ħarġa qiegħdha għand l-istampatur.

Bil-miżuri msemmija mill-Onor.

Interpellant, kif ukoll miżuri oħrajn proposti, li diġa' ġew spjegati lill-Assoċjazzjoni tal-Membri tal-Korp tal- Pulizija u li pero' għad irid isir qbil dwarhom ma' l-awtoritajiet, huwa maħsub li l-Korp jirnexxilu jnaqqas l-ispiża rikorrenti b'5% (Lm612,000 'approx.') mingħajr ma jnaqqas l-effiċjenza .

ĦABS ĊIVILI - PRIĠUNIERI

L-ONOR.

EDWIN VASSALLO staqsa lill-Prim Ministru: B'riferenza għall-mistoqsija parlamentari tiegħi numru 11125, fid-dawl tal-fatt li t- talba li ġejt mitlub biex nispeċifika kienet mehmuża mal-mistoqsija u kienet taqra hekk:

"Għażiż direttur,

Bħala deputat Mosti nixtieq li f'dawn il-jiem tal-festi tal-Milied tagħtini l-opportunita' li nara l-inmates Mostin u Naxxarin li hemm fil- C.C.F., u peress li d-direttur tal-C.C.F. immedjatament fuq l-istess fax bagħat jgħidli li "għalissa din it-talba ma tistax tiġi milqugħa",

jista' l-Prim Ministru jgħid fuq liema kriterji ġiet miċħuda t-talba tiegħi, meta dak li tlabt kien li ningħata l-opportunita' li nagħmel żjara lill-inmates Mostin u Naxxarin!

ONOR.

ALFRED SANT: It-talba ma ġietx milqugħa billi din kienet bażata fuq il-pretensjoni li deputat politiku jista' jara kostitwenti tiegħu li hemm fil-ħabs.

Hija l-policy ta' l-amministrazzjoni tad-Dipartiment tas-Servizzi Korrettivi li kemm jista' jkun possibbli ma tiddaħħalx il-politika fil- Ħabs.

Dan, għal raġunijiet ovvji u bażati fuq esperjenzi passati, hu l- aħjar metodu kif jistgħu jiġu evitati ċertu kontroversji li jistgħu min- naħa tagħhom jwasslu għal konsegwenzi mhux mixtieqa speċjalment f'post żgħir u magħluq bħalma hu l-ħabs.

KUNSILLI LOKALI - FINANZJAMENT

L-ONOR.

EDWIN VASSALLO staqsa lill-Ministru tad-Djar u Kunsilli Lokali: Jista' l-Ministru jgħid kemm se jkun il-finanzjament ta' din is- sena lil kull kunsill lokali?

Jista' l-Ministru jgħid kemm kull kunsill se jitnaqqaslu mill-finanzjament li kien diġa' ngħata fl-1996 u fl-1997?

ONOR.

ALFRED PORTELLI: Ninforma lill-Onor.

Interpellant li l- allokazzjoni lill-kunsilli lokali għas-sena finanzjarja li tagħlaq fil-31 ta'Marzu 1999 għad trid tinħadem biex tirrifletti t-tibdil tal-konfini li għandu jitwettaq f'qasir żmien mill-Kummissjoni Elettorali skond l-Artikolu 3 (3) ta' l-Att ta'l-1993 dwar Kunsilli Lokali.

P.A. - PROĠETTI GĦAL KUNSILLI LOKALI

L-ONOR.

EDWIN VASSALLO staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid kemm kien il-valur fi flus ta' proġetti li f'dawn l-aħħar ħames snin ġew approvati għal kull kunsill lokali f'Malta u Għawdex?

ONOR.

GEORGE VELLA: L-Awtorita' ta' l-Ippjanar ma jkollhiex informazzjoni dwar il-valur tal-proġett innifsu.

Din l-informazzjoni tista' tinkiseb mid-Dipartiment tal-Kunsilli Lokali.

KUNSILLI LOKALI - ASSI KAPITALI

L-ONOR.

EDWIN VASSALLO staqsa lill-Ministru tad-Djar u Kunsilli Lokali: Jista' l-Ministru jgħid x'inhuma l-assi kapitali ta' kull kunsill lokali li issa jistgħu jiġu kkalkolati wara l-ħidma ta' dawn l- ewwel ħames snin ta' ħidma?

ONOR.

ALFRED PORTELLI: Ninforma lill-Onor.

Interpellant li l- informazzjoni mitluba toħroġ mir-rapport ta' l-Udituri tal-Gvern Lokali għas-sena finanzjarja li għalqet fit-31 ta'Marzu 1997 li tpoġġa fuq il- Mejda ta' din il-Kamra mill-Ministeru tal-Finanzi nhar il-15 ta'Diċembru 1997.

MTARFA - KUMPLESS SPORTIV

L-ONOR.

EDWIN VASSALLO staqsa lill-Ministru tad-Djar u Kunsilli Lokali: Jista' l-Ministru jgħid x'kienet ir-raġuni li l-Kunsill Lokali tar-Rabat ma kienx mistieden għall-ftuħ tal-kumpless sportiv fl-Imtarfa?

ONOR.

ALFRED PORTELLI: Nirriferi lill-Onor.

Interpellant għall- istqarrija għall-Istampa numru 167 datata 28 ta'Jannar 1998 li xandar il- Ministeru għad-Djar permezz tad-Dipartiment ta' l-Informazzjoni.

SAĦĦA - BECOTIDE GĦALL-AŻŻMA

L-ONOR.

JOE PSAILA SAVONA staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid għaliex min qiegħed fuq il-kura tal-Becotide għall-ażżma mhux qed jingħata dan meta għandu d-dritt għalih fuq l-iskema tas-saħħa?

ONOR.

MICHAEL FARRUGIA: Nixtieq ninforma lill-Onor.

Membru li hemm stokk tal-prodott Beclomethasone 50mcg inhaler (Becotide) f'kull spiżerija tal- Gvern, fl-isptarijiet kif ukoll dawk fiċ-Ċentri tas-Saħħa.

AREI

L-ONOR.

NINU ZAMMIT staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid fir-rigward tas-segwenti bliet/irħula imsemmija hawn taħt: (i) kemm kienet l-area totali ta' kull lokal li kienet fabbrikabbli (tajba għall-bini skond pjan regolatur) qabel ma ddaħħlu t-temporary provisions schemes; (ii) kemm mill-area ta' kull lokal kienet ġiet iffriżata fl-1988 għal raġunijiet ta' replanning eċċ; (iii) kemm huwa l-persentaġġ ta' ċifra (ii) fuq ċifra (i) għal kull lokal imsemmi hawn taħt: Żebbuġ (Malta), Rabat (Malta), Attard, Birkirkira, Birżebbuġia, Dingli, Gudja, Għaxaq, Iklin, Kirkop, Lija, Luqa, Marsascala, Marsaxlokk, Mellieħa, Mġarr, Mosta, Mqabba, Naxxar, Qrendi,Safi, San Ġiljan, San Gwann, San Pawl il-Baħar, Santa Venera, Sliema, Swieqi u Żurrieq?

ONOR.

GEORGE VELLA: Jinħtieġ aktar żmien sabiex tkun tista' tingħata tweġiba.

WSC - ILMA

L-ONOR.

NINU ZAMMIT staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid, ġurnata b'ġurnata mill-15.11.97 sa 28.1.98, (i) kemm kienet id-domanda (konsum) ta' l-ilma fil-gżejjer Maltin; (ii) l-istess ċifri għall-perijodi: (a) 15.11.96 - 28.

1.97; (b) 15.11.95 - 28.1.96; u (ċ) 15.11.94 - 28.1.95?

ONOR.

CHARLES BUHAGIAR: Tweġiba tingħata f'xi seduta oħra.

PATATA - IMPORTAZZJONI

L-ONOR.

NINU ZAMMIT staqsa lill-Ministru tal-Biedja u Sajd: Jista' l-Ministru jgħid fir-rigward ta' importazzjoni ta' patata taż-żriegħ għall-istaġun tas-sajf li ġej: (i) meta għalaq iż-żmien tar-reġistrar tal- patata taż-żriegħ; (ii) jekk ġietx importata iżjed patata taż-żriegħ mid- data msemmija f'(i) u jekk fl-afferamttiv, kemm kien l-ammont ta' żerriegħa tal-patata li ġiet importata?

ONOR.

NOEL FARRUGIA: (a) Għall-ewwel parti tal-mistoqsija, nirriferi lill-Onor.

Interpellant għar-risposta li ngħata għall-mistoqsija parlamentari numru 8471.

(b) Naturalment, wieħed jifhem li l-arranġamenti għall-importazzjoni tal- patata taż-żriegħ isiru wara l-egħluq tal-kitba tagħha mill-bdiewa.

(c) Il-kwantita' ta' patata taż-żriegħ li ġiet impurtata din id-darba laħqet l-2625 tunnellata.

ETI/ETP - DĦUL

L-ONOR.

JOSEF BONNICI staqsa lill-Ministru tal-Finanzi u Kummerċ: Jista' l-Ministru jagħti d-dħul nett u gross mill-ETI u ETP u stokk minn Lulju 1997 sa Diċembru 1997, kif ukoll id-dħul nett u gross mill-VAT għall- istess perjodu u għall-1996?

ONOR.

LEO BRINCAT: Ngħarraf lill-Onor.

Membru li t-tagħrif mitlub tpoġġa fuq il-Mejda tal-Kamra aktar kmieni f'din is-Seduta.

Minħabba raġunijiet tekniċi, id-dħul mill-ETP u mill-ETS ma jistax jingħata separatament.

Iċ-ċifri għal Diċembru, 1997 huma proviżorji minħabba li d-Dipartiment tat- Teżor għadu m'għalaqx l-accounts għas-sena finanzjarja 1997.

MISTOQSIJIET GĦAL TWEĠIBIET BIL-MIKTUB

AMBAXXATUR MAURICE ABELA

L-ONOR.

TONIO BORG staqsa lill-Viċi Prim Ministru, Ministru ta' l- Affarijiet Barranin u Ambjent: Jista' l-Viċi Prim Ministru jagħti xahar b'xahar dettalji dwar infiq għall-entertainment and hospitality mill- Ambaxxatur Maurice Abela fi Vjenna mill-ħatra tiegħu sa Settembru, 1997?

ONOR.

GEORGE VELLA: L-infie fuq ospitalita' u entertainment fl-Ambaxxata Maltija ġewwa Vjenna, għall-perjodu bejn Lulju 1996 u Settembru 1997 kien dan:

|Xahar |Austria|Lm |Okkażjoni | | |n | | | | |Schilli| | | | |ngs | | | | | | | | | | | | | |Lulju |1,500 |50.87|Ikliet | |1996 | | | | |Ottubru |3,760 |128.0|Ikliet | |1996 | |1 | | |Novembru |2,463 |82.83|Ikliet | |1996 | | | | |Jannar |900 |29.62|Ikliet | |1997 | | | | |Frar1997 |2,756 |89.95|Ikliet | |Marzu |1,017 |32.83|Ikliet | |1997 | | | | |April |1,400 |45.20|Ikliet | |1997 | | | | |Ġunju |2,927 |93.21|Ikliet | |1997 | | | | |Lulju |18,848 |591.2|servew jew| |1997 | |8 |se jservu | | | | |fl-ambaxxa| | | | |ta |

In-nefqa totali f'sena għalhekk kienet ta' ATS 35,571, jiġifieri Lm1,143.80.

Djar - każ b'file no. HA/51/97

L-Onor.

Sandro Schembri Adami staqsa lill-Ministru tad-Djar u tal- Kunsilli Lokali: Jista' l-Ministru jgħid x'inhi r-raġuni li fil-każ tal- file no. HA/51/97 tal-persuna li d-dettalji tagħha qed jintbagħtu separatament għadu ma sarx il-kuntratt?

Meta se jsir il-kuntratt?

ONOR.

ALFRED PORTELLI: Il-persuna ndikata iffirmat il-konvenju fuq ir- residenza governattiva tagħha fit-3 ta' Ġunju 1997.

Fil-5 ta' Ġunju l- Awtorita' tad-Djar kitbet lill-Kummissarju ta' l-Artijiet biex jagħtiha l- boundaries and root of title (provenjenza) ħalli jkun jista' jsir il- kuntratt.

Sallum l-Awtorita' tad-Djar għadha ma rċievitx din l- informazzjoni.

Djar - HA 51/97

L-Onor.

SANDRO Schembri Adami staqsa lill-Ministru tad-Djar u tal- Kunsilli Lokali: Jista' l-Ministru jgħid x'qed iżomm il-Lands milli jipproċessaw b'aktar ħeffa l-applikazzjoniji ta' persuna mill-Marsa, li dettalji tagħha qed jintbagħtu separatament, biex tkun tista' tixtri l-post fejn toqgħod (HA 51/97)?

Meta se jsir il-kuntratt?

Jaf il-Ministru li l- każ tagħha ilu 'lfuq minn seba'xhur?

ONOR.

ALFRED PORTELLI: Jien informat li l-Awtorita' tad-Djar għada tistenna l-provenjenza mill-Lands Department ta'l-art li fuqha hemm mibnija d-dar.

It-talba lill-Lands Department saret fil-5 ta'Ġunju 1997.

Djar - Applikazzjoniji Nru. HAN 122/97

L-Onor.

SANDRO Schembri Adami staqsa lill-Ministru tad-Djar u tal- Kunsilli Lokali: Jista' l-Ministru jgħid fiex waslet l-applikazzjoni tal- persuna minn tas-Sliema, li d-dettalji tagħha qed jintbagħtu separatament, bil-File: HAN 122/97 Scheme N ?

ONOR.

ALFRED PORTELLI:GĦalkemm il-persuna ssottomettiet l-applikazzjoni taħt din l-iskema fit-13 ta' Diċembru 1997, parti mid-dokumenti neċċessarji kif ukoll il-ħlas rikjesta mal-formola saru fit-12 ta'Jannar 1998.

Fil-preżent l-applikazzjoni qed tiġi pproċessata.

Djar - RO 8241

L-Onor.

SANDRO Schembri Adami staqsa lill-Ministru tad-Djar u tal- Kunsilli Lokali: B'riferenża għal RO 8241, jista' l-Ministru jgħid għaliex id-Diretur ta'l-Akkommodazzjoni Soċjali qed idum ma jilqa' dik it-talba u li id-dettalji qed jintbagħtu separatament?

ONOR.

ALFRED PORTELLI: Jien informat illi t-talba tal-persuna ndikata ma tistax tiġi milqugħa għax il-post li daħlet fih mhux se jibqa' jintuża għal skopijiet residenzjali.

Djar - Kuntratti

L-Onor.

SANDRO Schembri Adami staqsa lill-Ministru tad-Djar u tal- Kunsilli Lokali: Jista' l-Ministru jgħid meta persuni bħal persuna minn Ħal- Qormi, li d-dettalji tagħha qed jintbagħtu separatament, se jkunu jistgħu jagħmlu l-kuntratt tal-post tagħhom, hekk kif l-art issir tal-gvern?

Meta se ssir tal-gvern l-art?

X'qed joħloq dan id-dewmien?

X'risposta se jkollu dan iċ-ċittadin?

ONOR.

ALFRED PORTELLI: Meta l-Awtorita' tad-Djar ikollha t-titolu legali fuq l-art li fuqha hemm mibnija d-dar taħt il-Home Ownership Scheme, tkun tista tikkonkludi t-trasferiment tal-art lill-persuna msemmija.

Djar - Xiri

L-Onor.

SANDRO Schembri Adami staqsa lill-Ministru tad-Djar u tal- Kunsilli Lokali: Jista' l-Ministru jgħid meta persuna mill-Belt, li d- dettalji tagħha qed jintbagħtu separatament, se jkun jista' jixtri l-post (tal-gvern) fejn qed joqgħod wara li ilu li applika xhur sħaħ ilu?

ONOR.

ALFRED PORTELLI: Il-persuna msemmija applikat uffiċjalment biex tixtri r-residenza tagħha li hija proprjeta' tal-gvern fil-21 ta' Ottubru 1997.

Ftit jiem oħra din il-persuna ser tiġi mitluba tiġi l-Awtorita' tad-Djar biex jiġi iffirmat il-konvenju fuq dan il-post.

Djar - Każ H 11342

L-Onor.

SANDRO Schembri Adami staqsa lill-Ministru tad-Djar u tal- Kunsilli Lokali: Jista' l-Ministru jgħid f'liema stadju ta' ipproċessar wasal il-każ ta'persuna mill-Belt Valletta, li dettalji qed jintbagħtu separatament, b'File No. H 11342, li qed titlob akkomodazzjoni alternattiva saret inspeċtion f'darba?

Meta?

ONOR.

ALFRED PORTELLI: Jien informat illi l-persuna ndikata kienet ġiet allokata post li kienet talbet hi stess fil-Belt iżda wara rrifjutatu.

GĦalhekk ma tantx għandha ċans terġa tiġi offruta post ieħor.

GŻIRA - DAR TA' L-ANZJANI

L-ONOR.

SANDRO SCHEMRI ADAMI staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid jekk hijiex se ssir kjarifika dwar id-dar ta' l-anzjani li tinsab fil-Gżira fid- dawl ta' dak li ġie rrapportat fuq it-television li din mhijiex adattata u trid titneħħa?

Kif se jiġu affettwati l-anzjani tal-lokal?

ONOR.

MICHAEL FARRUGIA: Id-Dar ta' l-Anzjani tal-Gżira ġiet mixtrija fl- 1988.

Din id-dar għandha diversi problemi, fosthom in-numru ta' sulari u t- taraġ bejn dawn is-sulari.

Barra minn hekk il-post hu relattivament żgħir.

Minħabba esiġenzi ta' prijorita', għalissa m'hemmx il-ħsieb li din id-dar tingħalaq.

GŻIRA - DAY CENTRE

L-ONOR.

SANDRO SCHEMBRI ADAMI staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid meta se jingħata bidu għad-Day Centre għall-anzjani tal-Gżira, peress li din kellha sseħħ f'Jannar 1998 u sal-lum jidher li għadu ma sar xejn?

ONOR.

MICHAEL FARRUGIA: Is-Segretarju Parlamentari preżenti qatt ma wiegħed li d-Day Centre għall-anzjani se jinfetaħ f'Jannar 1998.

GŻIRA - ASFALTAR TA' TOROQ

L-ONOR.

SANDRO SCHEMBRI ADAMI staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jara li jiġu asfaltati kemm Tabone Lane li r-residenti ilhom jitolbuh li ssir għal dawn l-aħħar 30 sena, kif ukoll New Street in Luqa Briffa Street, it-tnejn fil-Gżira li hi kollha ħofor u perikoluża?

ONOR.

CHARLES BUHAGIAR: Nassumi li l-Onor.

Interpellant qed jirreferi għal Triq Taliana fil-Gżira u t-triq ta' ħdejha li qiegħda mniżżla fil- lista tat-toroq li jridu jiġu asfaltati.

GŻIRA - TRIQ SAN ĠORĠ

L-ONOR.SANDRO SCHEMBRI ADAMI staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jgħid jekk hemmx il-ħsieb illi l-gvern jiftaħ triq fejn hemm għalqa fi Triq San Ġorġ ma' Triq Luqa Briffa fil-Gżira, biex jitħaffef it-traffiku u nsolvu parti mill-problema ta' l- ilma li jinżel minn hemm billi jsir xi lqugħ?

ONOR.

CHARLES BUHAGIAR: It-toroq imsemmija mill-Onor.

Interpellant għadhom mhumiex żviluppati u għalhekk ma jistgħux jinfetħu għalissa.

Is- sitwazzjoni tat-traffiku w ta' l-ilma qed jiġu kkunsidrati fil-kuntest globali ta' żvilupp ta' toroq fil-lokal inkonnessjoni mal-proġett ta' Manoel Island.

GŻIRA - QLUGĦ TA' TRINEK

L-ONOR.

SANDRO SCHEMBRI ADAMI staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jara li jinqalgħu t-trinek kif suppost wara li jsiru xi tiswijiet mill-WSC fil-lokalita' tal-Gżira, meta jkunu saru xogħlijiet utili?

ONOR.

CHARLES BUHAGIAR: Preżentament il-Korporazzjoni għas-Servizzi tal- Ilma twettaq ir-"reinstatement" tat-triq b'kisi temporanju meta jsiru xogħlijiet fis-sistema tad-distribuzzjoni ta' l-ilma.

Sadanittant il- Korporazzjoni qed tieħu ħsieb li taħtar kuntrattur permezz ta' sejħa pubblika sabiex dawn ix-xogħlijiet isiru b'mod permanenti.

MANOEL ISLAND - PROĠETT

L-ONOR.

SANDRO SCHEMBRI ADAMI staqsa lill-Ministru għax-Xogħlijiet Pubbliċi u Kostruzzjoni: Jista' l-Ministru jgħid x'effett se jkollu l- proġett utili ta' Manoel Island inkluż it-twaqqigħ ta' bini, fuq l- infrastruttura u l-imaniġġjar tat-traffiku fil-lokal?

ONOR.

CHARLES BUHAGIAR: Peress li għadhom qed jiġu kkunsidrati diversi alternattivi għas-sistema ta' toroq u l-immaniġġjar tat-traffiku fil-lokal għalissa ma tistax tingħata l-informazzjoni mitluba mill-Onor.

Interpellant.

Pembroke - Proġetti

L-ONOR.

SANDRO SCHEMBRI ADAMI Staqsa lill-Ministru tad-Djar u tal- Kunsilli Lokali: Jista l-Ministru jgħid x'inhuma l-proġetti li l-Gvern għandu għal Pembroke fejn jirrigwarda Housing?

ONOR.

ALFRED PORTELLI: Nirriferi lill-Onor.

Interpellant għad-Diskors tal- Budget 1998 dwar Korporazzjoni għall-Iżvilupp Urban ta' Pembroke.

Gzira - Proġetti ta'Housing

L-Onor.

SANDRO SChembri Adami staqsa lill-Ministru tad-Djar u tal- Kunsilli Lokali: Jista' l-Ministru jgħid xi proġetti għandu l-Gvern dwar Housing f'Manoel Island, Gzira?

Jista l-Ministru jgħid xi studji saru, minn min saru u x'direzzjoni se jieħdu għar-rigward ta' soluzzjonijiet parzjali tal-problema tal-Housing?

ONOR.

ALFRED PORTELLI: Il-Proġett għall-iżvilupp ta' Manoel Island u Tigne' ma' jinkludix Social Housing.

Nirreferi wkoll lill-Onor.

Interpellant għall-mistoqsija parlamentari numru 7284 li saret mill-Onor.

Jose' Herrera lill-Prim Ministru.

Djar - DJAR Substandard

L-Onor.

SANDRO Schembri Adami staqsa lill-Ministru tad-Djar u tal- Kunsilli Lokali: Fid-dawl ta' survey li sar dan l-aħħar fejn irriżulta li hemm madwar 8,000 dar/fond substandard, jidhirlu l-Ministru li ta' min issir spjegazzjoni fuq kull waħda minn dawn id-djar biex jiġi mistħarreġ jekk dawn jaqgħux taħt xi waħda mill-iskemi ta' l-Awtorita' tad-Djar biex allura dawn jiġu resi up to standard?

ONOR.

ALFRED PORTELLI: Qegħdin isiru taħdidiet ħalli safejn hu possibbli jsir dan l-eżerċizzju u jiġi stabbilit jekk dawn il-każijiet jikkwalifikawx taħt l-iskemi ta' l-Awtorita' tad-Djar biex dawn l-abitazzjonijiet jiġu resi up to standard.

Djar - Xiri

L-Onor.

SANDRO Schembri Adami staqsa lill-Ministru tad-Djar u tal- Kunsilli Lokali: Jista' l-Ministru jgħid kif dawk li joqogħdu f'postijiet residenzjali tal-gvern li talbu biex jixtru l-post tagħhom u ma jistgħux jagħmlu dan u minhabba li l-art li fuqha hemm mibnija r-residenza m'hijiex proprjeta' tal-gvern, jaħseb il-Ministru li għandhom jingħataw iċ-ċans li jakkwistaw ir-residenza tagħhom bħal ħaddieħor?

Konxju l-Ministru li; (i) b'hekk anke l-piż ta'l-inkwilin jonqos; (ii) l-awtorita'ddaħħal aktar flus; u (iii) tikber il-possibilita' ta' bini ta'aktar djar għall-poplu?

ONOR.

ALFRED PORTELLI: L-Awtorita' tad-Djar qed tistudja skema għal dan il-għan.

Djar - Skemi

L-Onor.

SANDRO Schembri Adami staqsa lill-Ministru tad-Djar u tal- Kunsilli Lokali: Jista' l-Ministru jgħid kif għandhom jitħaffu l-proċeduri biex min għandu dar mibnija fuq HOS plot li qegħda fuq art li l-gvern m'għandux titolu fuqħa, jkunu jistgħu jifdu ċ-ċens ta'fuq il-plot u b'hekk ma jiġux imċaħħda minn dritt li għandu ħaddieħor?

ONOR.

ALFRED PORTELLI: L-Awtorita' tad-Djar qed tistudja skema għal dan l- iskop.

P.A. -PA 5713/96

L-ONOR.

SANDRO SCHEMBRI ADAMI staqsa lill-Viċi Prim Ministru, Ministru għall-Affarijiet Barranin u Ambjent: Wara li fi Triq Danny Cremona kien sar tħaffir fuq sit li n-numru tal-permess mill-Awtorita' ta' l-Ippjanar PA 5713/96, liema tħaffir sar b'traskuraġni u kkawża problemi strutturali f'żewġt idjar li jmissu mas-sit, jista' l-Viċi Prim Ministru jara li tintuża l-kawtela kollha biex fil-futur affarijiet bħal dawn ma jsirux?

Jaf il-Viċi Prim Ministru li kawża ta' dan, kull xitwa qed jinġabar m'għola metru ilma tax-xita li jdum hemm sal-bidu tas-sajf, u qed jispiċċa biex jinġabar numru kbir ta' nemus li jinvadu il-btieħi tar- residenti?

ONOR.

GEORGE VELLA: It-tħaffir li għalih saret referenza f'din l- interpellanza huwa kopert bil-permess PA 5713/96 maħruġ fit-23 ta' Settembru, 1997.

L-aċċess minn Triq Danny Cremona li jagħti ġos-sit in kwestjoni huwa magħluq b' hoarding skond il-kondizzjonijiet imposti fil-permess li preżentement għadu validu.

L-Awtorita' ta' l-Ippjanar m'għandha l-ebda kontroll fuq l-ilma tax-xita li mela l-ħofra proġettata għall-basement u mill-impatt sfavorevoli illi jirriżulta mill-istess ilma bħal nemus u qtates imgħarqa.

Dan l-ilment għandu jiġi riferut lill-Awtoritajiet tas-Saħħa u Sanita għall-azzjoni meħtieġa minn naħa tagħhom.

L-istess, rigward problemi strutturali f'żewġt idjar li jmissu mas-sit - dan huwa problema ta' natura ċivili li għalihom l-Awtorita' ma hiex responsabbli.